title: పోకల్‌వాడ

text: గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సమీకృత బాలల అభివృద్ధి పథకం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.


title: పోకల్‌వాడ

text: గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.


title: పోకల్‌వాడ

text: పొక్కల్‌వాడలో భూ వినియోగం కింది విధంగా ఉంది:


title: పోకల్‌వాడ

text: పొక్కల్‌వాడలో ఈ కింది వస్తువులు ఉత్పత్తి అవుతున్నాయి.


title: పోకల్‌వాడ

text: వరి


title: హైదర్‌షాకోట్

text: హైదర్‌షాకోట్, తెలంగాణ రాష్ట్రం, రంగారెడ్డి జిల్లా, గండిపేట్ మండలంలోని గ్రామం.


title: దర్గా ఖలీజ్ ఖాన్

text: దర్గా ఖలీజ్ ఖాన్, తెలంగాణ రాష్ట్రం, రంగారెడ్డి జిల్లా, గండిపేట్ మండలంలోని గ్రామం.


title: మణికొండ కల్సా

text: మణికొండ కల్సా, తెలంగాణ రాష్ట్రం, రంగారెడ్డి జిల్లా, గండిపేట్ మండలంలోని గ్రామం.


title: పొట్లపల్లి శివాలయం

text: పొట్లపల్లి శివాలయం తెలంగాణ రాష్ట్రం, సిద్ధిపేట జిల్లా, హుస్నాబాద్ మండలం పొట్లపల్లి గ్రామంలో ఉన్న శివాలయం. 1055-75 మధ్యకాలంలో కాకతీయుల వంశానికి చెందిన మొదటి ప్రోలరాజు ఈ శివాలయం నిర్మించారు.


title: పొట్లపల్లి శివాలయం

text: గ్రామంలోని కుమ్మరి పోచయ్య ఇంట్లో కాకతీయుల కాలంనాటి అరుదైన శివలింగం బయటపడడంతో గ్రామస్థులు ఆ శివలింగానికి పూజలు చేశారు. అప్పటివరకు చినుకు కూడా పడని పరిస్థితిలో శివలింగం బయటపడ్డాక తర్వాత కుంభవృష్టితో వర్షం కురవడంతో సాక్షాత్తు వరుణ దేవుడే వచ్చి శివలింగానికి జలాభిషేకం చేశాడని, అప్పట్నుంచి స్వామివారిని స్వయంభువుగి నిత్యం కొలుస్తూ పూజలు చేస్తున్నారు.


title: పొట్లపల్లి శివాలయం

text: రాష్ట్ర రాజధాని హైదరాబాద్ నుంచి 100 కిలోమీటర్ల దూరంలో ఉన్న సిద్దిపేట చేరుకొని, అక్కడ్నుంచి 40 కిలోమీటర్ల దూరంలో ఉన్న హుస్నాబాద్ వెళ్లి అక్కడ నుంచి 3 కిలోమీటర్ల దూరంలో పొట్లపల్లి ఉన్న శివాలయానికి చేరుకోవచ్చు.


title: కభీ ఖుషీ కభీ గమ్

text: కభీ ఖుషీ కభీ గమ్... ("కొన్ని సార్లు సంతోషం కొన్ని సార్లు విషాదం"), (K3Gగా కూడా ప్రసిద్ధి), ఒక కుటుంబగాథా చలనచిత్రం. ఇది హిందీ భాషలో నిర్మించబడింది. 2001లో విడుదలైన ఈ సినిమాకు కరణ్ జోహార్ దర్శకత్వం వహించగా, యశ్ జోహార్ నిర్మించాడు. ఈ సినిమాలో అమితాభ్ బచ్చన్, జయ బచ్చన్, షారుఖ్ ఖాన్, కాజల్, హృతిక్ రోషన్, కరీనా కపూర్‌లు ప్రధాన పాత్రలను ధరించారు. ఈ సినిమాలో రాణీ ముఖర్జీ అతిథిపాత్రలో కనిపిస్తుంది. ఈ సినిమాలోని పాటలకు జతిన్ లలిత్, సందేశ్ శాండిల్య, ఆదేశ్ శ్రీవాత్సవలు సంగీతాన్ని సమకూర్చగా, బబ్లూ చక్రవర్తి నేపథ్య సంగీతాన్ని అందించాడు. పాటలను సమీర్, అనిల్ పాండేలు రచించారు. ఒక భారతీయ కుటుంబం తాము దత్తత తీసుకున్న కుమారుని పెళ్ళి విషయంలో పడిన అపోహల గురించిన కథ ఈ సినిమాలో చూపబడింది.


title: కభీ ఖుషీ కభీ గమ్

text: యశ్వవర్ధన్ (యష్) రాయ్‌చంద్ (అమితాభ్ బచ్చన్) ఢిల్లీలో ఒక బిజినెస్ టైకూన్. అతని భార్య నందిని (జయ బచ్చన్). వారు తమ పిల్లలైన రాహుల్ (షారుఖ్ ఖాన్), రోహన్ (హృతిక్ రోషన్) లను ప్రేమగా సాకుతారు. యష్ వారిని ప్రేమగా చూస్తూనే వారికి జీవిత విలువలు, ఆదర్శాలు, సభ్యత, సంస్కృతి నేర్పుతాడు. నందినికి మాత్రం రాహుల్ అంటే ప్రత్యేకమైన ప్రేమ. పిల్లలు లేక బాధపడుతూండే రోజులలో అతన్ని దత్తత తెచ్చుకుంది ఆమె. తన జీవితంలో నవ్వుల్ని నింపాడన్న అభిమానం ఆమెది. దత్తత విషయం రహస్యంగా ఉంచాలనుకున్నా రాహుల్‌కి ఎనిమిదవ యేటే ఆ విషయం తెలిసిపోయింది. అది తెలిసినప్పటి నుండి తల్లి మీద మరింత ప్రేమ పెంచుకుంటాడు. ఆమె మాట జవదాటకుండా ఉంటాడు. యష్ రాహుల్‌కు నైనా (రాణీ ముఖర్జీ) ఇచ్చి పెళ్ళి చేయాలని భావిస్తాడు. అయితే రాహుల్ అంజలీ శర్మ (కాజల్) ను ఇష్టపడుతున్నట్టు నైనా గమనించి అతడిని ప్రోత్సహిస్తుంది. యష్‌కు ఆ విషయం తెలిసి ఉగ్రుడౌతాడు. తండ్రిని సమాధాన పరచడానికి అంజలిని పెళ్ళి చేసుకోనని అతడికి మాట ఇస్తాడు. తన తండ్రికిచ్చిన మాట గురించి అంజలికి తెలియజేయడానికి వెళ్లిన రాహుల్ అక్కడ అంజలి తండ్రి (అలోక్ నాథ్) చనిపోయి ఉండడం గమనించి తన తండ్రికిచ్చిన మాటను పక్కకు పెట్టి అంజలిని పెళ్ళి చేసుకుంటాడు. ఈ పెళ్ళిని తండ్రి అంగీకరించక పోవడంతో రాహుల్ ఇల్లు విడిచి వెళ్లిపోతాడు. నందిని కుమిలిపోతుంది.


title: కభీ ఖుషీ కభీ గమ్

text: రాహుల్, అంజలి, ఆమె చెల్లెలు పూజ (కరీనా కపూర్) లండన్ వెళ్లిపోతారు. అక్కడ రాహుల్, అంజలికి క్రిష్ (జిబ్రాన్ ఖాన్) పుడతాడు. రోషన్ బోర్డ్ పాఠశాల నుండి చదువు పూర్తి చేసుకుని ఇంటికి తిరిగి వస్తాడు. తల్లి తన అన్న రాహుల్ గురించి కుమిలిపోవడం గమనించి మళ్ళీ తమ కుటుంబాలను కలపాలని నిశ్చయించుకుంటాడు. రాహుల్ కోసం లండన్ వెళ్లి అక్కడ కింగ్స్ కాలేజీలో చేరతాడు. పూజ కూడా అక్కడే చదువుతూ ఉంటుంది. పూజ, రాహుల్ ఇద్దరూ కలసి తమ కుటుంబాలను కలపడానికి ప్రయత్నాలు చేసి చివరకు విజయం సాధిస్తారు.కరణ్ జోహార్ తన తొలి సినిమా కుచ్ కుచ్ హోతాహై (1998) విజయవంతమైన తర్వాత తరాల మధ్య ఉన్న అంతరాలను ప్రతిబింబించే కథపై పనిచేయడం మొదలు పెట్టాడు. నిజానికి మొదట ఇద్దరు కోడళ్ల చుట్టూ కథ అల్లుకున్నాడు. అయితే ఆదిత్య చోప్రా సూచనపై కథను ఇద్దరు సోదరుల చుట్టూ నడిపించాడు.


title: కభీ ఖుషీ కభీ గమ్

text: ఈ "కభీ ఖుషీ కభీ గమ్"కు ప్రేరణ యష్ చోప్రా 1976లో తీసిన "కభీ కభీ" అనే సినిమా. ఈ సినిమా అసలైన షూటింగ్ ప్రారంభించడానికి ముందు కరణ్, కాస్ట్యూమ్ డిజైనర్లు (మనీష్ మల్హోత్రా, షబినా ఖాన్, రాకీ) కలిసి అమెరికా, లండన్, మిలన్, న్యూఢిల్లీలలో పలు చోట్ల పాత్రలకు తగిన దుస్తులకోసం షాపింగ్ చేశారు. ఈ సినిమా నిర్మాణానికి కొరియోగ్రాఫర్ ఫరా ఖాన్‌ను, ప్రొడక్షన్ డిజైనర్ శర్మిష్ఠా రాయ్‌ని, సినిమాటోగ్రాఫర్ కిరణ్ దేవ్‌హంస్‌ను నియమించుకున్నాడు.


title: కభీ ఖుషీ కభీ గమ్

text: ఈ సినిమా తొలి షెడ్యూలు 2000, అక్టోబర్ 16న ప్రారంభమైంది. మొదట హృతిక్ రోషన్, కరీనా కపూర్, షారుఖ్ ఖాన్, కాజల్‌ల పై "బడే చుడియా" అనే పాటను చిత్రీకరించారు. అమితాభ్ బచ్చన్, జయ బచ్చన్ అక్టోబర్ 20న షూటింగులో చేరారు. ఈ నటుల బిజీ షెడ్యూలు వల్ల కరణ్ జోహార్ వత్తిడికి తట్టుకోలేక సెట్స్‌లో సొమ్మసిల్లి పడి పోయాడు. అయినా పడక మీద నుండే ఈ పాట షూటింగును పూర్తి చేశాడు.


title: కభీ ఖుషీ కభీ గమ్

text: సినిమా తొలిసగంలో కనిపించే "చాందినీచౌక్" ముంబైలోని ఫిల్మ్‌సిటీలోని ఒక స్టూడియోలో సెట్టింగ్ వేసి చిత్రీకరించారు.


title: కభీ ఖుషీ కభీ గమ్

text: ఈ సినిమా రెండవ సగం లండన్‌లో షూట్ చేశారు. లండన్ నగరంలోని వేల్స్ మిలీనియం సెంటర్, బ్లూవాటర్ షాపింగ్ సెంటర్, బ్లెన్‌హీమ్ ప్యాలెస్, సెయింట్ పాల్ కేథడ్రల్, థేమ్స్ నదీ తీరాలలో సన్నివేశాలను చిత్రీకరించారు. రాయ్‌చంద్ నివసించే భవనం బయటి సన్నివేశాలను వాడెస్డన్ మానర్ వద్ద చిత్రీకరించారు.


title: కభీ ఖుషీ కభీ గమ్

text: కాజల్, షారుఖ్ ఖాన్‌లపై ఒక పాటను ఈజిప్టులోని కైరో నగరంలో పిరమిడ్ల వద్ద తీశారు. సరైన వెలుతురు లేని కారణంగా ఈ పాట చిత్రీకరణ పూర్తి చేయడానికి చాలా రోజులు పట్టింది.


title: కభీ ఖుషీ కభీ గమ్

text: ఈ సినిమాలోని పాటలకు జతిన్ లలిత్, సందేశ్ శాండిల్య, ఆదేశ్ శ్రీవాత్సవ సంగీతం సమకూర్చారు. ఈ పాటలను సమీర్ మరియు అనిల్ పాండే రచించారు. ఈ సినిమాలో మొత్తం 11 పాటలున్నాయి. ఈ పాటలను సోనీ మ్యూజిక్ సంస్థ 2001, అక్టోబరు 16న విడుదల చేసింది.


title: కభీ ఖుషీ కభీ గమ్

text: 2001 దీపావళి సందర్భంగా ఈ సినిమాను విడుదల చేయాలని భావించారు కానీ ఒక నెల ఆలస్యంగా 2001, డిసెంబరు 14వ తేదీన మొదటి సారి తెరపై ప్రదర్శించబడింది. ఈ సినిమా నిడివి ఎక్కువ కావడం మూలాన రోజుకు 4 ప్రదర్శనలకు బదులు 3 ప్రదర్శనలు మాత్రం ఇచ్చారు. అంతే కాకుండా ఎక్కువ రద్దీ కారణంగా అనేక థియేటర్లు టికెట్టు ధరలను పెంచాయి.


title: కభీ ఖుషీ కభీ గమ్

text: ఈ సినిమాపై విమర్శకులందరూ సానుకూలంగా స్పందించారు. టైమ్స్ ఆఫ్ ఇండియా, ది హిందూ, అవుట్‌లుక్ వంటి పత్రికలు సమీక్షలు వ్రాశాయి. బి.బి.సి., వెరైటీ వంటి విదేశీ మాధ్యమాలు కూడా ఈ సినిమాను ప్రశంసించాయి. అయితే ఈ సినిమా నిడివి గురించి, స్క్రిప్టు గురించి కొంత వ్యతిరేక వ్యాఖ్యానాలు వినిపించాయి.


title: కభీ ఖుషీ కభీ గమ్

text: "కభీ ఖుషీ కభీ గమ్ " విడుదల నుండే అన్ని రికార్డులను బద్దలు చేసింది. ఈ సినిమా మొదటి వారాంతంలో భారతదేశంలో 14కోట్లు వసూలు చేసింది. ఇది గత రికార్డు కన్నా 70% అధికం. రెండవ, మూడవ వారాల వసూళ్లు కూడా రికార్డులు సృష్టించాయి.రెండవ వారం 10.5 కోట్లు వసూలు చేస్తే, మూడవ వారం 8 కోట్లు సంపాదించింది. 55 కోట్లతో ఈ సినిమా 2001లో రెండవ అత్యంత ఎక్కువ వ్యాపారం చేసిన సినిమాగా నిలిచి, బ్లాక్‌బస్టర్ స్థాయిని చేరుకుంది.


title: కభీ ఖుషీ కభీ గమ్

text: ఈ సినిమా విదేశాలలో 125 ప్రింట్లతో 8.9 మిలియన్ డాలర్ల వ్యాపారం చేసింది.


title: కభీ ఖుషీ కభీ గమ్

text: "కభీ ఖుషీ కభీ గమ్..." సినిమా ఫిల్మ్‌ఫేర్ పురస్కారాలకు 15 ప్రతిపాదనలు లభించగా వాటిలో ఐదు అవార్డులు దక్కించుకుంది.


title: కభీ ఖుషీ కభీ గమ్

text: ఈ సినిమా ఇంటర్నేషనల్ ఇండియన్ ఫిల్మ్ అకాడమీ (IIFA) అవార్డులను 8 కైవసం చేసుకుంది.


title: కభీ ఖుషీ కభీ గమ్

text: ఈ సినిమా నామినేట్ చేయబడిన, గెలుపొందిన అవార్డుల వివరాలు:


title: జ్యోతివర్మ

text: జ్యోతివర్మ తెలుగు చలనచిత్ర మరియు టెలివిజన్ డబ్బింగ్ కళాకారిణి. నచ్చావులే సినిమాలో కథానాయిక స్నేహితురాలు పాత్రకు తొలిసారిగా డబ్బింగ్ జ్యోతివర్మ, రంగస్థలం సినిమాలో సమంత పాత్రకు డబ్బింగ్ చెప్పడం ద్వారా గుర్తింపు పొందింది.


title: జ్యోతివర్మ

text: జ్యోతివర్మ పశ్చిమ గోదావరి జిల్లా పోలవరంలో జన్మించింది. ఈవిడ తల్లిదండ్రలు దిలీప్‌వర్మ, శారదా మహేశ్వరి. హైదరాబాదులో ఇంటర్, డిగ్రీ పూర్తి చేసింది.


title: జ్యోతివర్మ

text: తన నాన్న ప్రెండ్ మరియు కాస్ట్యూమ్ డిజైనర్ఐన జగదీశ్వర్ సలహాతో డబ్బింగ్ ఆర్టిస్టు ప్రయత్నాలు సాగించింది. తనకు మొదట బృందంలోని సభ్యులకు డబ్బింగ్ చెప్పే అవకాశంరావడంతో సూపర్, తులసి, సైనికుడు మొదలైన సినిమాలలో బృందంలోని సభ్యులకు డబ్బింగ్ చెప్పింది. తరువాత చిన్నచిన్న సన్నివేశాల్లోని పాత్రధారులకు చెప్పడం ప్రారంభించి, స్టాలిన్, లక్ష్మీకల్యాణం, అన్నవరం వంటి సినిమాల్లో బిట్స్ చెప్పింది.


title: జ్యోతివర్మ

text: నచ్చావులే చిత్రంలో హీరోయిన్ స్నేహితురాలికి డబ్బింగ్ చెప్పడంతో బిజీగా మరి, క్రమంగా హీరోయిన్లకు డబ్బింగ్ చెప్పే స్థాయికీ చేరుకొని, ఇప్పటివరకు దాదాపు 25 చిత్రాల హీరోయిన్స్ కు డబ్బింగ్ చెప్పింది. 2018లో వచ్చిన రంగస్థలం సినిమా జ్యోతివర్మకు మంచి పేరు తీసుకువచ్చింది.


title: జ్యోతివర్మ

text: ఈటీవీ, జెమినీ, జీతెలుగులలో ప్రసారమయిన అనేక సీరియల్స్ లోని నాయిక, ప్రతినాయిక పాత్రలకు డబ్బింగ్ చెప్పడమేకాకుండా 2011లో పసుపుకుంకుమ సీరియల్‌కి నంది అవార్డు కూడా అందుకుంది


title: శుభంకరి సంస్థ

text:
శుభంకరి సంస్థ వైదిక మరియు ధార్మిక సేవలు నిర్వహించుటకు 2016 వ సంవత్సరాములో DY.దిలీప్ కుమార్ మరియు ఇంకొందరి వ్యక్తులచే స్థాపించ బడినది. ఈ సంస్థ కార్యాలయం హైదరాబాద్ లో నిజాంపేట్ బాలాజీ నగర్ నందు ఉన్నది. ఈ సంస్థ ప్రధాన కార్యక్రమాలు :- గో సంరక్షణ, వృద్ధులకు,పేదలకు ఆరోగ్య భీమా కల్పించడం, రాష్ట్ర వ్యాప్తంగా వైదిక కార్యక్రమాల నిర్వహణ, ఇంకా మరికొన్ని సేవా కార్యక్రమాలు ఉన్నవి.
శుభంకరి సంస్థ యెక్క బ్లాగు


title: అల్లావుద్దీన్ ఖిల్జీ

text:
అల్లావుద్దిన్ ఖిల్జీ (పరిపాలన కాలం 1296-1316) ఢిల్లీ ని రాజధానిగా చేసుకుని  భారత ఉపఖండాన్ని  పరిపాలించాడు.అల్లావుద్దిన్ ఖిల్జీ  రెండవ అలెగ్జాండర్ గా తన నాణేల మీద ముద్రించుకున్నడు.అల్లావుద్దిన్ ఖిల్జీ తన మామ ఢిల్లి సుల్తాన్ జలాలుద్దిన్ ఖిల్జీ ని చంపి సింహాసనానికి  వచ్చాడు .అల్లావుద్దిన్ ఖిల్జీ  1290 లో తన మామ
కుమార్తె మల్లిక ను వివాహం చేసుకున్నాడు. 1291 లో కార ప్రాంత గవర్నర్ గా జలాలుద్దిన్ ఖిల్జీ చేత నియమించబడ్డాడు. ఖిల్జీల   వంశంలో అల్లావుద్దిన్ ఘనుడు. అల్లావుద్దిన్  ఖిల్జీ రాజ్యానికి రాగానే అనేక సమస్యలు
ఎదుర్కొన్నాడు.జలాలి ప్రభువుల తిరుగుబాటూ, మంగోలుల దాడూలు, రాజపుత్రుల సమస్యలు ఎదుర్కొవలసివచ్చింది. అల్లావుద్దిన్ సమస్యలను తన సైనిక బలంతో ఎదుర్కొని వీశాలరాజ్యాన్ని స్థాపించాడు.


title: అల్లావుద్దీన్ ఖిల్జీ

text: అల్లావుద్దిన్ ఖిల్జీ  గుజరాత్ మీద 1299 లో మరియు 1304 లో దాడీ  చేసి దోచుకున్నాడూ, రణథంబోర్ ను 1301లో, చిత్తూరు ను 1304లో, మల్వాను 1305 లో, శివాన ను 1308 లో, జలోర్  ను 1311 లో ఆక్రమీంచాడు.


title: అల్లావుద్దీన్ ఖిల్జీ

text: అల్లావుద్దిన్ దక్షిణ భారతదేశ దండయాత్ర ను  మొదటగా యాదవుల మీద 1308లో జరిగింది.వరంగల్లు మీద 1310 లో ద్వారసముద్రం మీద 1311 లో దాడీ చేసి  వారిని తన సామంతులుగా చేసుకుని వారి వద్ద నుండి కప్పాన్ని వసులు చేసాడు.


title: అల్లావుద్దీన్ ఖిల్జీ

text: అల్లావుద్దిన్ ఖిల్జీ ఖాలీఫా ఆధిపత్యాన్ని అంగీకరించలేదు.ఏ ముస్లిం అయీన సుల్తాన్ కావచ్చు.అతడే సర్వాధికారి. వీరి రాజ్యం సైనికబలం మీద ఆధారపడీవుండేది.అల్లావుద్దిన్ ఖిల్జీ జాగీర్దారి వ్యవస్త ను రద్దు చేసి, సిద్ద సైన్యాన్ని ఏర్పాటూ చేసే ప్రయత్నం చేసాడు.అలాగే సైనికులకు జీతాలను ఇచ్చు పద్దతిని, పదవిని సూచించు పేర్లను పెట్టూ పద్దతిని ప్రవేశపెట్టాడు


title: అల్లావుద్దీన్ ఖిల్జీ

text: అల్లావుద్దిన్ఖిల్జీ  ధరలను అదుపులో వుంచి ప్రజల, సైనికుల ఇబ్బందులను తొలగించాడు. వర్తకులందరు తమ పేర్లను నమోదు చేసే పద్దతిని ప్రవేశపెట్టాడు. తూకాలను కూడా అదుపులో వుంచాడు.


title: చెప్పవే చిరుగాలి

text: చెప్పవే చిరుగాలి 2004, సెప్టెంబరు 24న విడుదలైన తెలుగు చలన చిత్రం. విక్రమన్ దర్శకత్వం వహించిన ఈ చిత్రంలో తొట్టెంపూడి వేణు, అభిరామి, ఆషిమా భల్లా, సునీల్, సుధాకర్, ఎల్. బి. శ్రీరామ్, కృష్ణ భగవాన్, గిరి బాబు, కైకాల సత్యనారాయణ, మౌళి ముఖ్యపాత్రలలో నటించగా, ఎస్. ఎ. రాజ్‌కుమార్ సంగీతం అందించారు.


title: ఐఆర్ఎన్ఎస్ఎస్-1ఐ

text:
ఐఆర్ఎన్ఎస్ఎస్-1ఐ ఒక కృత్రిమ ఉపగ్రహం.భారతీయ అంతరిక్షపరిశోధన సంస్థ అయిన ఇస్రోతయారు చేసిన ఉపగ్రహం.ఇది భారతీయ నావిగేషన్ (మార్గనిర్దేశ వ్యవస్థకు సంబంధించిన) ఉపగ్రహం.నావిగేషన్ ఉపగ్రహ వ్యవస్థకు చెంది ఇప్పటికి ఇస్రో ఏడు ఉపగ్రహాలను ప్రయోగించింది.నావిగేషన్ ఉపగ్రహ వ్యవస్థకు చెంది మొదట్లో ప్రయోగించిన ఐఆర్ఎన్ఎస్ఎస్-1A ఉపగ్రహంలోని రుబీడియం గడియారం పనిచెయ్యక పోవడంతో, 2017 ఆగస్టు 31 లో దాని స్థానాన్ని భర్తీ చెయ్యటానికి, పిఎస్ఎల్‌వి-సీ39 అనే ధ్రువీయ ఉపగ్రహ వాహక నౌక ద్వారా ఐఆర్‌ఎన్‌ఎస్‌ఎస్-1హెచ్ను అంతరిక్షములోకి పంపారు.కాని దురదృష్టవశాత్తూ ఆ ప్రయోగం విఫలమైనది .ఉపగ్రహం చుట్టూ అమర్చిన ఉష్ణకవచం (heat shield) అనుకున్న విధంగా తెరచుకోక, అలాగే వుండి పోవడం వలన, ప్రయోగలక్ష్యం నెరవేరలేదు.సాధారణంగాఉపగ్రహం బయలు దేరిన రెండు నిమిషాలకు ఉష్ణకవచం వేరుపాడాలి. కాని 20 నిమిషాల తరువాత కక్ష్యలోకి ఉపగ్రహం చేరినను ఉష్ణ కవచం వేరుపడలేదు.ఇప్పటికి ఐఆర్ఎన్ఎస్ఎస్-1ఎచ్ నిరద్ధకంగా అంతరిక్షములో 507 కిలోమీటర్ల ఎత్తులో చక్కర్లు కొట్టుతున్నది.ఇప్పుడు పిఎస్ఎల్ వి-సీ41 అను ధ్రువీయ ఉపగ్రహ వాహక నౌక ద్వారా ఐఆర్ఎన్ఎస్ఎస్-1ఐ ఉపగ్రహాన్ని కక్ష్యలోకి పంపుటకు ఇస్రో సర్వసన్నిద్ధమైనది.ఐఆర్ఎన్ఎస్ఎస్-1ఐ ఉపగ్రహం నావిగేసన్ కు చెంది ఎనిమిదవ ఉపగ్రహం
మంగళవారం,10 ఏప్రిల్ 2018రాత్రి 8:08కి ఆంధ్రప్రదేశ్ లోని నెల్లూరుజిల్లాలోని శ్రీహరికోటలో వున్న సతీష ధవన్ ఉపగ్రహ ప్రయోగ కేంద్రం నుండి ప్రయోగానికి 32 గంటల కౌంట్ డౌన్ మొదలైనది.ఈ కౌంట్ డౌను గురువారం ఉదయం 4:04 వరకు కొనసాగును.సాధారణంగా ధ్రువీయ ఉపగ్రహ వాహక నౌక ప్రయోగానికి 24గంటల కౌంట్ డౌన్ సరిపోవును.కాని గతంలో జరిగిన ప్రయోగ విఫలత దృష్ట్యా ఈసారి కౌంట్ డౌన్ వ్యవధిని పెంచారు.
ఐఆర్ఎన్ఎస్ఎస్-1ఐ ఉపగ్రహం నావిగేసన్ వ్యవస్థకు చెందిన ఉపగ్రహం.ఈ ఉపగ్రహం మొత్తం బరువు 1425 కిలోలు. ఈ ఐఆర్‌ఎన్‌ఎస్‌ఎస్ వ్యవస్థ భారతదేశంలో మొత్తంతో పాటు 1,500కి.లో మీటర్ల వరకు పనిచేస్తుంది. ప్రాజెక్టు మొత్తం పూర్తయితే జీపీయస్ తరహాలో భారత్‌కు స్వదేశీ సాంకేతిక పరిజ్ఞానంతో విమానాలు, నౌకలు, రోడ్లు మీద వాహనాలకు దిక్సూచి వ్యవస్థ పూర్తిస్థాయిలో అందుబాటులోరానున్నది.ఉపగ్రహం యొక్క భౌతిక కొలతలు 1.58 X 1.5 X5 మీటర్లు. ఇంధనం లేకుండా ఉపగ్రహం బరువు 600 కిలోలు. ప్రయోగ సమయంలో ఇంధనంతో సహా బరువు 1425కిలోలు.
ఉపగ్రహం రెండురకాల ఉపకరణాల సమూదాయాన్నికలిగిఉన్నది. అందులో ఒకటి దిక్సూచి (navigation payload) సంబంధించింది. రెండవది రెంజింగ్ (ranging) ఉపకరణాలు కలిగి ఉన్నాయి. నావిగేసన్ కు సంబంధించిన ఉపకరణాలు కలిగిన విభాగం ఓడల/నౌకల, విమాన తదితర యానాలకు సంబంధించిన దిక్సూచి సమాచారాన్ని వినియోగదారులకు పంపిణి చేస్తుంది. నావిగేసన్ కు సంబంధించిన ఉపకరణాలు L5- బ్యాండ్ (1176.45MHZ) మరియు S-బ్యాండ్ (2492.028 MHZ ) లో పనిచేయును. నావిగేసన్‌కు సంబంధించిన ఉపకరణాలలో అత్యంత కచ్చితమైన సమయాన్ని చూపించు రుబీడియం పరమాణు గడియారం అమర్చబడింది.


title: ఐఆర్ఎన్ఎస్ఎస్-1ఐ

text:
రెంజింగ్ (ranging) ఉపకరణాలభాగం C-బ్యాండ్ ట్రాన్స్‌పాండరును కల్గి, ఉపగ్రహం యొక్క కచ్చితమైన రేంజి తెలుపుతుంది.ఇదిభూమిపై దిశానిర్దేశం అందించగల ప్రాంత పరిధిని నిర్ధారిస్తుంది. లేజరు రెంజింగుకై కార్నర్ క్యూబ్ రెట్రోరేఫ్లేక్టరును ఐఆర్ఎన్ఎస్ఎస్-1ఐలో పొందుపరచారు. ఉపగ్రహం రెండు వైపుల రెండు సౌరపలకలను అమర్చారు. ఇవి 1660 వ్యాట్‌ల విద్యుత్తును ఉత్పత్తి చెయ్యును. దీనికి 90 అంపియర్ అవర్ సామర్ధ్యమున్న లిథియం-అయాన్ బ్యాటరిని అనుసంధానించారు. ఉపగ్రహం 440 న్యూటను శక్తిగల అపోజి మోటరును, 22 న్యూటను శక్తిగల 12 త్రస్టరులను కలిగి ఉంది.
ఉపగ్రహం యొక్క విద్యుతు చాలక బలం/శక్తి 1670 వాట్స్. ఐ-1కె స్పేస్ క్రాఫ్ట్ బస్ కల్గి ఉంది.లేజరు రెంజింగు కై కార్నర్ క్యూబ్ రెక్టో రిఫ్లెక్టరులను కలిగి ఉంది.రాకెట్ బయలు దేరిన 19 నిమిషాల తరువాత 506 కిలోమీటర్ల ఎత్తులో, సెకనుకు 9.6 కిలోమీటర్ల త్వరణంలో ఉపగ్రహం కక్ష్యలోకి ప్రవేశించింది.ఉపగ్రహాన్ని సతీష్ ధావన్ అంతరిక్షకేంద్రం లోని మొదటిప్రయోగ కేంద్రం నుండి ప్రయోగించారు.
32 గంటల కౌంట్ డౌన్ తరువాత ఐఆర్ఎన్ఎస్ఎస్-1ఐని శిఖర భాగంలో ధరించిన, 44.4 మీటర్ల పొడవు,321 టన్నుల బరువున్న పిఎస్ఎల్‌వి- సి41 నిప్పులు కక్కుకుంటూ గగన మార్గంవైపు దూసుకెళ్లింది.
అనుకున్న సమయానికి ఉపగ్రహాన్ని బదిలీ కక్ష్యలో ప్రవేశ పెట్టినది. రాకెట్ బయలు దేరిన 19 నిమిషాల తరువాత 506 కిలోమీటర్ల ఎత్తులో, సెకనుకు 9.6 కిలోమీటర్ల త్వరణంలో ఉపగ్రహం కక్ష్యలోకి ప్రవేశించింది. ఉపగ్రహాన్ని సతీష్ ధవన్ అంతరిక్ష కేంద్రంలోని మొదటి ప్రయోగ కేంద్రం నుండి ప్రయోగించారు
శుక్రవారం (13 -04-20 18) నాటికి ఈ ఉపగ్రహం 284 కి.మీ పెరిజి, 20,650 కి.మీ దూరంలో భూ బదిలీ కక్ష్యలో భూమి చుట్టూ ప్రదక్షణలు చేస్తున్నది. దీనిలోని ఇంజనులను దశలవారిగా మండించి.36,000 వేల కిలోమీటర్ల ఎత్తుకు చేర్చుతారు. ఈఉపగ్రహం పదేళ్ళపాటు సేవలను అందిస్తుంది.


title: ఎ సాంగ్ ఆఫ్ ఐస్ అండ్ ఫైర్

text: ఎ సాంగ్ ఆఫ్ ఐస్ అండ్ ఫైర్ అనేది కల్పిత నవలల సిరీస్. ఈ నవలలను అమెరికాకు చెందిన ప్రముఖ నవలాకారుడు, చిత్ర రచయిత జార్జ్ ఆర్.ఆర్.మార్టిన్ రచించాడు. 1991లో ఈ సిరీస్ మొదటి నవల ఎ గేం ఆఫ్ థ్రోన్స్ ను ప్రారంభించి, 1996లో ప్రచురించాడు. మొదట ఈ సిరీస్ లో మూడు నవలలు రాద్దామనుకున్న అతను దానిని ఏడు నవలలు చేశాడు. ఇప్పటివరకూ అయిదు నవలలను ప్రచురించాడు. 2011లో ఐదవ నవల ఎ డ్యాన్స్ విత్ డ్రాగన్స్ ను విడుదల చేశాడు. ఈ నవల రాసేందుకు అతనికి ఆరు సంవత్సరాలు పట్టింది. ప్రస్తుతం ఆరవ నవల ది విండ్స్ ఆఫ్ వింటర్ రాస్తున్నాడు.


title: ఎ సాంగ్ ఆఫ్ ఐస్ అండ్ ఫైర్

text: "ఎ సాంగ్ ఆఫ్ ఐస్ అండ్ ఫైర్ " నవల వెస్టరస్, ఎస్సస్ అనే రెండు కల్పిత ఖండాలలో జరుగుతుంది. మొదటి నవలలో 9 పాత్రాలతో మొదలైన ఈ సిరీస్, ఐదవ నవల వచ్చేసరికి 31 పాత్రలుగా పెరిగింది. ఈ నవలలోని ప్రతి భాగం ఈ పాత్రల మధ్యే జరుగుతుంది. ఈ సిరీస్ లో మూడు ప్రధాన కథలు నడుస్తూ ఉంటాయి. వెస్టరస్ ఖండాన్ని గెలుచుకునేందుకు చాలా వంశాల మధ్య జరిగే యుద్ధం ఒక కథ. వెస్టరస్ లోని ఉత్తర ప్రాంతాలలో పెరుగుతున్న మానవాతీత శక్తుల ముప్పు మరోటి. అధికారం నుంచే దించివేయబడిన డేనెరిస్ టర్గర్యన్ అనే రాజు కూతురు సింహాసనం కోసం చేసే ప్రయత్నం మూడవ కథ. ఆ రాజు కూతురు అంతకు మునుపే వెలివేయబడుతుంది.


title: ఎ సాంగ్ ఆఫ్ ఐస్ అండ్ ఫైర్

text: ఇంగ్లాండ్ అంతర్యుద్ధం ఆధారంగా రాసిన వార్స్ ఆఫ్ ది రోజెస్, మౌరిస్ డ్రౌన్ రాసిన ఫ్రెంచి కల్పిత నవలా సిరీస్ ది అకర్స్డ్ కింగ్స్, మార్టిన్ కు ప్రేరణగా నిలిచాయి. ఎ సాంగ్ ఆఫ్ ఐస్ అండ్ ఫైర్ లో వాస్తవికంగా, మహిళల గురించి, మతం గురించి విభిన్నంగా చిత్రించిన తీరుకు మార్టిన్ కు ఎన్నో ప్రశంసలు లభించాయి. అయితే ఒక కథ మధ్య మరో కథ రావడం, పాత్రల ధృక్కోణంలో ఆకస్మిక మార్పులు రావడంతో పాఠకులు కాస్త తికమకపడే అవకాశాలు ఉన్నా, ఆ కథలు బలంగా ఉండటం వల్ల పాఠకాదరణ ఎక్కువగానే ఉంది. ఎ సాంగ్ ఆఫ్ ఐస్ అండ్ ఫైర్ లో చిత్రించిన ప్రపంచం ముందు నుంచే నైతికంగా అస్పష్టమైనది కాగా, రాజభక్తి, ప్రతిష్ఠ, గౌరవం, మానవ లైంగిక సంబంధాలు, భక్తి, హింస, దాని నైతికత వంటి విషయాలపై పాఠకులకు తరచూ ప్రశ్నలు తలెత్తుతుంటాయి.


title: ఎ సాంగ్ ఆఫ్ ఐస్ అండ్ ఫైర్

text: 2016 ఆగస్టు నాటికి, ప్రపంచవ్యాప్తంగా దాదాపు 7 కోట్లకు పైగా పుస్తకాలు అమ్ముడుపోయాయి. జనవరి 2017 నాటికి, దాదాపు 47 భాషలలోకి అనువాదం అయింది. ఈ సిరీస్ లోని నాలుగు, ఐదు నవలలు, అవి విడుదలైన సమయంలో న్యూయార్క్ టైమ్స్ బెస్ట్ సెల్లర్ జాబితాలో అగ్రస్థానంలో నిలిచాయి. ఈ సిరీస్ ఆధారంగా ఎన్నో ప్రీక్వెల్ నవలలు, ఒక టీవీ సిరీస్, కామిక్ పుస్తకాలు, కార్డ్, బోర్ద్, వీడియో గేమ్ లు వచ్చాయి.


title: ఎ సాంగ్ ఆఫ్ ఐస్ అండ్ ఫైర్

text: "ఎ సాంగ్ ఆఫ్ ఐస్ అండ్ ఫైర్ " నవల కల్పిత ప్రపంచంలో జరుగుతుంది. ఆ ప్రపంచంలో సంవత్సరాల తరబడి ఒకే ఋతువు ఉంటుంది. అలాగే అనూహ్యంగా ముగిసిపోతాయి కూడా. మొదటి నవల, కథా కాలానికి దాదాపు మూడు వందల ఏళ్ళ ముందు మొదలవుతుంది. వెస్టరస్ ఖండంలోని ఏడు రాజ్యాలను టర్గర్యన్ వంశం పరిపాలిస్తూ ఉంటుంది. ఆ రాజ్యాలకు ఏగన్ టర్గర్యన్ అనేవాడు చక్రవర్తి. ఈ రాజ్యాలను ఏగన్ I, అతని సోదరీమణులు విసెన్య, రేన్యాలు కలసి ఏకం చేశారు. ఎ గేం ఆఫ్ థ్రోన్స్ నవల ప్రారంభంలో, టర్గర్యన్ వంశపు ఆఖరి రాజైన ఏర్యస్ II ను తిరుగుబాటుదారుడైన లార్డ్ రాబర్ట్ బరతియన్ చంపి, తనను తాను ఆ ఏడు రాజ్యాలకూ చక్రవర్తిగా ప్రకటించుకుంటాడు. ఆ తరువాత 15 ఏళ్ళు ప్రశాంతంగా గడిచిపోతాయి. ఆ తరువాత ఈ కల్పిత ప్రపంచంలో 9 ఏళ్ళ సుదీర్ఘ వేసవి ముగిసిపోతుంది.


title: ఎ సాంగ్ ఆఫ్ ఐస్ అండ్ ఫైర్

text: ఈ సిరీస్ కు పాఠకాదరణ విపరీతంగా పెరగడంతో హెచ్.బి.ఒ చానెల్ 2007లో ఎ సాంగ్ ఆఫ్ ఐస్ అండ్ ఫైర్ నవల ఆధారంగా ఒక టీవీ సిరీస్ ను ప్రారంభించింది. 2009లో ఒక పైలట్ ఎపిసోడ్ ను చిత్రీకరించారు. ఆ తరువాత మార్చి 2010లో తొమ్మిది ఎపిసోడ్లు చిత్రీకరించేందుకు ఒప్పందం కుదుర్చుకున్నారు. గేమ్ ఆఫ్ థ్రోన్స్ పేరుతో ఈ టీవీ సిరీస్ ను ఏప్రిల్ 2011లో విడుదల చేశారు. ప్రస్తుతం ఈ టీవీ సిరీస్ అత్యధిక రేటింగ్ తో అగ్రస్థానంలో నిలవడం విశేషం. రెండు రోజుల తరువాత, "ఎ క్లాష్ ఆఫ్ కింగ్స్ " నవల ఆధారంగా గేం ఆఫ్ థ్రోన్స్ సీజన్ 2 చిత్రీకరించాలని చానెల్ ఒప్పందం చేసుకుంది.


title: స్వరూపరాణి

text: స్వరూప రాణి గారు కర్ణాటక సంగీతం నేర్చుకున్న గాయని. ఆమె తెలుగులో గజల్స్ పాడటంలో ఎంతో ప్రత్యేకత ఉంది. ఈ మధ్య ఆమె నీది నాది ఒకే కథలో పాట పాడారు. ఆమె పాడిన పాట ఆ సినిమాలో చివరకు వస్తుంది. ఆ సమయానికి సామాన్యంగా ప్రేక్షకులు వెళ్ళిపోతూ ఉంటారు. కాని ఆవిడ గొంతు, పాడిన పద్ధతి, పాట సాహిత్యం ప్రేక్షకులను పాట పూర్తయ్యేవరకూ అలా కూచోబెట్టినాయట.


title: స్వరూపరాణి

text: ఆమె మెదక్ జిల్లా జహీరాబాద్ లో వ్యససాయ కుటుంబంలో పెద్దారెడ్డి, వీరమణి దంపతులకు జన్మించింది. స్థానిక సరస్వతీ శిశుమందిర్ లో విద్యాభ్యాసం చేసింది. ఆమెకు చిన్నతనం నుండి పాటలన్నా, శ్లోకాలన్నా ఆసక్తి ఉండేది. సంగీతం పట్ల ఆసక్తి ఉన్నప్పటికీ జహీరాబాద్ లో తగిన బోధకులు లేనందువల్ల పదవ తరగతి చదివిన తరువాత సంగీతాన్ని అభ్యసించుటకు హైదరాబాదు వచ్చింది. హైదరాబాదు రెడ్డి కళాశాలలో ఇంటర్మీడియట్ లో చేరింది. తనకు ఇష్టమైన సంగీతం కోర్సులో 'రామ్‌కోటి' కాలేజీలో చేరింది. జె.డి.చక్రవర్తి తల్లి గారిన కోవెల శాంత గారి వద్ద సంగీత జ్ఞానాన్ని అభ్యసించుటకు చేరింది. ఇంటర్ తరువాత తెలుగు విశ్వవిద్యాలయంలో సంగీతంలో డిగ్రీ చేసింది. గజల్స్ పై ఆసక్తితో వాటిని కూడా నేర్చుకున్నది. ూర్తిస్థాయిలో సినారె గజల్స్ మీద ఓ కచేరి చేయాలనుకున్నదామె. వెంటనే ఆ సాహిత్యానికి సంగీతాన్ని సమకూర్చింది. 'మీ గజల్స్ పాడదామనుకుంటున్నా' అని అనుమతికోసం ఆయన దగ్గరకు వెళ్లింది. అప్పటికే అనారోగ్యంతో వీల్ చెయిర్‌లో ఉన్నారు. 'నేను రాలేను. కానీ నా ఆశీర్వాదం ఉంటుంది. వెళ్లి పాడు' అన్నారాయన. ఆమె మనసంగీకరించలేదు. అందుకే వేదిక మీద పాడాలనుకుంటున్న ఒక్కో గజల్‌ను ఆయనకు పాడి వినిపించింది. ఆ తరువాత మొదటి 2017 మార్చి 16న రవీంద్రభారతిలో గజల్ కచేరి నిర్వహించింది.


title: స్వరూపరాణి

text: పల్లెల్లో జానపదాలు ఆసువుగా పాడుతుంటారు. అందులో ఒక శృతి-లయ ఉంటుంది. రాగం ఉంటుంది. ఆ రాగానికి నొటేషన్ ఇస్తే భవిష్యత్ తరాలు వాటిని బతికించుకుంటాయి అని ఎంఫిల్‌కి అదే అంశాన్ని తీసుకుంది. అదే విషయంపై పీహెచ్‌డీ కూడా చేసింది. జానపదాలకు నొటేషన్స్ సృష్టించింది.


title: స్వరూపరాణి

text: ఆమె భర్త వెంకటరెడ్డి సర్కిల్ ఇన్‌స్పెక్టర్‌గా పనిచేస్తున్నారు. సాహిత్యం, సంగీతం అంటే ఆయనకూ చాలా ఇష్టం. అమెనెంతో ప్రోత్సహిస్తారు.. వీరికి పాప ఖ్యాతిప్రియ, బాబు సాయి ప్రహర్షిత్ రెడ్డి.


title: శ్రీ రెడ్డి

text:
శ్రీ రెడ్డి (Sri Reddy) తెలుగు సినిమా నటీమణి. ఆమె అరవింద్ 2, "నేను నాన్న అబద్దం" సినిమాలలో నటించింది.
శ్రీరెడ్డి గా పరిచయం ఉన్న ఆమె అసలు పేరు విమల మల్లిడి. ఆమె కృష్ణా జిల్లా విజయవాడ లోని కంకిపాడుకు చెందిన ఓ సాంప్రదాయ కుటుంబంలో పుష్పవతి, వెంకటరెడ్డి దంపతులకు జన్మించింది. ఆమెకు తాను అనుకున్నదే జరగాలని భావించే స్వభావం చిన్నప్పటి నుండే ఉన్నది. ఆమె మొదట్లో బ్యూటీ పార్లర్ నిర్వహించేది. 2008లో మంచి ఉద్యోగం చూసుకుని తల్లిదండ్రులను బాగా చూసుకోవాలని విజయవాడ నుంచి భాగ్యనగరానికి చేరింది. అక్కడికి వచ్చాక రంగుల ప్రపంచం ఆకట్టుకోవడంతో యాంకర్ గా చేయడం ఆరంభించింది. సాక్షి టీవీలో యాంకర్ గా పనిచేసింది. గీతామాధురి భర్త నందు హీరోగా నటించిన "నేను నాన్న అబద్ధం" చిత్రంతో హీరోయిన్ గా వెండితెరకు పరిచయం అయింది. 2011లో విడుదలైన ఆ సినిమా పెద్దగా ఆడలేదు. దీంతో మరో సినిమాలో ఛాన్స్ కోసం శ్రీరెడ్డి రెండేళ్లు ఆగాల్సి వచ్చింది. 2013లో అరవింద్ 2 చిత్రానికి ఎంపికైంది. ఆ సినిమాలో శ్రీరెడ్డికి మంచి పేరే వచ్చింది. జిందగీ అనే మరొ సినిమాలో హీరో యిన్ గా ఛాన్స్ వచ్చింది. కాని అది రిలీజ్ కు నోచుకోలేదు. తరువాత ఆమెకు సినిమా అవకాశాలు రాకపోవడంతో ఇండస్ట్రీకి దూరంగా ఉంది.
టాలీవుడ్‌లో క్యాస్టింగ్ కౌచ్ వ్యవహారంపై తనదైన శైలిలో పోరాడుతోంది శ్రీరెడ్డి. ఆమె తెలుగు సినిమా నటులు, దర్శకులు, టెక్నీషియన్లు అనుకునే అందరిపైనా అత్యంత వివాదాస్పదమైన వ్యాఖ్యలు చేసింది. తెలుగు సినీ ఇండస్ట్రీని ఈ వ్యాఖ్యలు ఓ కుదుపు కుదిపేస్తున్నాయి. కాస్టింగ్ కౌచ్ పేరుతో సినీ ఇండస్ట్రీలో మహిళలపై వేధింపులు జరుగుతున్నాయంటూ గత కొద్దిరోజులుగా సెన్సేషన్ క్రియేట్ చేస్తోంది శ్రీ రెడ్డి. టాలీవుడ్‌లో అవకాశాల పేరుతో లొంగదీసుకుని తెలుగు అమ్మాయిలకు అన్యాయం చేస్తున్నారంటూ తీవ్రంగా ఆరోపణలు చేసింది. తనతో సెలబ్రెటీలు జరిపిన ఛాట్ లిస్ట్‌లను సోషల్ మీడియాలో పోస్ట్ చేసి టాలీవుడ్‌ని షేక్ చేస్తోన్న శ్రీరెడ్డి ఇటీవలే ఫిలిం చాంబర్ ఎదుట అర్థనగ్న ప్రదర్శన చేసింది. అయితే ఈ ఉదంతంతో ఆమెకు ‘మా’ (మువీ ఆర్టిస్ట్ అసోసియేషన్) సభ్యత్వం నిరాకరించడంతో పాటు ఆమెపై దీర్ఘకాలిక నిషేధం విధించారు. ‘మా’లో ఉన్న 900 మంది ఆమెతో నటించరంటూ సంచలన నిర్ణయాన్ని తీసుకుంది మూవీ ఆర్టిస్ట్ అసోసియేషన్.


title: శ్రీ రెడ్డి

text: దీంతో షాకైన శ్రీ రెడ్డి ఏమాత్రం జంకకుండా నేషనల్ మీడియాకు ఎక్కుతానంటూ సవాలు విసిరి తన పోరాటాన్ని మరింత తీవ్రతరం చేసింది. ఆమెను సినీ పరిశ్రమ నుంచి బహిష్కరించడాన్నితెలంగాణ యూత్ ఫోర్స్ ఖండించింది. శ్రీ రెడ్డి కి సినిమాలో అవకాశాలు ఇవ్వకుండా, మా సభ్యత్వాన్ని సైతం ఇవ్వకుండా అన్యాయం చేసిన మా అసోసియేషన్ ప్రతినిధులపై చర్యలు తీసుకోవాలని.. యూత్ ఫోర్స్ ప్రతినిధులు రాష్ట్ర మానవ హక్కుల కమిషన్ లో ఫిర్యాదు చేశారు. శ్రీరెడ్డి వ్యవహారాన్ని త్వరితగతిన ముగించి హైదరాబాద్ బ్రాండ్ ఇమేజ్‌ను కాపాడాలని యూత్ ఫోర్స్ కోరింది. సినీ ఆర్టిస్ట్‌ల హక్కులను కాల రాసే అధికారం ‘మా’ అసోసియేషన్‌కు లేదని వెల్లడించింది. స్త్రీలను గౌరవించే దేశంలో వారికి అన్యాయం జరిగితే వెంటనే పరిష్కరించాలని సూచించింది. ‘మా’ అసోసియేషన్ వినకుంటే వారి కార్యాలయాన్ని ముట్టడి చేస్తామని తెలంగాణ యూత్ ఫోర్స్ హెచ్చరించింది.


title: శ్రీ రెడ్డి

text: ఆమె చేస్తున్న నిరసన ప్రజా సంఘాల నుండి ఊహించని స్థాయి మద్దతు లభించడంతో పాటు ‘మూవీ ఆర్టిస్ట్ అసోసియేషన్’ తీసుకున్న నిర్ణయంపై తీవ్ర వ్యతిరేకత వ్యక్తమైంది. దీంతో నటి శ్రీరెడ్డి విషయంలో మూవీ ఆర్టిస్ట్స్ అసోసియేషన్ (మా) వెనక్కి తగ్గుతూ ఏప్రిల్ 11, 2018 న శ్రీరెడ్డిపై బ్యాన్‌ను ఎత్తివేస్తూ కీలక నిర్ణయం తీసుకుంది.


title: శ్రీ రెడ్డి

text: శ్రీ రెడ్డి దగ్గుబాటి సురేష్ బాబు తనయుడు అభిరామ్ తో అత్యంత సన్నిహితంగా ఉన్న  ఫోటోలను విడుదల చేసింది. ఇవి సినీ పరిశ్రమలో కలకలం రేపాయి. ఆమె పదికిపైన ఉన్న ఫోటోలను బహిర్గతం చేసింది. అంతే కాకుండా టాలీవుడ్ క‌మ‌ర్షియ‌ల్ రైట‌ర్ కోన వెంక‌ట్ త‌న‌ను బంజారాహిల్స్ శ్మ‌శానం వెనుక ఉన్న గెస్ట్‌హౌస్‌కు పిలిచి లైంగిక దాడి చేశాడ‌ని శ్రీరెడ్డి సంచ‌ల‌న ఆరోప‌ణ‌లు చేసింది. టాలీవుడ్ కు చెందిన ప్రముఖ మాటల రచయితకు సంబంధించిన వాట్సప్ చాటింగ్ హిస్టరీని కూడా బయటపెట్టింది. సంచలన చిత్రాల దర్శకుడి వాట్సప్ చాటింగ్ హిస్టరీని కూడా శ్రీ రెడ్డి బహిర్గతం  చేసింది.


title: శ్రీ రెడ్డి

text: సినిమా నటుడు చిరంజీవి పేరు చెప్పుకుని టాలీవుడ్‌లో కొందరు వ్యక్తులు ఎంతో మంది ఆడవాళ్ల జీవితాలు నాశనం చేస్తున్నారని శ్రీరెడ్డి తెలిపింది. పలు చిత్రాలకు ఎగ్జిక్యూటివ్ నిర్మాతగా వ్యవహరించిన వాకాడ అప్పారావును లక్ష్యంగా చేసుకుని సోషల్ మీడియా ద్వారా ఆమె ఆరోపణలు గుప్పించింది.


title: శ్రీ రెడ్డి

text: తెలుగు అమ్మాయిల భవిష్యత్ కోసమైనా ఇలాంటి అక్రమాలకు ముగింపు పలుకాలని, మహిళా సంఘాలు ఈ వ్యవహారంపై పోరాటం చేయాల్సిన అవసరం ఉందని, మరో అమ్మాయికి ఇలాంటి అన్యాయం జరుగకుండా చూడాల్సిన అవసరంఉందని ఆమె తెలియజేసారు.


title: శ్రీ రెడ్డి

text: శ్రీరెడ్డి లీక్స్‌తో టాలీవుడ్‌లో ప్రకంపనలు సృష్టించిన శ్రీరెడ్డి అనూహ్య రీతిలో మద్దతును కూడగడుతోంది. పలు మహిళా సంఘాలు, ఐక్యవేదికలు శ్రీరెడ్డికి బాసటగా నిలిచారు.


title: శ్రీ రెడ్డి

text: సినీ ఇండస్ట్రీలో మహిళల లైంగిక వేధింపులపై శ్రీరెడ్డి పోరాటానికి జాతీయ మానవ హక్కుల కమిషన్ స్పందించింది. సినీ ప‌రిశ్ర‌మ‌లో కాస్టింగ్ కౌచ్ ఉందంటూ గ‌ళ‌మెత్తిన న‌టి శ్రీ‌రెడ్డిని సినిమాల నుంచి బ‌హిష్క‌రిస్తూ 'మా' తీసుకున్న నిర్ణ‌యాన్ని త‌ప్పు ప‌ట్టింది జాతీయ మాన‌వ హ‌క్కుల క‌మిష‌న్.. సినిమాల్లో నటించకుండా శ్రీరెడ్డిని అడ్డుకోవడం ముమ్మాటికీ ఆమె హక్కులకు భంగం కలిగించడమేనని మానవ హక్కుల కమిషన్ స్పష్టం చేసింది.


title: శ్రీ రెడ్డి

text: ఈ నేపథ్యంలో తెలంగాణ, కేంద్ర సమాచార ప్రసారశాఖలకు నోటీసులు జారీ చేసింది. నాలుగు వారాల్లోగా నివేదిక ఇవ్వాలని నోటీసులో ఆదేశించింది. కాగా, కేంద్ర మానవ హక్కుల కమిషన్ ను శ్రీరెడ్డి ఆశ్రయించకపోయినప్పటికీ జాతీయ మీడియాలో వ‌చ్చిన వార్త‌లు ఆధారంగా కమిషనే ఆమె కేసును సుమాటోగానే స్వీకరించింది.


title: శ్రీ రెడ్డి

text: పనిచేసేచోట లైంగిక వేధింపుల్ని నిరోధించేందుకు తీసుకొచ్చిన చట్టాన్ని ఎందుకు అమలు  చేయడంలేదని రాష్ట్ర ప్రభుత్వాన్ని, తెలుగు ఫిల్మ్ ఇండస్ట్రీని ప్రశ్నించింది జాతీయ మానవ హక్కుల కమిషన్. లైంగిక వేధింపులు ఎదురైన పక్షంలో ఎవరికి ఫిర్యాదు చేయాలి?, ఎటువంటి చర్య తీసుకున్నారు?, అన్న అంశాలపై సరైన యంత్రాంగం లేకపోవడాన్ని జాతీయ మానవ హక్కుల కమిషన్ తప్పుబట్టింది.


title: శ్రీ రెడ్డి

text: తెలుగు పరిశ్రమలో స్త్రీల పట్ల లైంగిక వేదింపుల చర్యలు పునరావృతం కాకుండా "కమిటీ అగైనెస్ట్ సెక్యువల్ హెరాస్‌మెంట్" (క్యాష్) కమిటీని ఏర్పాటు చేస్తున్నట్లు శివాజీరాజా ఏప్రిల్ 11, 2018 న జరిగిన ప్రెస్ మీట్ లో తెలిపారు. మ‌హిళా న‌టులు తాము ప‌డుతున్న ఇబ్బందుల‌ను చెప్పుకునేందుకు వీలుగా క్యాష్ క‌మిటీ ఏర్పాటు చేయాల‌ని "మా" నిర్ణయం తీసుకుంది. చలన చిత్ర పరిశ్రమలో పనిచేసేవారిని సగం మందిని, ఎన్జీఓలు, ప్రభుత్వోద్యోగులను సగం మందిని కలిపి ఈ కమిటీని ఏర్పాటు చేస్తారు. ఈ కమిటీ ద్వారా పరిశ్రమలో పనిచేసే మహిళలకు భద్రతను కల్పించడానికి వీలవుతుంది. పరిశ్రమలో పనిచేసే మహిళ లకు ఇక్కడి వారి వల్ల లైంగిక ఇబ్బందులు ఎదురైనా, పరిశ్రమలో ఉన్నవారి వల్ల బయటి మహిళలకు వేధింపులు ఎదురైనా ఈ కమిటీకి తెలియజేయవచ్చు’’


title: చంటి (2004 సినిమా)

text: చంటి 2004, నవంబరు 12న విడుదలైన తెలుగు చలన చిత్రం. శోభన్ దర్శకత్వం వహించిన ఈ చిత్రంలో రవితేజ, ఛార్మీ కౌర్ జంటగా నటించిన ఈ చిత్రానికి, శ్రీ సంగీతం అందించారు.


title: మాగోడ్ బసప్ప రవీంద్రనాథ్

text: కర్నల్ మాగోడ్ బసప్ప రవీంద్రనాథ్ భారతీయ సైసిక దళంలో సైనికుడు. అతడు రాజపుటాన రైఫిల్స్ 2వ బెటాలియన్ లో కర్నల్ గా కార్గిల్ యుద్ధములో పాల్గొన్నాడు. కార్గిల్ యుద్ధంలో భాగమైన "ఆపరేషన్ విజయ్"కు నేతృత్వం వహించాడు. అతనికి 2009 జూన్ లో "వీరచక్ర" పురస్కారం లభించింది.


title: మాగోడ్ బసప్ప రవీంద్రనాథ్

text: బసప్ప కర్ణాటక రాష్ట్రంలోని విజయపూర్ సైనిక పాఠశాలలో చదివాడు. 1976లో నేషనల్ డెఫెన్స్ అకాడమీలో చేరాడు. జాతీయ రక్షణ అకాడమీ (ఎన్డీయే) లో బీఎస్సీ పూర్తిచేసి, సైన్యంలో చేరాడు. 1980లో అరుణాచల్ ప్రదేశ్ లో ఉద్యోగంలో చేరాడు. అరుణాచల్‌ప్రదేశ్‌లో తొలి పోస్టింగ్‌ను సమర్థంగా నిర్వహించాడు. జమ్మూకశ్మీర్‌లో సరిహద్దుల వద్ద 1986, 1989-90, 1994-96, 1999లో పనిచేశాడు. మిలటరీ శిక్షణ సంస్థల్లో ఫేకల్టీగా సేవలందించాడు. కార్గిల్ యుద్ధం సమయంలో 2-రాజ్‌పుటాన రైఫిల్స్ దళాలకు నేతృత్వం వహించాడు. ‘ఆపరేషన్ విజయ్’తో ఆయన పేరు నేల నలుచెరుగులా పాకింది. పదవీ విరమణ తర్వాత బెంగళూరులో స్థిరపడ్డారు. తన కుటుంబం నిర్వహించే మాగోడ్ లాసెర్స్ సంస్థకు డైరెక్టర్‌గా పనిచేశారు.


title: మాగోడ్ బసప్ప రవీంద్రనాథ్

text: జమ్మూ కశ్మీర్‌లో వ్యూహాత్మక కార్గిల్‌ను పాక్ సేనలు 1999లో ఆక్రమించినప్పుడు.. కార్గిల్‌కు వెళ్లే దారుల్లో మోర్టార్ షెల్స్‌తో శత్రు సేనలు మన సైన్యాన్ని నిలువరిస్తున్న తరుణంలో భారత సైన్యం చేపట్టిన ఆపరేషన్‌కు నేతృత్వం వహించిన ధీరుడు బసప్ప రవీంద్రనాథ్. అద్భుతమైన వ్యూహరచనతో శత్రు సేనల్ని తరిమి కొట్టారు.


title: మాగోడ్ బసప్ప రవీంద్రనాథ్

text: టోలోలింగ్ పాయింట్ కార్గిల్ యుద్ధంలో అత్యంత కీలకమైనది. శత్రుమూకల అధీనంలో ఉన్న ఈ పాయింట్‌ను తిరిగి చేజిక్కించుకోవడంలో రవీంద్రనాథ్ కీలకపాత్ర పోషించాడు. ఈ పోరాటం భారత సైన్యం చేసిన అత్యంత కఠినమైనది. ఈ యుద్ధం "బ్యాటిల్ ఆఫ్ టోలోలింగ్"గా ప్రసిద్ధి చెందింది. శతృ సైనికులు ఈ పాయింట్ పై కాపుకాసి భారత సైనికులకు ఆహారం అందకుండా కాపలా కాస్తున్నారు. వారు పైన ఉండటంతో క్రింది నుండి పైకి వచ్చిన భారత సైనికులపై కాల్పులు జరప సాగారు. కర్నల్ రవీంద్రనాథ్ నేతృత్వంలోని రాజ్‌పుటాన రైఫిల్స్‌లో ఉన్న 90 మంది సైనికులు మూడు బృందాలుగా విడిపోయి మూడు వైపుల నుంచి శత్రుసేనలను ముట్టడించారు. ముట్టడి ప్రారంభమయ్యే ముందు కర్నల్ రవీంద్రనాథ్ వారితో.. ‘‘మీరు కోరినవి నేను ఇచ్చాను. ఇప్పుడు నేను కోరుతున్నది మీరు ఇవ్వాలి’’ అన్నాడు. ఆయన మాటలకనుగుణంగా సైనికులు పోరాడి మర్నాడు తెల్లవారుజామున 4.10 గంటలకల్లా టోలోలింగ్ పాయింట్‌ను దక్కించుకున్నారు. ఆ పాయింట్‌పై అదుపు లభించాక భారత సైన్యానికి మిగతా పాయింట్లపైనా గెలుపు జెండా ఎగరేయడం సులువైంది. శత్రు సైనికులు ఎల్‌వోసీకి ఉత్తరంగా పలాయనం చిత్తగించి ప్రాణాలు కాపాడుకున్నారు.


title: మాగోడ్ బసప్ప రవీంద్రనాథ్

text: అతడు బెంగళూరులో ఏప్రిల్ 8, 2018 నాడు అతని నివాసం సమీపంలో వాహ్యాళికి వెళ్ళి గుండెపోటుతో మరణించాడు. అతడు మిలిటరీ ట్రైనింగ్ పాఠశాలలో శిక్షకునిగా పనిచేస్తూ 1986లో కాశ్మీర్ కు పంపబడ్డాడు.


title: దేవరాజ్

text: దేవరాజ్ (జ. 1953 సెప్టెంబరు 20) ఒక దక్షిణ భారతీయ సినీ మరియు నాటక రంగ కళాకారుడు. ఎక్కువగా కన్నడ సినిమాల్లో కథానాయకుడిగా, ప్రతినాయకుడిగా, సహాయనటుడిగా విభిన్నమైన పాత్రలు పోషించాడు. తమిళ, తెలుగు చిత్రాల్లో కూడా నటించాడు.


title: దేవరాజ్

text: దేవరాజ్ 1953 సెప్టెంబరు 20 న బెంగుళూరులోని లింగరాజపురం అనే ప్రాంతంలో రామచంద్రప్ప, కృష్ణమ్మ దంపతులకు జన్మించాడు.


title: పొగ (సినిమా)

text: పొగ 2014 లో శంకర్ మార్తాండ్ దర్శకత్వంలో విడుదలైన భయానక తెలుగు చిత్రం. ఇందులో నవదీప్, మధు శాలిని ముఖ్యపాత్రల్లో నటించారు.దర్శకుడు శ్రీను వైట్ల ఈ సినిమాలో అతిథి పాత్రలో నటించాడు. సినిమా మొదట్లో కథానాయిక శ్వేత సినిమాకి ఎంపికయ్యే సన్నివేశంలో ఈయన కాసేపు కనిపిస్తాడు.


title: పొగ (సినిమా)

text: ఈ సినిమా 2012 లో ప్రారంభమైనా చిత్రీకరణలో అనేక అవాంతరాలు ఎదురై చాలాకాలం పాటు నడిచింది. దీన్ని మొదట్లో 4D పరికరాలు అమర్చిన థియేటర్లలో విడుదల చేయాలని భావించారు. కానీ బాగా ఆలస్యం అవడం వల్ల అది కుదరలేదు. విడుదల కూడా గుర్తింపు పొందలేదు. జెమిని టివిలో 2014 నవంబరు 9 న మొదటిసారిగా ప్రసారమైంది.


title: పిఎస్ఎల్‌వి- సి41

text:
పిఎస్ఎల్‌వి-సి 41 అనునది భారతీయ అంతరిక్షపరిశోధన సంస్థ అయిన ఇస్రో రూపొందించిన ఉపగ్రహవాహకనౌక లేదా రాకెట్.ఈ రాకెట్ అనబడు ఉపగ్రహ వాహక లేదా ప్రయోగ వాహనం ద్వారా  ఐఆర్ఎన్ఎస్ఎస్-1ఐ అను నావిగేషన్ (అనగా నౌకాయాన, వాయు యాన మరియు భూఉపరితల యాన మార్గ పర్య వేక్షణ మరియు ఇతర ప్రయాణ మార్గాల పర్యవేక్షణ మరియు మార్గ నిర్దేశన ) ఉపగ్రహాన్నికక్ష్యలోకి పంపుటకు తయారు చేసింది.అనుకున్న విధంగా ఈ రాకెట్ 2018 ఏప్రిల్ 12 గురువారం రోజు తెల్లవారు జామున 4:04 గంటలకు ఆంధ్రప్రదేశ్ లోని నెల్లూరు జిల్లా లోని శ్రీహరికోటలో వున్న సతిష్ ధవన్ అంతరిక్ష కేంద్రంలోని మొదటి ప్రయోగ కేంద్రం నుండి ప్రయోగింప బడింది.రాకెట్ కౌంట్ డౌన్ మంగళవారం రాత్రి 8:04 గంటలకు మొదలై నిర్వి ఘ్నంగా 32 గంటలు గురువారం ఉదయం వరకు సాగినది.కొంట్డౌన్ పూర్తవ్వగానే 44.4 మీటర్ల పొడవు, 321 టన్నుల బరువు వున్న పిఎస్ఎల్ వి- సి41 నిప్పులు కక్కుకుంటూ గగన మార్గంవైపు దూసుకెళ్లింది.రాకెట్ బయలు దేరిన 19 నిమిషాల తరువాత 506 కిలోమీటర్ల ఎత్తులో, సెకనుకు 9.6 కిలోమీటర్ల త్వరణంలో ఉపగ్రహన్ని కక్ష్యలోకి ప్రవేశపెట్టినది.
పీస్ఎల్ వి-సీ41 ఉపగ్రహ వాహకనౌక పీస్ఎల్‌వి రాకెట్ శ్రేణిలో XL రకానికి చెందిన రాకెట్. XL రకంలో ప్రథమదశకు అదనంగా మరో ఆరు స్ట్రాపాన్ బూస్టరు చోదకాలు అమర్చబడి వుండును. ప్రధమ దశను కోర్‌అలోను దశ అనికూడా అంటారు. ఇస్రో పరిభాషలో ఈదశ PS1 (కోర్ దశ). ప్రథమ దశ మరియు స్ట్రాపాన్ చోదకాలలో ఘన ఇంధనం నింపబడి వుండును. పీస్ఎల్ వి-సీ41 రాకెట్ అనేది పీస్ఎల్‌వి శ్రేణిలో 43 వ రాకెట్ కాగా, XL రకానికి చెందిన 20 వ రాకెట్. అలాగే సతీష్ ధవన్ అంతరిక్ష కేంద్రంలోని మొదటి ప్రయోగ కేంద్రంనుండి ప్రయోగించిన 32 వ ఉపగ్రహ వాహకనౌక. పీస్ఎల్ వి-సీ41 రాకెట్ నాలుగు చోదక దశలు కల్గివున్నది. మొదటి మరియు మూడో దశలో ఘనఇంధనం ఉండగా రెండు మరియు నాలుగో దశల్లో ద్రవ ఇంధనాన్ని రాకెట్ చోదకంగా ఉపయోగిస్తారు. నాల్గవదశ పైభాగాన ఉపగ్రహాం అమర్చబడి వుండును.


title: పిఎస్ఎల్‌వి- సి41

text:
పిఎస్‌ఎల్‌వి ఉపగ్రహ వాహకనౌకలో నాలుగు దశలుంటాయి. నాలుగోదశ చివర, ప్రయోగించవలసిన ఉపగ్రహం లేదా ఉపగ్రహాలు అమర్చబడి ఉంటాయి. వివిధ దశలు మండే సమయం, అవి విడిపోయే ఎత్తులు కింది విభాగాల్లో ఇవ్వబడ్డాయి. వీటిని సూచన మాత్రంగా పరిగణించాలి. పేలోడ్ బరువు, నౌక కాన్ఫిగరేషను, చేరాల్సిన కక్ష్యలు మొదలైన వాటిపై ఆధారపడి ఇవి మారుతూ ఉంటాయి.
మొదటిదశలోని S139 ఘన ఇంధన మోటారు, 4800 కిన్యూ (కిలో న్యూటన్) ల థ్రస్ట్ (thrust) ను ఇస్తుంది. ఈ దశలో 138 టన్నుల HTPB ఇంధనాన్ని వాడతారు. మొదటి దశ 105 సెకండ్ల పాటు మండి, నౌక 74 కిమీ ఎత్తుకు చేరాక, రెండవ దశ నుండి విడిపోతుంది. మొదటి దశ విడివడి దూరం అయ్యాక రెండవ దశ మండుతుంది.
మొదటి దశకు 6 స్ట్రాపాన్ బూస్టర్లను అమరుస్తారు. ఈ అరింటిలో 4 బూస్టర్లు మొదటి దశతో పాటే (అర సెకండు తేడాతో) మండిస్తారు. రాకెట్ పైకిలేచిన 25 సెకండ్ల తర్వాత మిగిలిన రెండు బూస్టర్లను మండిస్తారు. ఈ స్ట్రాపాన్ బూస్టర్లలో కూడా ఘన ఇంధనాన్నే వాడుతారు. స్ట్రాపాన్ ఇంజన్ కలుగజేయు థ్రస్ట్ 719 కిన్యూ. మొదటి 4 బూస్టర్లు 24 కిమీ ఎత్తున, మిగతా రెండు బూస్టర్లు 41 కిమీ ఎత్తున విడిపోయి పడిపోతాయి.
రెండవ దశలో ద్రవ ఇంధనం ఉపయోగిస్తారు. రెండవ దశకు వికాస్ ఇంజన్‌ను అమర్చారు. ఈ ఇంజన్ను లిక్విడ్ ప్రోపల్షన్ సిస్టమ్స్ సెంటర్ (Liquid Propulsion Systems Centre) తయారు చేసింది. ఇందులో ఉపయోగించే ఇంధనం UDMH + NO. ఈ ఇంజను ఇచ్చే థ్రస్ట్ 799 కిన్యూ. ఈ దశ 158 సెకండ్లు మండి, 277 కిమీ ఎత్తు వద్ద విడివడి పోతుంది.
ఈ దశలో ఘన ఇంధనం HTPB వాడతారు. ఇది 240 కిన్యూల థ్రస్ట్‌ను అందిస్తుంది. ఈ దశ 112 సెకండ్ల పాటు మండి, 580 కిమీ వద్ద విడిపోతుంది.
ఇది పిఎస్‌ఎల్‌వి లోని అంతిమ దశ. పేలోడ్ దీనికి చేర్చి ఉంటుంది. ఉపగ్రహాలను కక్ష్యలోకి పంపే బాధ్యత ఈ దశదే. ఈ దశలోని రెండు PS-4 ద్రవ ఇంధన ఇంజనులు ఒక్కొక్కటి 7.6 కిన్యూ థ్రస్టును ఉత్పత్తి చేస్తాయి. ఉపయోగించు ఇంధనం MMH + MON. యాత్ర అవసరాన్ని బట్టి ఈ దశ 540 సెకండ్ల వరకు మండుతుంది.


title: పిఎస్ఎల్‌వి- సి41

text:
నాల్గవ దశలోనే పరికరాల అర కూడా ఉంటుంది. ఈ అరలో ఇనర్షియల్ గైడెన్స్ వ్యవస్థ, ఫ్లైట్ కంప్యూటరు, టెలిమెట్రీ, ఏవియానిక్స్ పరికరాలు ఉంటాయి.
138 టన్నుల ఘన ఇంధనంతో వున్నప్రధమ దశ, 72టన్నుల ఘన ఇంధనంతో వున్న 6 స్ట్రాపాన్ బూస్టర్లు ,రాకెట్‌ను 1.50 నిమిషాలకు భూమికి 55 కిలో మీటర్ల ఎత్తుకు చేరవేసి విడిపోయాయి.వెంటనే 42 టన్నుల ద్రవ ఇంధనంతో వున్న రెండవ దశ మోటారుతో పనిచేస్తూ రాకెట్ తన ప్రయాణాన్ని కొనసాగించింది. 3:28 నిమిషాలకు రాకెట్ 112 కిలోమీటర్ల ఎత్తునకు చేరింది. ఈ దశలో రాకెట్ అగ్రభాగాన వున్న ఉప గ్రహం చుట్టూ రక్షణగా అమర్చిన ఉష్ణకవచం విజయవంతంగా విడిపోయింది.అనంతరం 4:23 నిమిషాలకు రాకెట్‌ను 131కిలోమీటర్ల ఎత్తుకు చేర్చి రెండవ దశ కుడా విడిపోయింది.వెనువెంటనే 7.6 తమ్ముల ఘనఇంధనమున్న మూడవదశ పని చెయ్యడం ప్రారంబించి 9.58 నిమిషాలకు183 కిలోమీటర్ల ఎత్తుకు రాకెట్ చేరుకుని మూడవ దశ ఇంజను విడిపోయింది. తరువాత 2.5 టన్నుల ద్రవ ఇంధన ఇంజను పనిచెయ్యడం మొదలై 18.47 నిమిషాలకు 454 కిలో మీటర్ల ఎత్తుకు చేర్చినది.ఈ స్థితిలో నాల్గవదశ ఇంజనును ఆపి వేసారు. మరో 52 కిలోమీటర్లు పయనించిన తరువాత 19:24 నిమిషాలకు 506 కిలోమీటర్ల ఎత్తులో ఉపగ్రహాన్ని కక్ష్యలోకి ప్రవేశ పెట్టినది. కక్ష్యలోకి చేరిన రెండు నిమిషాలకు భూకేంద్రాలకు ఉపగ్రహం నుండి సంకేతాలు అందడంతో ఉపగ్రహ ప్రయోగం విజయవంతం అయ్యింది.
రాకెట్ ప్రయోగానికి అయినఖర్చు 243 కోట్లు


title: వీ హబ్

text: తెలంగాణ రాష్ట్రంలోని మహిళా ఔత్సాహిక పారిశ్రామికవేత్తలకు ప్రోత్సహిం అందించేందుకు తెలంగాణ ప్రభుత్వం రూపొందించిన కార్యక్రమం వీ హబ్ (ఉమెన్ ఎంటర్‌ప్రెన్యూర్ హబ్). దీనిని 2018, మార్చి 8 అంతర్జాతీయ మహిళా దినోత్సవంన హైదరాబాదు అంబేద్కర్ విశ్వవిద్యాలయ ప్రాంగణంలో తెలంగాణ రాష్ట్ర ఐటీ శాఖ మంత్రి కల్వకుంట్ల తారక రామారావు ప్రారంభించారు.


title: వీ హబ్

text:
అంతర్జాతీయ మహిళా దినోత్సవం సందర్భంగా 2018, మార్చి 8న మంత్రి కేటీఆర్ ప్రారంభించారు. ఈ ప్రారంభ కార్యక్రమంలో మిస్సైల్ ఉమన్ ఆఫ్ ఇండియాగా గుర్తింపు పొందిన డీఆర్‌డీవో ప్రాజెక్ట్ డైరెక్టర్ టెస్సీ థామస్, తెలంగాణ రాష్ట్ర ఐటీ శాఖ ముఖ్య కార్యదర్శి జయేశ్ రంజన్, సీఐఐ చైర్మన్ వీ రాజన్న, కలారీ క్యాపిటల్ సంస్థ ఎండీ వాణి కోలా, వీహబ్ సీఈవో దీప్తి రావుల, ఫిక్కి మహిళా విభాగం, కోవె సంస్థలకు చెందిన ప్రతినిధులు పాల్గొన్నారు.
ఐక్యరాజ్యసమితి అనుబంధ సంస్థ యూఎన్‌డీపీ, సీఐఐ-ఇండియా ఉమెన్ నెట్‌వర్క్, సేల్స్‌ఫోర్స్, ఐఐఎం బెంగళూరు, ఎన్‌ఐడియా, పీడబ్ల్యూఎల్ మొదలైన ఆరు సంస్థల ప్రతినిధులు వీ హబ్ తో ఒప్పందాలు కుదుర్చుకున్నారు.


title: ఎయిర్‌టెల్ పేమెంట్ బ్యాంకు

text: ఎయిర్‌టెల్ పేమెంట్ బ్యాంకు భారతదేశంలో ప్రారంభించిన మొదటి పేమెంట్ బ్యాంకు. పేమెంట్ బ్యాంక్ సేవల కోసం ఆగస్టు 2015లో అనుమతి లభించిన 11 దరఖాస్తుల్లో ఈ బ్యాంక్ కూడా ఉంది. ఏప్రిల్ 11, 2016న ఈ పేమెంట్ బ్యాంకు ఏర్పాటు చేసుకునేందుకు బ్యాంకింగ్ రెగ్యులేషన్ చట్టం - 1949 పరిధిలోని సెక్షన్ 22 (1) కింద రిజర్వ్ బ్యాంకు ఆఫ్ ఇండియా లైసెన్స్ జారీ చేసింది.


title: ఎయిర్‌టెల్ పేమెంట్ బ్యాంకు

text: భారతి ఎయిర్‌టెల్ సంస్థ ఈ బ్యాంక్ని ప్రమోట్ చేస్తుంది.


title: రైతుబంధు పథకం

text:
వ్యవసాయం కోసం పెట్టుబడిని ఋణంగా నగదు రూపంలో రైతులకు అందించేందుకు తెలంగాణ ప్రభుత్వం ప్రవేశపెట్టిన పథకమే రైతుబంధు పథకం. ఈ పథకాన్ని తెలంగాణ ముఖ్యమంత్రి కె. చంద్రశేఖర్ రావు మే 10, 2018 న కరీంనగర్ జిల్లా, హుజూరాబాద్ నియోజకవర్గంలోని శాలపల్లి - ఇందిరానగర్ వద్ద ప్రారంభించారు. మొట్టమొదటి సారిగా ధర్మరాజుపల్లి వాసులు తెలంగాణ ముఖ్యమంత్రి కె. చంద్రశేఖర్ రావు చేతుల మీదుగా చెక్కులు, పట్టాదార్ పాసు పుస్తకాలు అందుకున్నారు.
రైతుబంధు పథకం కింద ప్రభుత్వం ఎకరానికి రూ.4 వేల చొప్పున సాగుకు పెట్టుబడి సాయం చేయనుంది. ఖరీఫ్, రబీ సీజన్ లకు ఎకరానికి రూ. 4000 చొప్పున రెండు సీజన్లకు కలిపి రూ. 8000 పెట్టుబడిగా ఇవ్వనుంది. ఈ మొత్తాన్ని రైతుకు చెక్కుల రూపంలో ఇవ్వనున్నారు. అదే విధంగా ఈ పథకం కింద నిల్వ ఉంచిన సరుకుపై రుణం తీసుకున్న రైతులకు ఆరు నెలల పాటు వడ్డీ రాయితీ ఇస్తారు. రైతులు తాము తీసుకున్న రుణాలపై ఎలాంటి వడ్డీని చెల్లించాల్సిన అవసరం లేదు. ఆరు నెలల తర్వాత అనగా 181 వ రోజు నుంచి 270 వ రోజు వరకు వారు తీసుకున్న రుణంపై 12 శాతం చొప్పున వడ్డీ వసూలు చేస్తారు. రాష్ట్రవ్యాప్తంగా 58.34 లక్షల మంది రైతులకు పెట్టుబడిసాయం అందిస్తుంది. ( గిరిజనభూములు కలిపి మొత్తం కోట్ల ఎకరాలకు ) ఈ పథకం అమలుకోసం బడ్జెట్‌లో రూ.12 వేల కోట్లు కేటాయించారు.
2018 ఎన్నికల్లో టీఆర్ఎస్ పార్టీ తమ ప్రభుత్వం నడిపించిన రైతు బంధు పథకాన్ని తమ సానుకూలాంశంగా ప్రచారం చేసుకుంది. అయితే విపక్షాలు మాత్రం ఈ పథకం కేవలం పెద్ద రైతులకు, భూస్వాములకు లాభం చేకూర్చడానికే నడిచిందనీ, అసలు వ్యవసాయం చేసి కష్టనష్టాలు అనుభవించే కౌలు రైతులకు దీని వల్ల రూపాయి కూడా లాభం లేదని విమర్శించారు.


title: విజయ రంగరాజు

text: విజయ రంగరాజు ఒక తెలుగు సినీ నటుడు. ఎక్కువగా ప్రతినాయక, సహాయ పాత్రలు పోషించాడు. కొన్ని తమిళ, మలయాళ చిత్రాల్లో కూడా నటించాడు. స్వతహాగా క్రీడాకారుడు, వెయిట్ లిఫ్టింగ్, బాడీ బిల్డింగ్ లో కూడా ప్రవేశం ఉంది.


title: విజయ రంగరాజు

text: బాపు దర్శకత్వంలో వచ్చిన సీతా కల్యాణం రంగరాజుకు నటుడిగా మొదటి సినిమా.


title: కాకతీయుల కాలంలో వ్యవసాయ రంగం

text:
కాకతీయుల కాలం (11వ శతాబ్ది - 13వ శతాబ్ది) లో ఆర్థిక వ్యవస్థలో ఎప్పటివలె వ్యవసాయం ప్రధానవృత్తి, ఆర్థిక వ్యవస్థలో దానికి ముఖ్యభాగం ఉండేది. గోధుమలు, వరి, కొర్రలు, జొన్నలు, చెరుకు వంటివి, తోటల వ్యవసాయంతో కొబ్బరి, జామ, మామిడి, అరటి వంటి పంటలు పండించేవారు. కొన్ని ఆహార పంటలు కాగా, మరికొన్ని పంటలు పంచదార, బెల్లం, నూనె, వస్త్ర పరిశ్రమలకు ఆధారంగా ఉండేవి. దానితో కాకతీయ చక్రవర్తులు వ్యవసాయాభివృద్ధికి ప్రత్యేక సంస్కరణలు చేపట్టారు. సాగునీటి వనరుల పెంపు కోసం చెరువులు, భారీ సరస్సుల నిర్మాణం, సాగులో లేని కొత్త భూములలో వ్యవసాయం చేపట్టడానికి ప్రత్యేక చర్యలు వంటివి కాకతీయుల వ్యవసాయ విధానంలో కీలకంగా ఉండేవి. 11వ శతాబ్ది అర్థభాగంలో కాకతీయులు స్వాతంత్ర్యం ప్రకటించుకోవడానికి కొన్నేళ్ళ ముందు నుంచీ వారు వ్యవసాయరంగంపై దృష్టిపెట్టడం, సంస్కరణలు చేపట్టడం ప్రారంభమవుతున్న ఆధారాలు లభ్యమయ్యాయి. ఈ కృషి కాకతీయ సామ్రాజ్య పతనం వరకూ కొనసాగాయి. ఈ చర్యల ద్వారా కాకతీయ సామ్రాజ్య వ్యాప్తంగా వందలాదిగా చెరువులు, సరస్సులు ఏర్పడ్డాయి. అడవులను కొట్టి శ్రీశైలం, పాకాల, మంథని, ఏటూరు నాగారం వంటి ప్రాంతాల్లో లక్షలాది ఎకరాలను సాగుకు తెచ్చి, వందల గ్రామాలను ఏర్పరిచారు.
కాకతీయుల కాలంలో ప్రధానంగా గోధుమలు, వరి, కొర్రలు, పెసలు, జొన్నలు, చెరుకు, నూనె దినుసులు, ఉల్లి, అల్లం, పసుపు లాంటివి పండించేవారు. చెరువుల కింద కొబ్బరి, జామ, మామిడి, అరటి, ఆకుమడులు వంటి తోటలు ఉండేవి. చెరుకు, నూనెగింజలు వంటి పంటల మీద ఆధారపడి పంచదార, బెల్లం, నూనె పరిశ్రమలు గ్రామగ్రామాన ఏర్పరిచేవారు. ప్రత్తి పంట వస్త్రాల నేతకు ఉపకరించేది.


title: కాకతీయుల కాలంలో వ్యవసాయ రంగం

text: ఆనాటి వ్యవసాయం వర్షాధారం కావడంతో వర్షపునీటిని సమర్థంగా వినియోగించుకోవడం లక్ష్యంగా కాకతీయులు భారీఎత్తున నిర్మాణాలు సాగించారు. కాకతీయ చక్రవర్తులు సరస్సులు, చెరువులు, కాలువలు, బావులు అన్న నాలుగు రకాల నిర్మాణాలు చేపట్టేవారు. వాటిలోనూ చెరువులు, సరస్సుల నిర్మాణాలు పెద్ద ఎత్తున చేపట్టారు. సరస్సులు పెద్ద విస్తీర్ణంలో ఉండేవి, వీటికి పలు చెరువులతో అనుసంధానం ఉండేది. చెరువులు ప్రతీ ఊళ్ళోనూ ఉండి వర్షపు నీరు ఒడిసిపట్టడానికి, సరస్సుల వంటి భారీ నీటివనరులకు అనుసంధానించడానికి పనికివచ్చేవి. ఊరికీ అనుబంధంగా ఆలయం, ఆలయానికి ఈశాన్యంలో చెరువు కట్టించేవారు. ఊరికి దిగువన చెరువు, చెరువుకు దిగువన వ్యవసాయ భూములు ఉండేలా జాగ్రత్తపడడంతో ఊరిలో కురిసిన వాననీరు చెరువు నింపేది కానీ వరదలు గ్రామాన్ని ముంచెత్తేవి కావు.


title: కాకతీయుల కాలంలో వ్యవసాయ రంగం

text: 11వ శతాబ్ది రెండో అర్థభాగంలో కాకతీయ పాలకుడైన ప్రోలయరాజు చాళుక్యుల సామంతునిగానే ఉండేవాడు. ఆ దశలోనే రాజ్యవిస్తరణతో పాటుగా రాజ్యంలో జలవనరుల పెంపుకు చెరువుల నిర్మాణం కూడా చేశాడు. ప్రోలయరాజు నిర్మించిన కేసీయ సముద్రం అన్న సరస్సుతో కాకతీయుల సరస్సులు-చెరువుల నిర్మాణం ప్రారంభమైంది. రెండవ బేతరాజు అనుమకొండలో సరస్సు నిర్మించాడు. గణపతిదేవుని కాలంలో ఈ చెరువులు, సరస్సుల నిర్మాణం మరింత ఊపందుకుంది. కాకతీయుల ప్రభుత్వంలో ప్రత్యేకించి సాగునీటి కోసం ఒక శాఖ ఉండేది కాదు. అయితే దేవాలయాలు, భవనాల నిర్మాణంలాగానే చెరువుల నిర్మాణం కూడా మంత్రి, సామంత, మండలాధీశుల పర్యవేక్షణలో నిర్మాణాలు సాగేవి. కాకతీయ చక్రవర్తులను సరస్సుల నిర్మాణం విషయంలో వారి సామంతులు, అధికారులు, రాజ్యంలోని సంపన్నులు, వ్యాపారులు అనుసరించారు. ధర్మశాస్త్రాలు తటాకాలను సప్త సంతానంలో ఒకటిగా పేర్కొనడంతో చెరువులు, సరస్సులు నిర్మించడం ధర్మకార్యంగా భావించేవారు. పాకాల చెరువు సహా పలు సరస్సులు, చెరువులు ఈక్రమంలోనే కాకతీయ సేనానులు, అధికారులు, ఇతర సంపన్నులు కట్టించారు.


title: కాకతీయుల కాలంలో వ్యవసాయ రంగం

text: ఊరి అంచులో ప్రవహించే నదులు, వాగుల నుంచి కాలువలు తవ్వి భూములకు నీటిని మళ్ళించి సేద్యం చేసేవారు. మూసీ నదిం నుంచి మూసేటి కాలువ, రావిపాటి కాలువ, బొమ్మకంటి కాలువ, ఉత్తమ గండకాలువ, ఉటుం కాలువ, చింతకాలువ, దుందుభీ నదీ తీరాన ఉన్న గండకాలువ వంటివి కాకతీయుల కాలంలో ఉండేవని శాసనాధారాలు ఉన్నాయి. చెరువులు, కాలువల నిర్వహణకు ప్రత్యేకంగా వ్యక్తులను నియమించి, పోషణకు భూములు, పుట్టికి కుంచం చొప్పున వారికి జీతమిచ్చే ఏర్పాట్లు ఉండేవి.


title: కాకతీయుల కాలంలో వ్యవసాయ రంగం

text:
వ్యవసాయ దిగుబడి పెంచేందుకు సాగు భూములను విస్తరించడాన్ని వ్యవసాయ సంస్కరణల్లో మరో ప్రధానమైన విధానంగా స్వీకరించారు కాకతీయులు. దీన్ని సాధించేందుకు సాగులో లేని బీడుభూములను సాగులోకి తీసుకురావడం, అడవులను కొట్టి కొత్త ప్రాంతాల్లో వ్యవసాయం జనావాసాలు ఏర్పాటుచేయడం అనే పద్ధతులు అనుసరించారు.
అటవీ భూములను సాగులోకి తీసుకురావడానికి గణపతిదేవుడు, రుద్రమదేవి, ప్రతాపరుద్రుల కాలంలో భారీఎత్తున ప్రయత్నాలు జరిగాయి. ప్రతాపరుద్ర చక్రవర్తి స్వయంగా కర్నూలు ప్రాంతానికి వెళ్లి, విడిసి కర్నూలు ప్రాంతంలో పది పదిహేను మైళ్ళ విస్తీర్ణంలోని అటవీ ప్రాంతాన్ని నరికించి సాగులోకి తీసుకురావడం, గ్రామాల ఏర్పాటు స్వయంగా పర్యవేక్షించడం కాకతీయులు వ్యవసాయ విస్తరణపై చూపిన ప్రాధాన్యాన్ని వివరిస్తోంది. కాకతీయులు అడవులు కొట్టి చెన్నూరు, పాలంపేట, పాకాల, మంథని, ఏటూరు నాగారం, కొత్తగూడ, ఎల్లందు, బయ్యారం, అమ్రాబాద్, శ్రీశైలం ప్రాంతాల్లో లక్షలాది ఎకరాల భూమి సాగులోకి తెచ్చారు, ఈ ప్రాంతాల్లో వందలాది గ్రామాలు ఏర్పడ్డాయి.
సాగులో లేని బీడు భూములు సాగులోకి తీసుకురావడానికి కాకతీయ చక్రవర్తులు పలు చర్యలు చేపట్టారు.


title: కాకతీయుల కాలంలో వ్యవసాయ రంగం

text:
కాకతీయుల కాలంలో వ్యవసాయంపై వారి ప్రత్యేక దృష్టి కారణంగా ఏర్పడిన చెరువులు, సరస్సులు, గ్రామాలు, వ్యవసాయ క్షేత్రాలు తరతరాలుగా తెలుగువారికి వారసత్వంగా ఉండిపోయాయి. ఒక అంచనా ప్రకారం, ఉమ్మడి వరంగల్ జిల్లాలోనే చాలావరకూ కాకతీయుల పరిపాలనలో నిర్మితమైన 5 వేల 8 వందల పైచిలుకు చిన్న తరహా చెరువులు, కుంటల కింద, 3 లక్షల 55 వేల ఎకరాల వరకూ భూమి సాగవుతోంది. ఉమ్మడి వరంగల్ జిల్లాలో 42 వేల ఎకరాల భూమిని సాగుచేస్తున్న 4 మధ్య తరహా ప్రాజెక్టులైన - లక్నవరం, రామప్ప, పాకాల, మల్లూరువాగు ప్రాజెక్టుల్లో మల్లూరువాగు మినహా మిగిలిన మూడు కాకతీయులు నిర్మించిన భారీ సరస్సులే. మిగిలిన ప్రాంతాలన్నిటినీ కలుపుకుంటూ మరెన్నో వేల ఎకరాల సాగుభూమి కాకతీయుల కాలం నాటి సాగునీటి వనరుల నిర్మాణాల నుంచి సాగునీరు పొందుతున్నాయి.
తెలంగాణ ప్రాంతంలో పూడుకుపోయిన వేలాది చెరువులను బాగుచేసి సాగునీటి పరిస్థితులు మెరుగుపరచాలన్న లక్ష్యంతో తెలంగాణ ప్రభుత్వం 2016లో ప్రారంభించిన పథకానికి మిషన్ కాకతీయ అన్న పేరుపెట్టారు. చిన్న నీటి వనరులను పునరుత్తేజితం చేయాలన్న లక్ష్యంతో ఏర్పరిచిన ఈ పథకం కాకతీయుల దర్శనం (విజన్ ఆఫ్ కాకతీయాస్) అని పేర్కొంటూ వారి పేరిట పథకానికి మిషన్ కాకతీయ అన్న పేరును పెట్టారు.


title: 65వ భారత జాతీయ చలనచిత్ర పురస్కారాలు

text: భారత జాతీయ చలనచిత్ర పురస్కారాలు భారతదేశంలో ప్రతిష్ఠాత్మకగా భావించే సినిమా అవార్డులు. ఇవి భారత ప్రభుత్వంచే ఏడాదికి ఒకసారి ప్రకటించబడి రాష్ట్రపతి చేతులమీదగా గ్రహీతలకు అందజేయబడతాయి. ముందటి సంవత్సరము దేశంలో విడుదలైన అన్ని భాషల చిత్రాలను ప్రత్యేక జ్యూరీ పరిశీలించి ముఖ్య విభాగాలలో ఉత్తమమైన వాటిని ఎంపిక చేస్తారు. అంతేకాకుండా వివిధ భాషలలోని ఉత్తమమైన చిత్రాలను కూడా ఎంపిక చేస్తారు.


title: 65వ భారత జాతీయ చలనచిత్ర పురస్కారాలు

text: 2017 సంవత్సరపు 65వ భారత జాతీయ చలనచిత్ర పురస్కారాల విజేతలను 2018, ఏప్రిల్ 13న ప్రకటించారు. విజేతలకు మే 3న న్యూఢిల్లీలో రాష్ట్రపతి రామ్‌నాథ్ కోవింద్ బహుమతుల ప్రదానం చేస్తారు.


title: 65వ భారత జాతీయ చలనచిత్ర పురస్కారాలు

text: బాలీవుడ్ దర్శకుడు శేఖర్ కపూర్ నేతృత్వంలోని క‌మిటీలో ప్రముఖ నటి గౌతమి, ఇంతియాజ్ హుస్సేన్, గేయ రచయిత మెహబూబ్, పి. శేషాద్రి, అనిరుద్ధా రాయ్ చౌదరి, రంజిత్ దాస్, రాజేశ్ మపుస్కర్, త్రిపురారి శర్మ, రూమీ జఫ్రే మొదలైనవారు సభ్యులుగా ఉన్నారు.


title: 65వ భారత జాతీయ చలనచిత్ర పురస్కారాలు

text: చలన చిత్రోత్సవ డైరెక్టరేట్ 2018 మార్చి2 వరకు ఆన్లైన్ ద్వారా ఎంట్రీలను ఆహ్వానించింది. 2017 జనవరి 1 నుండి 2017 డిసెంబరు 31 మధ్యకాలంలో సెంట్రల్ బోర్డ్ ఆఫ్ ఫిల్మ్ సర్టిఫికేషన్ వారు సర్టిఫై చేసిన ఫీచర్ మరియు నాన్-ఫీచర్ ఫిల్మ్స్ ఈ 65వ భారత జాతీయ చలనచిత్ర పురస్కారాలకు అర్హత సాధించాయి.


title: సిమ్రన్ పరింజా(నటి)

text: సిమ్రన్ పరింజా ఒక భారతీయ చలన చిత్ర మరియు బుల్లితెర నటి. ఆమె హిందీ దారావాహికల్లో నటించింది. ఆమె నిఖిల్ సిద్ధార్థ్ సరసన కిరాక్ పార్టీ చిత్రంలో నటించి విమర్శకుల ప్రశంసలు అందుకుంది.


title: రావి శోభనాద్రి చౌదరి

text:
రావి శోభనాద్రి చౌదరి తెలుగుదేశం పార్టీ సీనియర్ నేత, మాజీ ఎమ్మెల్యే. కృష్ణాజిల్లా గుడివాడ నియోజకవర్గానికి 1985-89, 1994-99 కాలంలో రెండుసార్లు ఎమ్మెల్యేగా పనిచేశాడు.
ఆయన 1924, మార్చి 24వ తేదీన పామర్రు మండలం కొమరవోలు గ్రామంలో రావిభద్రయ్య, మాణిక్యం దంపతులకి జన్మించాడు.


title: రావి శోభనాద్రి చౌదరి

text:
ఈయన భార్య విమలాంబ కొద్ది సంవత్సరాల క్రితం మరణించారు. అతనికి ముగ్గురు కుమారులు, ఐదుగురు కుమార్తెలు. పెద్ద కుమారుడు హరగోపాల్ 1999 ఎన్నికల్లో గెలుపొందినా ప్రమాణస్వీకారం చేయకముందే రోడ్డు ప్రమాదంలో దుర్మరణం పాలయ్యాడు. అనంతరం జరిగిన ఉప ఎన్నికల్లో రెండో కుమారుడు వెంకటేశ్వరరావు ఎమ్మెల్యేగా గెలిచాడు. మూడో కుమారుడు శివరామకృష్ణ కూడా హరగోపాల్ మరణించిన ఏడాది లోపే కారులో రైలుగేటు దాటుతుండగా జరిగిన ప్రమాదంలో మృతిచెందాడు.
వామపక్ష భావాలు గల ఆయన నందమూరి తారకరామారావు తెలుగుదేశం పార్టీని స్థాపించే వరకు కమ్యూనిస్ట్ సానుభూతిపరునిగా ఉన్నాడు. అప్పట్లో పశ్చిమ బెంగాల్ సీఎం జ్యోతిబసును గుడివాడ రప్పించి భారీ బహిరంగ సభ నిర్వహించాడు. అనంతరం 1984లో టీడీపీలో చేరాడు. 1985లో జరిగిన మధ్యంతర ఎన్నికల్లో టీడీపీ అభ్యర్థిగా భారీ మెజారిటీతో గెలుపొంది శాసనసభలో అడుగుపెట్టాడు. 1999 ఎన్నికల్లోనూ విజయం సాధించి మొత్తం రెండు పర్యాయాలు ఎమ్మెల్యేగా గుడివాడ నియోజకవర్గ ప్రజలకు సేవలందించాడు. గుడివాడ కో-ఆపరేటివ్ బ్యాంక్ ఛైర్మన్‌గా 25సంవత్సరాలు ఏకధాటిగా కొనసాగాడు. ముక్కుసూటితనం, రాజకీయాల్లో నైతికత, నిజాయితీలకు పెద్దపీట వేస్తూ తన రాజకీయ ప్రస్థానాన్ని కొనసాగించాడు.


title: రావి శోభనాద్రి చౌదరి

text: అతడు 2018 ఏప్రిల్ 13 న తుదిశ్వాస విడిచాడు.


title: మండా మాణిక్యం

text:
మండా మాణిక్యం ప్రముఖ వీణ విద్వాంసురాలు.
ఆమె విజయనగరం మహారాజా ప్రభుత్వ సంగీత నృత్య కళాశాలలో వీణ వాయిద్య విద్యను అభ్యసించింది. ఆమె అదే కళాశాలలో వీణ అధ్యాపకురాలిగా పనిచేసింది. ప్రముఖ వాయులీన విద్వాంసుడు ద్వారం వెంకటస్వామినాయుడు వద్ద శిష్యురాలిగా, వాసావారి సంగీత సంప్రదాయానికి ప్రతినిధిగా మాణిక్యం అనేక రేడియో కచేరీలు చేసింది. ఆమె శిష్యులు అనేక మంది దేశ, విదేశాల్లోనూ స్థిరపడ్డారు. అనేక సంస్థల నుంచి సన్మానాలు, సత్కారాలు అందుకున్న మాణిక్యం ఏప్రిల్ 9 2018 న మరణించింది.


title: బ్రూస్ మెక్ కాండ్లెస్స్ II

text: బ్రూస్ మెక్ కాండ్లెస్స్ II ( 1937 జూన్ 8 – 2017 డిసెంబరు 21) అమెరికా సంయుక్త రాష్ట్రాల నావికాదళ అధికారి, వైమానికుడు, నాసా వ్యోమగామి. అతడు నాసా తరపున తొలిసారి అంతరిక్షంలో స్వేచ్ఛా విహారం చేసిన యాత్రికుడు. 1984లో ఛాలెంజర్ స్పేస్ షటిల్‌లో ప్రయాణించిన ఆయన అంతరిక్షంలో ఎలాంటి ఆధారం లేకుండా తేలియాడిన తొలి వ్యక్తిగా రికార్డు సృష్టించారు. ఆయన అలా తేలుతున్న ఫోటోకు ఐకానిక్ ఫోటోగా గుర్తింపు కూడా లభించింది.


title: బ్రూస్ మెక్ కాండ్లెస్స్ II

text: కాండ్లెస్స్ 1937 జూన్ 8 న బోస్టన్, మస్సాచుసెట్ట్స్ లో జన్మించాడు. అతడు మూడవ తరం యు.ఎస్.నేవీ అధికారి. అతడు "బ్రూస్ మెక్ కాండ్లెస్" కుమారుడు, "విల్లిస్ డబ్ల్యూ. బ్రాడ్లీ" మనుమడు. వారిద్దరూ యుద్ద వీరులు. అతడు 1954 లో కాలిఫోర్నియాలోని వుడ్రో విల్సన్ సీనియర్ ఉన్నత పాఠశాలలో గ్రాడ్యుయేషన్ చేసాడు.


title: బ్రూస్ మెక్ కాండ్లెస్స్ II

text: 1968లో యునైటెడ్ స్టేట్స్ నేవల్ అకాడమీ నుండి బ్యాచిలర్స్ ఆఫ్ సైన్స్ పట్టాను పొందాడు. వృత్తి జీవితంలో అతడు 1965లో స్టాన్‌ఫర్డు విశ్వవిద్యాలయం నుండి ఎలక్ట్రికల్ ఇంజనీరింగ్ లో మాస్టర్ ఆఫ్ సైన్స్ పట్టాను పొందాడు.1987లో హోస్టన్-క్లియర్ లేక్ విశ్వవిద్యాలయం నుండి మాస్టర్ ఆఫ్ బిజినెస్ మేనేజిమెంటు చేసాడు.


title: బ్రూస్ మెక్ కాండ్లెస్స్ II

text: ఫ్లోరిడా లోని నేవల్ ఎయిర్ స్టేషన్ పెన్సకోలా, టెక్సాస్ లోని నేవల్ ఎయిర్ స్టేషన్ కింగ్స్‌విల్ నుండి విమాన చోదక శిక్షణను పొందాడు.


title: బ్రూస్ మెక్ కాండ్లెస్స్ II

text: మార్చి 1960లో యునైటెడ్ స్టేట్స్ నేవల్ ఆవియేటర్ హోదాను పొందాడు. ఆయుధాల వ్యవస్థ కొరకు నేవల్ ఎయిర్ స్టేషన్ కీ వెస్ట్ లో చేరాడు. డగ్లస్ F4D-1 స్కైరేలో లేండింగ్ శిక్షణను పొందాడు.


title: బ్రూస్ మెక్ కాండ్లెస్స్ II

text: 1960 డిసెంబరు, 1964 ఫిబ్రవరి మధ్య "ఫైటర్ స్క్వార్డన్ 102", ఫ్లయింగ్ స్కైరే, మెక్ డోనెల్ డగ్లస్ F4B ఫాంటం II లకు నియమితుడయ్యాడు. అతడు క్యూబా క్షిపణి సంక్షోభంలో పాల్గొన్నాడు.


title: బ్రూస్ మెక్ కాండ్లెస్స్ II

text: 1964లో అతడు వర్జీనియాలోని నేవల్ ఎయిర్ స్టేషన్ ఓసియానా వద్ద స్క్వార్డన్ 43 దాడిలో ఫైట్ బోధకునిగా ఉన్నాడు. తరువాత స్టాన్‌ఫర్డు విశ్వవిద్యాలయం లోని ఎలక్ట్రికల్ ఇంజనీరింగ్ విభాగంలో నేవల్ రిజర్వ్ ఆఫీసర్స్ ట్రైనింగ్ కార్ప్స్ లో పనిచేసాడు.


title: బ్రూస్ మెక్ కాండ్లెస్స్ II

text: అతడు 5,200 గంటలకు పైగా వైమానికునిగా ఎగురుతూ గడిపాడు. దానిలో జెట్ ఎయిర్ క్రాప్ట్ లో 5,000 గంటలు ఉన్నాయి.


title: బ్రూస్ మెక్ కాండ్లెస్స్ II

text: 1966 ఏప్రిల్ లో తన 28వ ఏట నాసా వ్యోమగామి గ్రూప్ 5 లో యువ సభ్యునిగా ఎంపిక కాబడ్డాడు. చంద్రునిపై మొదటిసారి కాలుమోపిన నీల్ ఆర్మ్‌స్ట్రాంగ్ అంతరిక్ష యాత్ర చేసిన అపోలో 11 కు "మిషన్ కంట్రోల్ కాప్సూల్ కమ్యూనికేటర్"గా ఉన్నాడు. స్కైలాబ్ 3, స్కైలాబ్ 4 లకు మిషన్ కంట్రోల్ కాప్సూల్ కమ్యూనికేటర్ గా పనిచేసాడు.


title: బ్రూస్ మెక్ కాండ్లెస్స్ II

text: అతడు అంతరిక్షంలో మొత్తం 312 గంటలు గడిపాడు. అందులో MMU ఫైట్ కాలం 4 గంటలు. STS-41-B, STS-31 పై మిషన్ స్పెషలిస్టుగా ఎగిరాడు.


title: కాంచన (2011 సినిమా)

text: కాంచన 2011 లో లారెన్స్ దర్శకత్వంలో వచ్చిన తమిళ అనువాద భయానక చిత్రం. ఇందులో లారెన్స్, శరత్ కుమార్, కోవై సరళ ముఖ్య పాత్రలు పోషించారు.


title: అన్నే అనసూయ

text:
అన్నే అనసూయ సీపీఐ(ఎం) సీనియర్ నాయకురాలు మరియు భారత స్వాతంత్ర్య సమరయోధురాలు.
అన్నే అనసూయ కృష్ణా జిల్లా కు చెందిన ఈడుపుగల్లు గ్రామంలో సుంకర రామచంద్రరావు, కోటమ్మ దంపతుల జన్మించింది. స్థానిక పాఠశాలలో ఐదో తరగతి వరకూ చదివింది. ఆమె తన 13వ ఏటనే స్వాతంత్రోద్యమం పట్ల ఆకర్షితులయింది. ప్రముఖ నాటక రచయిత, సుంకర సత్యనారాయణ, కృష్ణాజిల్లా కమ్యూనిస్టు నాయకుడు సుంకర వీరభద్రరావు ఆమె సోదరులు. ఆమె తండ్రి, సోదరులు, కుటుంబమంతా స్వాతంత్రోద్యమంలో పాల్గొనడం ఆమెలో అభ్యుదయ భావాలను నింపింది. గాంధీజీ వారి ప్రాంతానికి వచ్చినపుడు ఆమె స్వాతంత్ర్యోద్యమ విరాళంగా తన మెడలోని బంగారు గొలుసుని ఇచ్చింది. స్వాత్రంత్య్ర సమర యోధుడు, కమ్యూనిస్టు అయిన అన్నే వెంకటేశ్వరరావుతో ఆమె వివాహం జరిగింది.


title: అన్నే అనసూయ

text: ఆమె 1948లో కమ్యూనిస్టు పార్టీపై నిర్బంధ కాలంలో 3 సంవత్సరాల పాటు జైలు జీవితం గడిపింది. 1950లో అజ్ఞాతంలో కొంతకాలం గడిపింది. ఆమె పిల్లలతో పాటు జైలుకు వెళ్ళింది. 1952లోనే కమ్యూనిస్టు పార్టీ జిల్లా కమిటీ సభ్యురాలిగా పనిచేసింది. అవిభక్త కమ్యూనిస్టు పార్టీలో చీలిక ఏర్పడినప్పుడు సీపీఐ(ఎం) వైపు నిలిచింది. భర్త అన్నే వెంకటేశ్వరరావు కొంతకాలం సీపీఐ(ఎం) కు దూరంగా ఉన్నా అనసూయ మాత్రం కడవరకూ స్థిరంగా నిలిచారు. సీపీఐ(ఎం) జిల్లా కమిటీ సభ్యురాలిగా, ఏలూరు తాలుకా కార్యదర్శిగా పని చేసింది. 1980-90 మధ్యకాలంలో వ్యవసాయ కార్మిక సంఘం జిల్లా ప్రధాన కార్యదర్శిగా పనిచేసింది.


title: అన్నే అనసూయ

text: ఐద్వా సీనియర్ నేతగా, రాష్ట్ర నాయకులుగా పేరొందారు. అన్నే దంపతులు ఏ కమిటీల్లో స్థానం వద్దని కార్యకర్తలుగా ఉంటూనే కార్యక్రమాల్లో చురుగ్గా పాల్గొంటూ అందరినీ ఆకర్షించేవారు. కుటుంబం మొత్తాన్ని పార్టీ సానుభూతిపరులుగా మార్చడం వీరి ప్రత్యేకత. నిరంతరం ప్రజా ఉద్యమాలకు ఆర్థికంగా తోడ్పాటు అందిస్తూనే ఉన్నారు. పాత ఏలూరు, చింతలపూడి తాలూకాల్లో నిర్వహించిన భూపోరాటాల్లో వేలాది ఎకరాలు సాధించి, పేదలకు దక్కేలా చేసిన నేతల్లో వీరు ముఖ్యులు.


title: అన్నే అనసూయ

text: సమరశీల కార్యకర్తగా అనసూయ పేరొందారు. ఏపీ రైతుసంఘం, ఐద్వా జిల్లా కార్యాలయం, అన్నే భవన్ నిర్మాణానికి పెద్దఎత్తున సహకారం అందించింది.


title: అన్నే అనసూయ

text: ఆమె 2017, డిసెంబర్ 2 న ఏలూరులో శాంతినగర్‌లోని స్వగృహం వద్ద మరణిందించి.


title: సుంకర సత్యనారాయణ

text: సుంకర సత్యనారాయణ (1909 మార్చి 23 - 1975 సెప్టెంబరు 5) ప్రజా రచయిత. అతడు అనేక పాటలను, నాటకాలను రచించాడు. చంచలనం సృష్టించిన "మాభూమి" నాటకం వాసిరెడ్డి భాస్కరరావు తో కలసి రచించాడు. అనేక బుర్రకథలు, నాటకాలు రాసాడు.


title: సుంకర సత్యనారాయణ

text: ప్రజానాట్యమండలి అధ్వర్యంలో ప్రజలకు రాజకీయ సందేశాలను అందించడానికి జానపద రూపంలో జరిగే ఉద్యమ నాటకాలను రచించాడు. ప్రజలలో చైతన్యం కలిగించే అనేక బుర్రకథలను రాసాడు. వాటిలో కష్టజీవి, అమరజీవి, రుద్రమదేవి, కందుకూరి వీరేశలింగం, మహారథి కామ వంటివి ముఖ్యమైనవి. అనేక కథలను కూడా రాసాడు. అతడు వాసిరెడ్డి భాస్కరరావు తో కలసి 1945లో "ముందడుగు" మరియు 1947లో "మా భూమి" నాటకాలను రంచించాడు. ఈ నాటకాలలో జమీందారీ వ్యవస్థలో కుల వివక్ష మరియు హైదరాబాదు నిజాం నియంతృత్వ పోకడలను తెలియజేసారు. వారిచ్చిన సందేశాన్ని ప్రజలకు చేరువ కావడానికి బుర్రకథల రూపంలో కూడా రాసారు. వారిద్దరూ "సుంకర-వాసిరెడ్డి ద్వయం" గా పేరొందారు. వారు తెలుసు సినిమా కథలు, సంభాషణలు మరియు పాటలు రచించారు. వీరిద్దరూ 1952 లో తాతినేని ప్రకాశరావు దర్శకత్వంలో విడుదలైన పల్లెటూరు, 1954 లో పరివర్తన సినిమాలకు సంభాషణలు రాసారు. సత్యనారాయణ 1956లో "ఇది నిజం" సినిమాకు కథను రాసాడు. 1959లో నమ్మిన బంటు సినిమాకు కథ మరియు సంభాషణలు రాసాడు.


title: సర్దార్ మహల్

text: సర్దార్ మహల్ హైదరాబాద్, తెలంగాణ లోని ఒక ప్యాలెస్. సర్దార్ బేగం తన భార్యలలో ఒకటిగా 1900 లో నిజాం VI మీర్ మహబూబ్ అలీ ఖాన్ యూరోపియన్ శైలిలో నిర్మించారు. సర్దార్ బేగం నిర్మాణానికి ఇష్టం లేనందున ఆమె అక్కడ నివసించలేదు. అయితే, భవనం ఆమె పేరును తీసుకుంది. 1965 లో గ్రేటర్ హైదరాబాద్ మునిసిపల్ కార్పొరేషన్ సర్దార్ మహల్‌ను స్వాధీనం చేసుకుంది. ఈ మహల్‌ను మ్యూజియంగా మార్చబడుతుంది. ఇది హెరిటేజ్ కన్సర్వేషన్ కమిటీ మరియు INTACH ద్వారా హెరిటేజ్ భవనంలో ప్రకటించబడింది.


title: అన్నే వెంకటేశ్వరరావు

text: అన్నే వెంకటేశ్వరరావు ప్రముఖ స్వాతంత్ర్య సమరయోధుడు సీనియర్ సీపీఎం నాయకుడు.


title: అన్నే వెంకటేశ్వరరావు

text: అతను రైతు, వ్యవసాయకార్మిక సంఘం జిల్లా ఉద్యమ నిర్మాతల్లో ఒకడు. మెట్ట, ఏజెన్సీ, కొల్లేరు ప్రాంతాల్లో రైతు, వ్యవసాయ కార్మికుల సమస్యలపై, భూ సమస్యలపై జరిగిన పోరాటాలకు అన్నే నాయకత్వం వహించాడు. ప్రజాఉద్యమాల్లో 13 సంవత్సరాలకు పైగా జైలు జీవితం గడిపాడు. అతని భార్య అన్నే అనసూయ. ఆమె కూడా సీపీఐ(ఎం) సీనియర్ నాయకురాలు మరియు భారత స్వాతంత్ర్య సమరయోధురాలు. ఆమె పిల్లలతోపాటు జైలు కెళ్లిన ధీరవనిత. 1952లోనే కమ్యూనిస్టు పార్టీ జిల్లా కమిటీ సభ్యురాలిగా ఉంది. అవిభక్త కమ్యూనిస్టు పార్టీలో చీలిక ఏర్పడినప్పుడు సిపిఎం వైపు నిలిచింది.


title: అన్నే వెంకటేశ్వరరావు

text: అతను కొంతకాలం సిపిఎంకు దూరంగా ఉన్నాడు కానీ అతని భార్య అనసూయ మాత్రం కడవరకూ స్థిరంగా సిపిఎంలో నిలిచింది. అన్నే దంపతులిద్దరూ స్వచ్ఛందంగా తమను బాధ్యతల నుంచి తప్పించి యువతరానికి అవకాశం ఇవ్వాలని కోరిన నిరాడంబరులు. కమిటీల్లో స్థానం వద్దని కార్యకర్తలుగా ఉంటూనే కార్యక్రమాల్లో చురుగ్గా పాల్గొంటూ అందరినీ ఆకర్షించేవారు. కుటుంబం మొత్తాన్ని పార్టీ సానుభూతిపరులుగా మార్చడం వీరి ప్రత్యేకత. పాత ఏలూరు, చింతలపూడి తాలూకాల్లో నిర్వహించిన భూపోరాటాల్లో వేలాది ఎకరాలు సాధించి, పేదలకు దక్కేలా చేసిన నేతల్లో వీరు ముఖ్యులు.


title: వెల్జర్ల-3

text:
వెల్జెర్ల – 3 తెలంగాణ రాష్ట్రం, రంగారెడ్డి జిల్లా, ఫరూఖ్ నగర్ మండలంలోని గ్రామం.
ఇది మండల కేంద్రమైన ఫరూఖ్ నగర్ నుండి 10 కి. మీ. దూరం లోను, సమీప పట్టణమైన మహబూబ్ నగర్ నుండి 60 కి. మీ. దూరంలోనూ ఉంది.


title: వెల్జర్ల-3

text: 2011 భారత జనగణన గణాంకాల ప్రకారం ఈ గ్రామం 111 ఇళ్లతో, 442 జనాభాతో 238 హెక్టార్లలో విస్తరించి ఉంది. గ్రామంలో మగవారి సంఖ్య 242, ఆడవారి సంఖ్య 200. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 398. గ్రామం యొక్క జనగణన లొకేషన్ కోడ్ 575184.


title: వెల్జర్ల-3

text: గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, మాధ్యమిక పాఠశాల‌లు ఫరూఖ్ నగర్లోను, ప్రాథమికోన్నత పాఠశాల కొంగగూడలోనూ ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల ఫరూఖ్ నగర్లో ఉన్నాయి. సమీప వైద్య కళాశాల హైదరాబాద్లోను, మేనేజిమెంటు కళాశాల, పాలీటెక్నిక్‌లు మహబూబ్ నగర్లోనూ ఉన్నాయి. సమీప వృత్తి విద్యా శిక్షణ పాఠశాల ఫరూఖ్ నగర్లోను, అనియత విద్యా కేంద్రం హైదరాబాద్లోను, దివ్యాంగుల ప్రత్యేక పాఠశాల మహబూబ్ నగర్ లోనూ ఉన్నాయి.


title: వెల్జర్ల-3

text: వెల్జెర్ల – 3లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.


title: వెల్జర్ల-3

text: సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి గ్రామం నుండి 10 కి.మీ. కంటే ఎక్కువ దూరంలో ఉంది.


title: వెల్జర్ల-3

text: గ్రామంలో5 ప్రైవేటు వైద్య సౌకర్యాలున్నాయి. ఒక ఎమ్బీబీయెస్ డాక్టరు, డిగ్రీ లేని డాక్టర్లు నలుగురు ఉన్నారు. ఒక మందుల దుకాణం ఉంది.


title: వెల్జర్ల-3

text: గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.


title: వెల్జర్ల-3

text: గ్రామంలో భూగర్భ మురుగునీటి వ్యవస్థ ఉంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.


title: వెల్జర్ల-3

text: పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.


title: వెల్జర్ల-3

text: గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 నుండి 10 కి.మీ. దూరంలో ఉన్నాయి.


title: వెల్జర్ల-3

text: జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో కంకర రోడ్లు ఉన్నాయి.


title: వెల్జర్ల-3

text: గ్రామంలో సహకార బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.


title: వెల్జర్ల-3

text: గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. అసెంబ్లీ పోలింగ్ స్టేషన్ గ్రామం నుండి 5 కి.మీ.లోపు దూరంలో ఉంది. సమీకృత బాలల అభివృద్ధి పథకం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.


title: వెల్జర్ల-3

text: గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.


title: వెల్జర్ల-3

text: వెల్జెర్ల – 3లో భూ వినియోగం కింది విధంగా ఉంది:వెల్జెర్ల – 3లో వ్యవసాయానికి నీటి సరఫరా కింది వనరుల ద్వారా జరుగుతోంది.వెల్జెర్ల – 3లో ఈ కింది వస్తువులు ఉత్పత్తి అవుతున్నాయి.


title: వెల్జర్ల-3

text: వరి, మొక్కజొన్న, ప్రత్తి.


title: జి. అశోక్

text: జి. అశోక్ ఒక సినీ దర్శకుడు మరియు రచయిత, మరియు నాట్యకళాకారుడు. మాతృభాష తెలుగుతో పాటు ఇతర దేశీయ భాషలైన తమిళం, కన్నడం, మలయాళం బాగా మాట్లాడగలడు. హిందీ, అరబ్బీ, జర్మన్, రష్యన్ భాషలు కూడా నేర్చుకున్నాడు.


title: జి. అశోక్

text: అశోక్ వాళ్ళ అమ్మ ఊరైన తెనాలిలో పుట్టాడు. తండ్రి అదృష్ట దీపక్. ఆయన కాంట్రాక్టరుగా పనిచేసేవాడు. అశోక్ ఒంగోలులో పెరిగాడు. ఇంటర్మీడియట్ వరకు అక్కడే చదివాడు. ఐదేళ్ళ వయసు నుంచి నాట్యం నేర్చుకోవడం ప్రారంభించాడు. ఈయన గురువు కోదండరామశాస్త్రి. పన్నెండేళ్ళకి పదమూడు సాంప్రదాయ నృత్యాలు నేర్చుకున్నాడు. పాఠాశలలో ఉండగానే సుమారు ఐదువేల ప్రదర్శనలు ఇచ్చాడు. 16 సినిమాల్లో బాలనటుడిగా నటించాడు. పుస్తకాలు బాగా చదివే వాడు. విజయవాడ లో ఇంజనీరింగ్ చదివాడు.


title: జి. అశోక్

text: నాట్యంలో ప్రవేశించడానికి చెన్నై వెళ్ళాడు. నృత్య దర్శకురాలు స్వర్ణలత వాళ్ళింట్లో ఉంటూ ఆమెకు సహాయకుడిగా పని చేసేవాడు. దాదాపు 300 పాటలకు నృత్య దర్శకత్వం వహించాడు. లారెన్స్, రాజు సుందరం దగ్గర కూడా కొద్ది రోజులు పనిచేశాడు. సల్సా నృత్యం నేర్చుకోవడానికి లండన్ వెళ్ళాడు. అక్కడి వారికి భారతీయ సాంప్రదాయ నృత్య రీతులను పరిచయం చేసి వారి నృత్య రీతులకు నేర్చుకున్నాడు. ఖాళీ సమయాల్లో దర్శకత్వానికి సంబంధించిన కోర్సుకు కూడా హాజరయ్యాడు.


title: జి. అశోక్

text: దర్శకుడిగా అశోక్ తొలిచిత్రం ఉషోదయం. అప్పటి ఆంధ్రప్రదేశ్ ప్రభుత్వం ఈ సినిమాను బడి పిల్లలందరికీ ఉచితంగా ప్రదర్శించింది. దర్శకుడిగా బంగారు నంది పురస్కారం దక్కింది. తర్వాత మీడియా నేపథ్యంలో ఫ్లాష్ న్యూస్ అనే చిత్రాన్ని తెరకెక్కించాడు. తర్వాత అల్లరి నరేష్ కథానాయకుడిగా ఆకాశ రామన్న అనే సినిమా తీశాడు. ఇది రివర్స్ స్క్రీన్ ప్లే తో ప్రయోగాత్మకంగా తీయబడింది. తర్వాత నానితో తీసిన పిల్లజమీందార్ సినిమాతో మంచి విజయాన్నందుకున్నాడు. ఆది కథానాయకుడిగా వచ్చిన సుకుమారుడు ఫలితం నిరాశపరిచింది. తర్వాత వచ్చిన భాగమతి విజయం సాధించింది.ఇతని భార్య పేరు విజయలక్ష్మి. మునుపు భౌతిక శాస్త్ర అధ్యాపకురాలిగా పనిచేసేది. ప్రస్తుతం సినిమాలకు పనిచేస్తూ ఉంది. ఈ దంపతులకు ఒకే కానుపులో ఇద్దరు ఆడపిల్లలు, ఒక అబ్బాయి జన్మించారు. వీరి పేర్లు అశ్వజ, అశ్విత, అశ్విన్.


title: మధ్యాహ్నం హత్య

text: మధ్యాహ్నం హత్య 2004, సెప్టెంబరు 3న విడుదలైన తెలుగు చలన చిత్రం. రాం గోపాల్ వర్మ దర్శకత్వం వహించిన ఈ చిత్రంలో జె. డి. చక్రవర్తి, ఆమని, ప్రియాంక కొఠారి, నర్సింగ్ యాదవ్, బ్రహ్మాజీ ముఖ్యపాత్రలలో నటించగా, శైలేంద్ర మరియు స్వప్నిల్ సంగీతం అందించారు. సినిమా ఉపశీర్షిక "మీ భార్యను చనిపోతే బాగుండని మీకు ఎప్పుడైనా అనిపించిందా" అనివుండడం, ఒక ప్రచార చిత్రం ఉన్న తీరు ఈ సినిమాను వివాదాస్పదం చేశాయి.మధ్యాహ్నం హత్య సినిమా ఉపశీర్షికగానూ, ప్రచారం కోసం వాడిన "మీకు ఎప్పుడైనా మీ భార్య చనిపోతే బాగుండనిపించిందా" అన్న వాక్యం వివాదాలకు కారణమైంది. మహిళలపై హింసను, ప్రత్యేకించి గృహ హింసను ప్రోత్సహించేలా, సాధారణీకరించేలా ఈ వాక్యం ఉందంటూ మహిళా సంఘాలు ఉద్యమించాయి.


title: రాధా విశ్వనాథన్

text: రాధావిశ్వనాథన్ (1934 డిసెంబరు 11 – 2018 జనవరి 2) భారతీయ సంగీత విద్వాంసురాలు మరియు శాస్త్రీయ నర్తకి. ఆమె ప్రముఖ సంగీత విద్వాంసురాలు, భారతరత్న పురస్కార గ్రహీత అయిన ఎం.ఎస్. సుబ్బలక్ష్మి కుమార్తె. ఆమె తన తల్లితో పాటు కచేరీలను చేసింది.


title: రాధా విశ్వనాథన్

text: ఆమె 1934, డిసెంబరు 11 న గోబెచెట్టిపలయం లో జన్మించింది. ఆమె త్యాగరాజన్ సదాశివం మరియు అతని మొదటి భార్య అపితకుచంబల్ (పార్వతి) కు జన్మించింది. కానీ ఆమె తల్లి మరణం తరువాత తండ్రి ఎం.ఎస్. సుబ్బలక్ష్మి ని వివాహమాడాడు.


title: రాధా విశ్వనాథన్

text: రాధ టి.ఆర్.బాలసుబ్రహ్మణ్యం, రామ్‌నాథ్ క్రిష్ణన్ మరియు మాయవరం క్రిష్ణ అయ్యర్ వద్ద సంగీతంలో ప్రాథమిక శిక్షణను పొందింది.(ఆమె కల్కి కృష్ణమూర్తి కుమార్తె ఆనంది రామచంద్రన్ తో కలసి విద్యనభ్యసించింది. వారు మొదటి శిష్యులు) ఐదు సంవత్సరాల వయస్సులో ఆమె తన తల్లితో పాటు కచేరీలను ప్రారంభించింది. ఆమె వఝవూర్ రామయ్య పిళ్ళై వద్ద నృత్య శిక్షణను పొందింది. భరతనాట్య నృత్యకారిణిగా మంచి గుర్తింపు పొందింది. ఆమె 1945లో నృత్యకారిణిగా అరంగేట్రం చేసింది. ఎం.ఎస్. సుబ్బులక్ష్మి పదాలను పాడినపుడు రాధ మరియు ఆనంది నృత్యాన్ని ప్రదర్శించేవారు. ఆమె మద్రాసులోని కర్ణాటక సంగీత కళాశాలలో నృత్య ప్రదర్శననిచ్చింది. ఆమె బిర్లా హౌస్ లో మహాత్మాగాంధీ ఎదుట "ఘనశ్యాం ఆయారి" అనే మీరా భజన్ ను ఎం.ఎస్.సుబ్బులక్ష్మీ పాడినపుడు నృత్య ప్రదర్శననిచ్చింది. 21 సంవత్సరాల వయస్సులో ఆమె గానంమీద దృష్టి పెట్టి నాట్యం చేసే ప్రదర్శననిచ్చింది. తరువాత సుబ్బులక్ష్మీ కచేరీలలో ముఖ్య పాత్ర పోషించింది. ఎం.ఎస్ మరియు రాధ కలసి ముసిరి సుబ్రహ్మణ్య అయ్యర్, సెమంగుడి శ్రీనివాస అయ్యర్ ల వద్ద శిష్యరికం పొంది కృతులను నేర్చుకున్నారు. వారు టి.బృంద వద్ద పదములను నేర్చుకున్నారు. వారు బెనారస్ లోని సిద్దేశ్వర దేవి మరియు దిలీప్‌కుమార్ రాయ్ ల నుండి హిందూస్తానీ కర్ణాటక సంగీతాన్ని అభ్యసించారు.


title: రాధా విశ్వనాథన్

text: ఆమె 6 సంవత్సరాల వయస్సులోఉన్నప్పుడు సినిమాలలో ప్రవేశించింది. ఆమె శకుంతల చిత్రంలోభరతునిగా మరియు మీరా చిత్రంలో "బాల మీరా" గా నటించింది. మీరా చిత్రాన్ని ఎల్లిస్ దుంగన్ దర్శకత్వం వహించగా ఆమె తండ్రి టి.సదాశివం కంపెనీ అయిన చంద్రప్రభ సినీటోన్స్ నిర్మించింది. మీరా చిత్రంలొ ఆమె కృష్ణుని పాత్రధారి అయిన కుమారి కమల తో కలసి నాట్యం చేసింది. ఈ చిత్రం తమిళం మరియు హిందీలలో నిర్మించబడినది. 1947 లో తరువాతి వెర్షన్ ను అప్పటి భారత ప్రధానమంత్రి జవహర్‌లాల్ నెహ్రూ ద్వారా ప్రారంభించబడినది. ఈ సినిమా ప్రీమియర్ షోకు లార్డ్ మరియు లేడీ మౌంట్ బాటన్, రాజేంద్రప్రసాద్, విజయలక్ష్మీ పండిట్ మరియు ఇందిరాగాంధీలు హాజరయ్యారు.


title: రాధా విశ్వనాథన్

text: ఆమె తన తల్లితో ఎక్కువగా కచేరీ ప్రదర్శనలలో మరియు రికార్డింగ్ కార్యక్రమాలలో పాల్గొన్నది. ఎం.ఎస్. కు ఈమె తప్ప శిష్యులు ఎవరూ లేరు. వారిద్దరూ భారతదేశంలోనే కాక ప్రపంచ వ్యాప్తంగా యు.ఎస్, యూరోప్, జపాన్, సింగపూర్, మలేసియా, థాయ్‌లాండ్ మరియు ఫిలిప్పీన్స్ లలో కచేరీలలో పాల్గొన్నారు. 1966 లో వారు యూరోప్ లో పర్యటించారు తరువాత వారు అమెరికా తీర ప్రాంతాలలో ప్రదర్శనననిచ్చారు. అమెరికా మరియు యూరోప్ లలో మొట్టమొదటి కర్ణాటక సంగీత కచేరీలు చేసినవారిగా గుర్తించబడ్డారు. ఆ పర్యటనలలో భాగంగా 1966 అక్టోబరు లో యునైటెడ్ నెషన్స్ లో కచేరీ చేసారు. వారు కంచి పీఠాధిపతి పరమాచార్య నిర్వహించిన కార్యక్రమంలో "మైథీం భజత" పాటను రూపకల్పనచేసి పాడారు.


title: రాధా విశ్వనాథన్

text: ఎం.ఎస్ మరియు రాధా విశ్వనాథన్ కలసి అనేక పాటలకు రికార్డింగ్ చేసారు. "వెంకటేశ్వర సుప్రభాతం" మరియు "విష్ణు సహస్రనామాలు" లను రామకృష్ణ మఠానికి చెందిన వేద పండితులు స్వామి రంగనాథానంద మరియు తాతాచారియర్ ల ఎదుట ఆరు నెలల పాటు అభ్యసించారు. 1980 లో అన్నమాచార్య రికార్డింగులను విడుదల చేసారు. అవి ఐదు రికార్టింగ్ సిరీస్ లలో "బాలాజీ పంచరత్నమాల" గా లభ్యమవుతాయి. ఈ రికార్డింగులకు వచ్చిన రాయల్టీలను వివిధ సంస్థలకు విరాళంగా అందజేసారు.


title: రాధా విశ్వనాథన్

text: 1975లో ఎం.ఎస్ కు ఫిలిప్పీన్స్ లో రామన్ మెగసెసె పురస్కారం లభించింది. వారిద్దరూ కలసి మలకానన్ ప్యాలస్ వద్ద కచేరీ చేసారు. 1977లో యు.ఎస్.ఎ కు రెండవసారి పర్యటనకు వెళ్ళినపుడు కార్నేజీ హాల్ లో ప్రదర్శననిచ్చారు. మహాశివరాత్రి సందర్భంలో వారు కంచి పరమాచార్య పూజలు నిర్వహిస్తున్నప్పుడు తంబూరాను మాత్రమే ఉపయోగించి వారి ఎదుట ప్రదర్శననిచ్చారు.


title: రాధా విశ్వనాథన్

text: 1982లో యునైటెడ్ కింగ్‌డం లో భారత దేశం ఉత్సవం జరిగినపుడు ఎం.ఎస్. మరియు రాధ రాయల్ ఆల్బర్ట్ హాల్ లో కచేరీ చేసారు. ఈ కార్యక్రమానికి రాణి ఎలిజిబెత్ II, ప్రిన్స్ ఛార్లెస్, బ్రిటన్ ప్రధానమంత్రి, మార్గరెట్ థాచర్, ఇందిరాగాంధీ, రాజీవ్‌గాంధీ, సోనియా గాంధీ, రవిశంకర్, వి.కె.నారాయణమీనన్ (సంగీత నాటక అకాడమీ చైర్మన్) మరియు జుబిన్ మెహతా లు హాజరయ్యారు.


title: రాధా విశ్వనాథన్

text: 1982 ఏప్రిల్ లో రాధ టి.బి వ్యాధి కి గురై మూడు నెలలపాటు కోమాలో ఉన్నారు. కానీ బ్రతికి బయటపడింది. నెమ్మదిగా కోలుకుంది. తరువాత సంవత్సరాలలో ఆమె పాల్గొనవలసిన కచేరీలను ఆమె తండ్రి రద్దు చేసాడు. క్రొత్త కార్యక్రమాలలో కూడా పాల్గొనుటకు అంగీకరించలేదు. ఆమె చివరిసారు 1983, మార్చి 12 న చివరిసారి చెన్నైలోని మ్యూజిక్ అకాడమీలో మీనాక్షీ దేవాలయం ప్రయోజనం కోసం ఎం.ఎస్ నిర్వహించిన కచేరీలో పాల్గొంది. తరువాత 10 సంవత్సరాలు కచేరీలకు ఆమె తల్లితో పాటు వెళ్ళింది కానీ సంఖ్య తగ్గుతూ వచ్చింది. 1992 లో మరలా ఆరోగ్యం క్షీనించినందున ఆమె పూర్తిగా కచేరీలను ఆపివేసింది.


title: రాధా విశ్వనాథన్

text: 15 సంవత్సరాల తరువాత 2007, సెప్టెంబరు లో ఎం.ఎస్. సుబ్బలక్ష్మీ 91వ జన్మదిన వేడుకలలో మొదటి సారి కచేరీ చేసింది. చక్రాల కుర్చీలో కూర్చుని ఆమె మనుమరాలు ఐశ్వర్య తో పాటు పాల్గొన్నది. నారద గానసభలో జరిగిన ఈ కచేరీ తరువాత ఈ జంట 20కు పైగా కచేరీలలో పాల్గొన్నారు. వాటిలో కొన్ని యు.ఎస్. లో కూడా జరిగాయి. ఆమెకు మార్చి 2008 లో లలితకళా అకాడమీ వారిచే "సంగీతరత్న" పురస్కారం లభించింది. ఏప్రిల్ 2010 లో ఆమె కర్ణాటక సంగీతానికి చేసిన సేవలకు గాను క్లెవెలాండ్ ఆరాధన కమిటీ వారిచే "కళా చంద్రిక" పురస్కారం అందుకుంది. ఆమె శిష్యులు అనురాధ (కె.వి.నారాయణస్వామి కుమార్తె), సిక్కిల్ గురుచరణ్, మహేశ్ వినాయకరం (ఘటం విద్వాంసుడు విక్కు వినాయక్రం కుమారుడు), నవనీత కృష్ణన్, పి.టి.శేషాద్రి, బాలాజీ శంకర్ మరియు నేపధ్యగాయని హరిణి.


title: రాధా విశ్వనాథన్

text: ఆమె భర్త గురుస్వామి విశ్వనాథన్. వారికి ఇద్దరు కుమారులు ఒక కుమార్తె(సుబ్బులక్ష్మీ విశ్వనాథన్). పెద్ద కుమారుడు చంద్రశేఖర్ వేణువు విద్వాంసురాలైన సిక్కిల్ మాల (వేణువు విద్వాంసుడు సిక్కిల్ నీలా కుమార్తె) ను వివాహమాడాడు. రెండవ కుమారుడు శ్రీనివాసన్ విశ్వనాథన్ మరియు అతని భార్త గీతా లకు ఎస్.ఐశ్వర్య మరియు ఎస్.సౌందర్య కుమార్తెలు కలరు. శ్రీనివాసన్ "సుస్వరలక్ష్మీ ఫౌండేషన్ ఫర్ క్లాసికల్ మ్యూజిక్ అండ్ పెర్‌ఫార్మింగ్ ఆర్ట్స్" సంస్థకు మేనేజింగ్ ట్రస్టీగా వ్యవహరిస్తున్నాడు.


title: రాధా విశ్వనాథన్

text: ఆమె బెంగళూరు లో తన 83వ యేట 2018, జనవరి 2 న మరణించింది.


title: కల్కి సదాశివం

text: "కల్కి" త్యాగరాజ సదాశివం () (1902 సెప్టెంబరు 4 – 1997 నవంబరు 2 ) భారత స్వాతంత్ర్య సమరయోధుడు, గాయకుడు, జర్నలిస్టు మరియు నినిమా నిర్మాత. అతడు కల్కి కృష్ణమూర్తితో పాటు "కల్కి" అనే తమిళ పత్రిక వ్యవస్థాపకులలో ఒకడు. అతడు ప్రసిద్ధ సంగీత విద్వాంసురాలు ఎం.ఎస్. సుబ్బలక్ష్మి భర్త.


title: కల్కి సదాశివం

text: అతడు 1902 సెప్టెంబరు 4 న తిరుచిరాపల్లి జిల్లాలోని ఆంగరై లో జన్మించాడు. త్యాగరాజణ్ మరియు మంగాళం అయ్యర్ దంపతులకు గల 16 మంది సంతానంలో మూడవవాడు. లాలాలజపతి రాయ్, బిపిన్ చంద్ర పాల్, లోకమాన్య తిలక్ మరియు శ్రీ అరబిందో ఘోష్ ల రచనల మరియు ఉపన్యాసాలకు ప్రభావితుడైనాడు. కల్కి సదాశివం భారత స్వాతంత్ర్యోద్యమలో చిన్న వయస్సులో చేరాడు. అతడు సుబ్రహ్మణ్య శివ శిష్యునిగా ఒక ఆంగ్లేయుని చంపాలనుకున్నాడు. దానికి జైలు శిక్ష అనుభవించాడు. దీని ఫలితంగా పాఠశాల విద్యకు దూరమయ్యాడు. భరత సమాజ్ లో చేరాడు. కుష్టు రోగంతో బాధపడుతూ స్వదేశీ ఉద్యమంలో పాల్గొంటున్న సుబ్రహ్మణ్య శివకు సహాయాన్నందించాడు. రాజగోపాలాచారి మరియు మహాత్మా గాంధీ ల ఉపన్యాసాలకు ప్రభావితుడై అహింసా ఉద్యమంలో పాల్గొన్నాడు. అతడికి


title: కల్కి సదాశివం

text: మొదటి భార్య అపితకుచంబల్ వల్ల రాధా మరియు విజయ అనే ఇద్దరు కుమార్తెలు కలరు. మొదటి భార్య 1933 లో మరణించింది. 1936 జూలై లో తన సైద్ధాంతిక మరియు రాజకీయ అభిప్రాయాలకు గౌరవిస్తున్న ఎం.ఎస్.సుబ్బలక్ష్మిని కలిసాడు. వారు 1940 జూలై 10 న వివాహం చేసుకున్నారు. అతని కుమార్తె రాధా ప్రసిద్ధ సంగీత కారిణిగా గుర్తింపు పొందింది.


title: కల్కి సదాశివం

text: అతడు ప్రముఖ జర్నలిస్టు మరియు రచయిత కల్కి కృష్ణమూర్తితో సన్నిహితంగా ఉండేవాడు. అతడు 1940లో ప్రారంభింపబడిన "కల్కి" పత్రికకు సహ వ్యవస్థాపకులు.


title: ధనలక్ష్మి తలుపు తడితే

text: ధనలక్ష్మి తలుపు తడితే 2015 లో సాయి అచ్యుత్ దర్శకత్వంలో విడుదలైన సినిమా. ఇందులో ధన్‌రాజ్, మనోజ్ నందం, రణధీర్, శ్రీముఖి, సింధు తులానీ ముఖ్య పాత్రల్లో నటించారు.


title: మైకాలజీ

text: మైకాలజీ అంటే శిలీంధ్రాల గురించి అధ్యయనం చేసే జీవశాస్త్ర విభాగం. ఇందులో శిలీంధ్రాల జన్యు, జీవ రసాయనిక లక్షణాలు, వర్గీకరణ, మానవాళికి వీటి వల్ల కలిగే ఉపయోగాలు, నష్టాలు మొదలైన వాటి గురించి పరిశోధనలు జరుగుతాయి.


title: మైకాలజీ

text: కొన్ని హానికారకాలైన శిలీంధ్రాలను మినహాయిస్తే మిగతావన్నీ పాథోజెన్ల వల్ల మొక్కలకు కలిగే రోగాలను నియంత్రించడంలో సహాయపడతాయి. ఉదాహరణకు ట్రైకోడెర్మా జాతికి చెందిన శిలీంధ్రాలు పంటలకు వచ్చే వ్యాధులను నియంత్రించడంలో రసాయనిక మందుల కంటే ప్రభావవంతంగా పనిచేస్తాయి.


title: రాజు సుందరం

text: రాజు సుందరం ఒక ప్రముఖ నృత్య దర్శకుడు మరియు నటుడు. ఎక్కువగా తమిళ, తెలుగు సినిమాలకు పనిచేశాడు. ఇతని తండ్రి సుందరం మాస్టారు కూడా నృత్య దర్శకుడే. ఈయన ముగ్గురు కొడుకుల్లో రాజు సుందరం పెద్ద వాడైతే మిగతా ఇద్దరు తమ్ముళ్ళు ప్రభు దేవా, నాగేంద్ర ప్రసాద్.


title: సల్సా నృత్యం

text: సల్సా నృత్యం కరేబియన్ దీవుల్లో పుట్టిన ఒక సాంఘిక నృత్య రీతి.


title: ఆంగ్లో-అమెరికా

text: ఆంగ్లో-అమెరికా  అమెరికా ఖండంలో ఆంగ్లం ప్రధాన భాషగా కలిగి బ్రిటిష్ సంస్కృతి మరియు బ్రిటిష్ సామ్రాజ్యం యొక్క చారిత్రక, జాతి, భాషా మరియు సాంస్కృతిక ప్రభావం ఉన్న ప్రాంతం.  అమెరికా ఖండం లో రొమాన్స్ భాషలు (స్పానిష్, పోర్చుగీస్ మరియు ఫ్రెంచ్) ఎక్కువ గా ప్రాచుర్యంలో ఉన్న ప్రాంతాల్ని లాటిన్ అమెరికా అంటారు.


title: ఆంగ్లో-అమెరికా

text: "ఆంగ్లో-అమెరికా" పదం తరచుగా యునైటెడ్ స్టేట్స్ మరియు కెనడా లకు వాడుతారు. ఇవి ఉత్తర అమెరికాలో అత్యధికంగా ఇంగ్లీషు భాష మాట్లాడే దేశాలు ఇతర ప్రాంతాలైన బ్రిటిష్ వెస్ట్ ఇండీస్, బెలీజ్, బెర్ముడా మరియు గయానా లలో ఆగ్లోఫోన్ కరేబియన్ కూర్పు ఉంటుంది. కెనడాలో ని ఫ్రాంకోఫోన్ రాజ్యాలైన క్యూబెక్, అకాడియా మరియు కొచ్రానే జిల్లాలోని ప్రాంతాలను కొన్ని సార్లు సంస్కృతి, ఆర్థిక, భౌగోళిక, చారిత్రిక మరియు రాజకీయ కారణాల వల్ల ఆంగ్లో-అమెరికా గా పిలుస్తారు. యునైటెడ్ స్టేట్స్ లోని యూనీ కార్పొరేటెడ్ టెర్రిటరీ హోదా ఉన్నందున స్పానిష్ భాష మాట్లాడే "ప్యూటో రికో" ను కూడా ఆంగ్లో-అమెరికన్ గా వ్యవహరిస్తారు. దీనికి విరుద్ధంగా, సింట్ యుస్టాటియస్, సింట్ మార్టెన్, మరియు సాబాలను సాధారణంగా ఆంగ్లో-అమెరికాలో చేర్చలేదు.


title: కల్కి కృష్ణమూర్తి

text: రామస్వామి అయ్యర్ కృష్ణమూర్తి (1899 సెప్టెంబరు 9 – 1954 డిసెంబరు 5), "కల్కి" కలం పేరుతో సుపరిచితుడు. అతడు తమిళ రచయిత, జర్నలిస్టు, రచయిత, విమర్శకుడు మరియు భారత స్వాతంత్ర్య సమరయోధుదు.


title: కల్కి కృష్ణమూర్తి

text:
ఆయనకు మహావిష్ణువు 10 వ అవతారంగా భావిస్తున్న కల్కి పేరును పెట్టారు. అతడి రచనలలో 120 లఘు కథలు, 10 నవలలు, 3 చారిత్రిక ప్రేమ కథలు, సంపాదకీయాలు మరియు రాజకీయ రచనలు ఉన్నాయి. అనేక వందల సంఖ్యలో సినిమా మరియు సంగీత సమీక్షలున్నాయి.
అతడి తండ్రి రామస్వామి అయ్యర్. అతని తండ్రి మద్రాసు ప్రెసిడెన్సీ లోని పాత తంజావూరు జిల్లాకు చెందిన పుట్టమంగళం జిల్లాలో అకౌంటెంట్ గా పనిచేసేవాడు. అతడు ప్రాథమిక విద్యను తన స్వంత గ్రామంలో, ఉన్నత విద్యను మాయావరం లోని మ్యునిసిపల్ హైస్కూల్ లో 1921లో పూర్తి చేసాడు. పాఠశాల విద్యను పూర్తి చేసిన తరువాత 1921 లో మహాత్మా గాంధీ ఆధ్వర్యంలో జరుగుతున్న సహాయనిరాకరణోద్యమంలో పాల్గొన్నాడు.
1923 లో అతడు "నవశక్తి" పత్రికకు సబ్-ఎడిటర్ గా చేరాడు. ఆ పత్రిక ప్రముఖ స్వాతంత్ర్య సమరయోధుడు మరియు తమిళ పండితుడు "తిరు వి.కళ్యాణసుందరం" ద్వారా నడుపబడుతుండేది. కృష్ణమూర్తి రాసిన మొదటి పుస్తకం 1928 లో ప్రచురింపబడినది. 1928 లో నవశక్తి ని వదలి రాజగోపాలచారితో కలసి సేలం జిల్లాలోని తిరుచెన్‌గొడెలోగల మహాత్మాగాంధీ ఆశ్రమంలో గడిపాడు. అచట తమిల జర్నల్ "విమోచనం" కు ఎడిటింగ్ చేసేవాడు. 1931 లో అతడు మరల ఆరు నెలల పాటు జైలు శిక్ష అనుభవించాడు. తరువాత సంవత్సరం ఎస్.ఎస్.వాసన్ ద్వారా నడుపబడుతున్న "ఆనంద వికటన్" అనే హాస్య వార పత్రికలో చేరాడు.


title: కల్కి కృష్ణమూర్తి

text: అతడు "కల్కి", "రా.కి", "తమిళ్ తెన్ని", "కర్ణాటకం" వంతి కలం పేర్లతో రాసేవాడు. వికటన్ పత్రిక అతడు రాసిన అనేక లఘు కథలు మరియు నవలలను ప్రచురించింది. 1941లో అతడు "ఆనంద వికటన్" ను వదలి మరల స్వాతంత్ర్యోద్యమంలో పాల్గొన్నాడు. జైలు శిక్ష అనుభవించాడు.


title: కల్కి కృష్ణమూర్తి

text: జైలు నుండి విడుదలైన తరువాత మూడు నెలల తరువాత "కల్కి" పేరుతో పత్రికను ప్రారంభించాడు. ఈ పత్రికకు అతడు 1954, డిసెంబరు 5 న తాను మరణించే వరకు సంపాదకునిగా కొనసాగాడు. చారిత్రాత్మక కల్పనా రచనలలో కృష్ణమూర్తి సాధించిన విజయం అసాధారణమైనది. అక్షరాస్యత స్థాయి తక్కువగా ఉన్న సమయంలో ఆంగ్లంలో చదువుకున్న తమిళులు తమిళంలో ఉన్న రచనపై ఆకర్షితులైనారు. దీని ఫలితంగా "కల్కి" యొక్క సర్క్యులేషన్ 71,000 కాపీలను చేరినది. ఇది దేశంలో అత్యధిక సర్క్యులేషన్ గల వార పత్రికగా గుర్తింపు పొందింది.


title: కల్కి కృష్ణమూర్తి

text: కల్కి ఎం.ఎస్.సుబ్బలక్ష్మి నటించిన సినిమా "మీరా" కు కథ మరియు సంభాషణలు రాసాడు.


title: కల్కి కృష్ణమూర్తి

text:
ఆతడు గాంధీజీ రాసిన "మై ఎక్స్‌పెరిమెంట్స్ విత్ ట్రూత్" ను తమిళంలో అనువదించి "సత్య సోతానై" గా ప్రచురించాడు.
కల్కి "ఆలాయ్ ఓసయ్" నవలను 1948-49 లలో కల్కి పత్రికలో సీరియల్ రూపంలో ప్రచురించాడు. దీనిని 1963 లో పుస్తకంగా ప్రచురించాడు. ఈ నవలకు 1956లో సాహిత్య అకాడమీ పురస్కారం లభించింది. ఈ నవలలో భారత సమాజంలో వివిధ ఒడిదుడుకులను తెలియజేయడం ద్వారా ఆ కాలంలో ప్రజలపై ప్రభావం చూపింది.


title: కల్కి కృష్ణమూర్తి

text: అతని ఇతర నవలలు "త్యాగ భూమి" మరియు "కల్వనిన్ కడలి". ఈ రెండూ కూడా సినిమాలుగా నిర్మిపబడ్డాయి. త్యాగభూమిలో ఉప్పు సత్యాగ్రహం, మహిళా హక్కులు మరియు అస్కృశ్యతను గూర్చి తెలియజేసాడు. ఈ నవల "ఆనంద వికటన్" పత్రికలో సీరియల్ గా ప్రచురితమైనైది. అదే కాలంలో సినిమాగా కూడా నిర్మితమైంది. కల్కి రాసిన అన్ని నవలలు మొదట సీరియల్ రూపంలోను తరువాత పుస్తకం రూపంలోను వచ్చాయి.


title: కల్కి కృష్ణమూర్తి

text: అతడు 1954 డిసెంబరు 5 న తన 55వ యేట టి.బి వ్యాధితో మరణించాడు. కల్కి పత్రిక 1954 డిసెంబరు 5 న ప్రచురించిన ప్రత్యేక సంచికలో శారదాదేవి గురించి అతడు రాసిన చివరి సంపాదకీయం ప్రచురింపబడినది.


title: అవంతిక వందనపు

text: అవంతిక వందనపు ఒక నటి, నటి, నాట్యకారిణి, గాయకురాలు, మోడల్, సంధానకర్త. తను కాలిఫోర్నియా, అమెరికా సంయుక్త రాష్ట్రాలకి చెందినది. ఆమె జూన్ 2014 లో జరిగిన జీ టీవీ రియాలిటీ కార్యక్రమం "డ్యాన్స్ ఇండియా డ్యాన్స్ లిటిల్ మాస్టర్స్ ఉత్తర అమెరికా"లో తన ప్రదర్శనకి పేరు గాంచింది. ఆమె ఆ కార్యక్రమములో రెండవ విజేతగా నిలిచింది. ఐదేళ్ల వయసులో డ్యాన్స్ ప్రాక్టీస్ ప్రారంభించిన అవంతిక.. కూచిపూడి, కథక్, జాజ్, ఇండియన్ కాంటెపరరీ డ్యాన్సులన్నీ నేర్చుకుంది. బొమ్మలు కూడా గీస్తుంది.


title: అవంతిక వందనపు

text: అవంతిక వందనపు యూనియన్ సిటి, కాలిఫోర్నియా, అమెరికా సంయుక్త రాష్ట్రం లో జన్మించింది. ఆమె తల్లితండ్రులు భారత దేశానికి చెందినవారు. ఆమె ఒకప్పటి స్టార్ హీరోయిన్ మీనా కూతురు. ఆసక్తికరమైన విషయం ఏంటంటే.. మీనా కూడా చైల్డ్ ఆర్టిస్ట్‌గా తమిళ సినిమా ద్వారానే పరిచయ మయ్యింది. అప్పుడామె వయసు ఆరేళ్లు. బేబీ నైనిక అమ్మ కంటే రెండేళ్ల ముందు చైల్డ్ ఆర్టిస్ట్‌గా తెరంగేట్రం చేసింది.


title: అవంతిక వందనపు

text: అవంతిక తన ఐదవ ఏటనుండే నాట్యంతో తన కళా వృత్తిని మొదలు పెట్టింది. మొదటగా తను సెమీ క్లాసిక్ నృత్యంలో శిక్షణ పొందింది. తదుపరి దక్షిణ భారత సంప్రదాయ నృత్యంలో ఒకటైన కూచిపూడిని తన ఏడవ ఏట నుండి నేర్చుకోవడం మొదలు పెట్టింది. అవంతిక పలు నృత్య ప్రదర్శన పోటీలలో పాల్గొన్నది. 2012 సంవత్సరంలో ATA స్టార్ డాన్సర్ పురస్కారాన్ని పొందింది. 2014 సంవత్సరంలో జీ టీవీ మొదటి ఉత్తర అమెరికా ఎడిషన్ "డ్యాన్స్ ఇండియా డ్యాన్స్ లిటిల్ మాస్టర్స్"లో అవంతిక ద్వితియ స్థానంలో నిలిచింది. 2015 సంవత్సరంలో రెండు తెలుగు చలన చిత్రాలలో నటించుటకు ఒప్పుకొనడం ద్వారా తెలుగు చలన చిత్ర పరిశ్రమలోకి వచ్చింది. ఆమె 2016 లో విడుదలైన 14 రీల్స్ ఎంటర్‌టైన్‌మెంట్ వారి కృష్ణ గాడి వీర ప్రేమ గాథ చిత్రంలో చుట్కీ పాత్రకు ఎంపికైనది. కానీ షెడ్యూల్ కుదరకపోవడం వలన తను ఆ చిత్రంలో నటించలేదు. అధికారికంగా మహేష్ బాబు, కాజల్, సమంత, ప్రణీత నటించిన బ్రహ్మోత్సవం చిత్రం ద్వారా తెలుగు చిత్ర పరిశ్రమకి బాలనటిగా పరిచయమయ్యింది. బ్రహ్మోత్సవం చిత్రం చిత్రీకరణ 2015 సెప్టెంబరు 16 న మొదలైంది. తదుపరి చంద్రశేఖర్ యేలేటి చిత్రం మనమంతాలో నటించింది. గోపి చంద్ చిత్రం ఆక్సిజన్ లో ఒక పాటలో చిన్న పాత్ర చేసింది. తదుపరి నాగ చైతన్య, శ్రుతీ హాసన్ చిత్రం ప్రేమమ్లో తృతీయ కథానాయకి (మడోన్నా సెబాస్టియన్) యుక్త వయసు పాత్రలో నటించింది. అవంతిక అభిషేక్ పిక్చర్స్ చిత్రంలో నటించుటకు ఒప్పుకున్నది.


title: అవంతిక వందనపు

text: మార్చి 2016 లో అవంతిక "స్వేచ్ఛ" అనే లఘు చిత్రంలో నటించింది. ఈ లఘు చిత్ర దర్శకుడు "రాజ్ శివసథాని". "చదువుకోవలసిన పసి పిల్లలను పనివాళ్లుగా మార్చకండి. బడికి వెళ్లాల్సిన వయసులో బాల కార్మికులను చేయకండి" అనే ఇతివృత్తంతో రూపొందిన షార్ట్ ఫిల్మ్ "ప్రజా హక్కు"లో అవంతిక వందనపు ప్రధాన పాత్రలో నటించింది. బాలికల విద్య, హక్కులు, కూచిపూడి నాట్య ప్రాముఖ్యతను చర్చించిన ఈ షార్ట్ ఫిల్మ్ యూట్యూబ్‌లో నెటిజన్లను ఆకట్టుకుంటోంది.


title: చౌదర్‌గూడెం మండలం

text: చౌదర్‌గూడెం,తెలంగాణ రాష్ట్రం, రంగారెడ్డి జిల్లాకు చెందిన ఒక మండలం.


title: చౌదర్‌గూడెం మండలం

text: ఈ మండలంలో 17 రెవెన్యూ గ్రామాల ఉన్నాయి. ఇది షాద్‌నగర్  రెవెన్యూ డివిజను పరిధిలో ఉంది.


title: చౌదర్‌గూడెం మండలం

text: 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా చౌదర్‌గూడెం మండలాన్ని (0+17) పదిహేడు గ్రామాలుతో నూతన మండల కేంధ్రంగా రంగారెడ్డి జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.


title: శివరావు బెనెగల్

text: శివరావు బెనెగల్ ప్రముఖ పాత్రికేయుడు, రాజకీయ నాయకుడు, మరియు రచయిత. 1967 లో పద్మభూషణ్ పురస్కార గ్రహీత. భారతదేశానికి బ్రిటిష్ ప్రభుత్వం స్వాతంత్ర్యం ప్రకటించినపుడు ఆ వార్తను ది హిందూ పత్రిక తరపున కవర్ చేసిన విలేకర్లలో ప్రముఖుడు ఈయన.ఈయన స్వస్థలం కర్ణాటకలోని మంగళూరు. "మాంచెస్టర్ గార్డియన్" అనే ఆంగ్ల పత్రికకు కూడా సేవలందించాడు. స్వతంత్ర భారత నిర్మాణానికి తన వంతు కృషి చేశాడు.


title: శివరావు బెనెగల్

text: శివరావు బెనెగల్ 26 ఫిబ్రవరి 1891 న కర్ణాటక లోని మంగుళూరులో జన్మించాడు. ఆయన తండ్రి బి. రాఘవేంద్రరావు వైద్యుడు. శివరావు మద్రాసు ప్రెసిడెన్సీ కళాశాలలో చదువుకున్నాడు. అనీబిసెంట్, దివ్యజ్ఞానసమాజం భావనలకు ఉత్తేజితుడై పాత్రికేయ వృత్తిలోని ప్రవేశించాడు.


title: శివరావు బెనెగల్

text: ఆయన భార్య "కిట్టీ వెర్సియాండీ" ఆస్ట్రియా దేశస్థురాలు.


title: శివరావు బెనెగల్

text: ముందు గాంధీజీని ఆరాధించినా ఆయన ఉద్యమ క్రమంలో తీసుకున్న కొన్ని ఎత్తుగడలను వ్యతిరేకించాడు. పాత్రికేయ వృత్తిలో ఉంటూనే కార్మిక రంగంలో కూడా పని చేశాడు. అంతర్జాతీయ కార్మిక సంస్థలో విజయలక్ష్మీ పండిట్, బాబూ జగ్జీవన్‌రామ్‌లతో కలసి పని చేశాడు. 1947, 1948, 1949, 1950 సంవత్సరాలలో భారతదేశం నుంచి ఐక్యరాజ్య సమితి జనరల్ అసెంబ్లీకి వెళ్లిన భారత ప్రతినిధుల బృందానికి నాయకత్వం వహించాడు. రాజ్యాంగం అవతరించిన తరువాత ఏర్పడిన ప్రతిష్టాత్మక తొలి లోక్‌సభకు శివరావ్ దక్షిణ కెనరా నుంచి ఎన్నికయ్యాడు. తరువాత 1957 నుంచి 1960 వరకు రాజ్యసభకు ప్రాతినిథ్యం వహించాడు. తరువాత పార్లమెంటుకు వెళ్ళలేదు. తరువాత తన జీవితానుభవాలను గ్రంధస్తం చేయడం మొదలు పెట్టాడు. సోదరుడు బెనెగల్ నరసింగరావ్ తో కలిసి భారతరాజ్యాంగ నిర్మాణక్రమం అన్న గ్రంథాన్ని సంకలనం చేశాడు. సిరిల్ హెన్రీ ఫిలిప్స్, మేరీ డొరీన్ వెయిన్‌రైట్‌లు రూపొందించిన "భారతదేశ విభజన:విధానాలు, దృక్పథం 1935–47" అన్న గ్రంథ రచనలో తోడ్పడ్డాడు. ఆయన రాసిన చివరి గ్రంథం 1972 లో వెలువడిన "భారత స్వాతంత్య్ర సమర యోధులు: కొందరు మహోన్నతులు".


title: గౌరీ

text: గౌరీ 2004, సెప్టెంబరు 3న విడుదలైన తెలుగు చలన చిత్రం. బివి రమణ దర్శకత్వం వహించిన ఈ చిత్రంలో సుమంత్, ఛార్మీ కౌర్, నరేష్, కౌసల్య, అతుల్ కులకర్ణి, వేణుమాధవ్ ముఖ్యపాత్రలలో నటించగా, కోటి సంగీతం అందించారు.


title: రాఘవయ్య (నటుడు)

text:
రాఘవయ్య తెలుగు సినిమా నటుడు. 50 ఏళ్ళకుపైగా సినిమా నటుడిగా కొనసాగాడు. ఈయన కుమారుడు బెనర్జీ కూడా తెలుగు సినీ పరిశ్రమలో గుర్తింపు పొందిన నటుడు.
రాఘవయ్య దాదాపు 50 ఏళ్లుగా ప‌రిశ్ర‌మ‌లో న‌టుడిగా కొనసాగాడు. మ‌ద్రాసులో వేళ్లూనుకున్న తెలుగు సినిమా, అట్నుంచి హైద‌రాబాద్ షిఫ్ట్ అయిన క్ర‌మంలోనూ సినీరంగంలో న‌టుడిగా కొన‌సాగాడు. బ్ర‌హ్మ‌చారి అనే సినిమాతో కెరీర్ ప్రారంభించిన ఆయ‌న వంద‌లాది చిత్రాల్లో న‌టించారు.


title: రాఘవయ్య (నటుడు)

text: టాలీవుడ్‌లో ప‌లువురు సీనియ‌ర్ న‌టులతో ప‌నిచేసిన రాఘ‌వ‌య్య వీరాంజ‌నేయ, క‌థానాయ‌కుడు, య‌మ గోల చిత్రాల్లో న‌టించారు. ఈనెల 2018, ఏప్రిల్ 20న మ‌హేష్ బాబు కథానాయకునిగా విడుదలవనున్న భ‌ర‌త్ అనే నేను చిత్రంలోనూ ఆయ‌న ఓ పాత్ర‌లో న‌టించారు. టాలీవుడ్‌లో ఎన్టీఆర్, ఏఎన్నార్ వంటి పలువురు సీనియర్ నటులతో కలిసి పనిచేసిన రాఘవయ్య క్యారెక్టర్ ఆర్టిస్టుగా మంచి గుర్తింపు సంపాదించుకున్నారు.


title: రాఘవయ్య (నటుడు)

text: ఆయనకు ఓ కొడుకు, కుమార్తె. న‌ట‌వార‌సుడు బెన‌ర్జీ టాలీవుడ్‌లో ద‌శాబ్ధాలుగా కెరీర్‌ని సాగిస్తున్నాడు. కుమార్తె ప్ర‌స్తుతం చెన్న‌య్‌లోనే స్థిర‌ప‌డింది. బెన‌ర్జీ ప్ర‌స్తుతం "మా" అసోసియేష‌న్‌లో వైస్ ప్రెసిడెంట్ గా బాధ్య‌త‌లు నిర్వ‌హిస్తున్నారు.


title: రాఘవయ్య (నటుడు)

text: అతడు 2018, ఏప్రిల్ 15 ఉదయం హైదరాబాద్ ఫిలిం నగర్ లోని ఆయన కొడుకు బెనర్జీ నివాసంలో తుదిశ్వాస విడిచారు.


title: రామ్‌కుమార్ (చిత్రకారుడు)

text: రామ్ కుమార్ (1924 – 2018) భారతీయ చిత్రకారుడు మరియు రచయిత. అతడు ప్రసిద్ధ అమూర్త భావనా చిత్రకారులలో ఒకడు. అతడు ఒక ఆధునిక వాది. ఎం.ఎఫ్. హుస్సేన్, ఎఫ్.ఎన్. సౌజా, హెచ్.గాడే, ఎస్.హెచ్. రాజా తదితరులతో కూడిన ప్రోగ్రెసివ్ ఆర్టిస్ట్ బృందంతో మంచి సంబంధాలు కలిగి ఉన్నాడు. ఈ బృందంతో కలిసి అతడు భారత కళల పట్ల నూతన ఒరవడిని సృష్టించాడు. అతడు ప్రకృతి దృశ్యాలను అద్భుతంగా చిత్రిస్తాడు. అమూర్త చిత్రకళ కొరకు ఫిగరేటివ్ చిత్రాలను గీసిన మొదటి భారతీయులలో ఒకనిగా గుర్తింపబడ్డాడు. గృహాలలో మరియు అంతర్జాతీయ మార్కెట్ అతని చిత్రాలు ఎక్కువ ధరలకు అమ్ముడవుతాయి. అతడు గీసిన "ద వేగబాండ్" న్యూయార్క్ లో $1.1 మిలియన్ల ధర పలికింది. ఇది ఒక ప్రపంచ రికార్డు. రచనలోను, చిత్రకళలోనూ రాణించిన కొద్ది భారతీయ ఆధునికవాదులలో అతను ఒకడు


title: రామ్‌కుమార్ (చిత్రకారుడు)

text: రామ్ కుమార్ వర్మ హిమాచల్ ప్రదేశ్ రాజధాని అయిన సిమ్లాలో మధ్యతరగతి కుటుంబంలో జన్మిచాడు. అతడి తండ్రి పంజాబ్ లోని పాటియాలాలో ప్రభుత్వ ఉద్యోగిగా పనిచేసాడు. ఆయన బ్రిటిష్ ప్రభుత్వంలో సివిల్ అండ్ అడ్మినిస్ట్రేషన్ విభాగంలో పనిచేసాడు. రామ్ కుమార్ న్యూఢిల్లీ లోని సెయింట్ స్టీఫెన్స్ కళాశాల నుండి ఎం.ఎ (ఆర్థిక శాస్త్రం) లో పట్టాను పొందాడు. 1945లో అయడు ఆర్ట్ ఎగ్జిబిషన్ నిర్వహించేందుకు అవకాశం పొందాడు. ఒకనాటి సాయంత్రం, సెయింట్ స్టీఫెన్స్ కళాశాలలోని తన స్నేహితులతో పాటు కన్నాట్ ప్లేస్‌లో తిరుగుతూ అనుకోకుండా అక్కడి కళా ప్రదర్శనలో అడుగుపెట్టాడు.


title: రామ్‌కుమార్ (చిత్రకారుడు)

text: రామ్ కుమార్ "శైలోజ్ ముఖర్జీ" నడుపుతున్న శారదా ఉకిల్ స్కూల్ ఆఫ్ ఆర్ట్ లో తరగతులను నిర్వహించేవాడు. శైలాజ్ ముఖర్జీ శాంతినికేతన్ స్కూలులో చిత్రకారుడు. అతడు రామ్‌కుమార్ కు సజీవ మోడల్స్‌లోచిత్ర కళను పరిచయం చేసాడు. అక్కడ విద్యార్థిగా ఉన్నప్పుడు అతడు "రాజా" ను ఒక ప్రదర్శనలో కలిసాడు. రాజా మరియు రామ్ లు మంచి స్నేహితులైనారు. పెద్ద చదువులను పారిస్ లో "ఆండ్రి లోటే" మరియు "ఫెర్నాండ్ లెగెర్" ల వద్ద చదువుకొనుటకు రామ్ కుమార్ తన తండ్రిని ఒప్పించాడు. పారిస్ లో పసిఫిక్ శాంతి ఉద్యమం ఆయనను ఆకర్షించింది. అతడు ఫ్రెంచ్ కమ్యూనిస్టు పార్టీలో చేరాడు. అక్కడ సామాజిక వాస్తవ వాదులైన "కాతే" మరియు ఫోర్గెనన్ ల ప్రభావానికి లోనయ్యాడు. అతడిని ప్రసిద్ధ చిత్రకారులైన ఎస్.హెచ్.రాజా మరియు ఎం.ఎఫ్.హుస్సేన్ లతో స్నేహం కుదిరింది.


title: రామ్‌కుమార్ (చిత్రకారుడు)

text: అతడు అమూర్త చిత్రాలను సాధారణంతో తైలం లేదా ఎక్రిలిక్ లతో వేసాడు. అతడు "ప్రోగ్రెసివ్ ఆర్టిస్టు గ్రూపు" తో మంచి సంబంధాలను కలిగి ఉండేవాడు.


title: రామ్‌కుమార్ (చిత్రకారుడు)

text: రామ్ కుమార్ భారతదేశంలోనే కాక అనేక దేశాలలో చిత్రప్రదర్శనలలో పాల్గొన్నాడు. అందులో 1958 లో జరిగిన వెనిస్ బిన్నేల్ ఒకటి. 1987 మరియు 1988 లలో యు.ఎస్.ఎస్.ఆర్ మరియు జపాన్ లలో జరిగిన భారతీయ ఉత్సవాలలో పాల్గొన్నాడు. అతడు 2008 లో ఢిల్లీలో సోలో ఎగ్జిబిషన్ ను ఇటీవల నిర్వహించాడు. అతడు హిందీ లో రచనలు చేసాడు. అతడు రాసిన రచనలు ఎనిమిది సంపుటాలుగా ప్రచురితమయ్యాయి. అందులో రెండు నవలలు మరియు ఒక యాత్రా చరిత్ర వర్ణన ఉన్నాయి.


title: రామ్‌కుమార్ (చిత్రకారుడు)

text: ఆయన గీసిన తొలి చిత్రాలలో నగర జీవన పరిస్థితి ప్రధాన అంశంగా ఉండేది. చిత్రాలలో ప్రత్యేకంగా వారణాసిలో, దాని శిథిలమైన, పాడైపోయిన ఇళ్ళు, నిరాశాజనక భావాలను తెలియచేస్తుంది.


title: రామ్‌కుమార్ (చిత్రకారుడు)

text: ప్రకృతి ప్రదేశాల ఉల్లాసం, మానవ సమాజంలో జరిగిన హింసను చూపించే చిత్రాలను గీసాడు.


title: రామ్‌కుమార్ (చిత్రకారుడు)

text: భారతీయ కళలో ఆసక్తి పెరిగినందున, రామ్ కుమార్ చిత్రలేఖనాల కళకు మార్కెట్లో గుర్తింపు పెరిగింది.


title: రామ్‌కుమార్ (చిత్రకారుడు)

text: రామ్ కుమార్ 1972 లో భారత ప్రభుత్వంనుండి పద్మశ్రీ , 2010 లో భారత మూడవ అత్యున్నత పద్మభూషణ్ పురస్కారం పొందాడు.


title: రామ్‌కుమార్ (చిత్రకారుడు)

text: రామ్ కుమార్ ప్రముఖ హిందీ రచయిత నిర్మల్ వర్మ కు అన్నయ్య. కల్నల్ రాజ్ కుమార్ వర్మకు తమ్ముడు. అతడు న్యూఢిల్లో నివసించాడు.


title: ఘంటా గోపాల్‌రెడ్డి

text: ఘంటా గోపాల్‌రెడ్డి వ్యవసాయ శాస్త్రవేత్త మరియు ఉమ్మడి ఆంధ్రప్రదేశ్‌లో ఎత్తిపోతల పథకాల సృష్టికర్త.


title: ఘంటా గోపాల్‌రెడ్డి

text: గోపాల్‌రెడ్డి 1932 ఫిబ్రవరి 14న నల్లగొండ జిల్లా గరిడేపల్లి మండలం గడ్డిపల్లిలో జన్మించాడు. అలహాబాద్ విశ్వవిద్యాలయంలో 1948-52 వరకు వ్యవసాయ విద్యనభ్యసించాడు. అనంతరం నల్లగొండలో వ్యవసాయ విస్తరణాధికారిగా కొంతకాలం సేవలందించాడు. 1958లో అమెరికాకు వెళ్లిన గోపాల్‌రెడ్డి 1960-64 వరకు అగ్రికల్చర్ పీజీ పూర్తిచేసి, 1969లో పీహెచ్‌డీ పూర్తిచేశాడు. 1964 నుంచి 1969 వరకు హైదరాబాద్‌లోని వ్యవసాయ విశ్వవిద్యాలయంలో అసోసియేట్ ప్రొఫెసర్‌గా విధులు నిర్వర్తించాడు. నాగార్జునసాగర్ ఎడమకాలువ తవ్వకాల సమయంలో కాలువకు ఎగువ భాగంలోని బీడు భూములను సాగులోకి తెచ్చేందుకు సుదీర్ఘంగా పోరాటం చేశాడు. 1969లో మహాత్మాగాంధీ ఎత్తిపోతల నిర్మాణానికి కృషిచేశాడు. ఈ పథకాన్ని ఏర్పాటుచేసి రైతుల బీడు భూముల్లో పంట సిరులు కురిపించాడు. దీని నిర్మాణంతో ఉమ్మడి ఆంధ్రప్రదేశ్‌లో ఎత్తిపోతల సృష్టికర్తగా ఆయన మన్ననలు అందుకున్నాడు. రైతులకు వ్యవసాయంతో పాటు వ్యవసాయ అనుబంధ రంగాల్లో శిక్షణలు ఇప్పించాడు. పలు కొత్త వంగడాలను ఆయన సృష్టించారు. శ్రీమాతృకృపా గడ్డిపల్లి అభ్యుదయం స్వచ్ఛంద సంస్థ ఆధ్వర్యంలో 1984-85లో గడ్డిపల్లిలో కృషి విజ్ఞాన కేంద్రాన్ని నెలకొల్పాడు.


title: ఘంటా గోపాల్‌రెడ్డి

text:
1980లో గడ్డిపల్లి చుట్టూ ఉన్న ఏడు గ్రామాల రైతులను సమీకరించి అందరి సహకారంతో రైతు సేవా సహకార సంఘాన్ని ఏర్పాటు చేసి దాని ద్వారా రైతులకు అనేక సేవలు అందించాడు. గడ్డిపల్లి కేవీకే కార్యదర్శిగా అనేక సంవత్సరాలు పని చేసి వ్యవసాయ పరంగా విస్తృత సేవలు అందించాడు. కేవీకే ద్వారా చేస్తున్న సేవలను గుర్తించిన కేంద్ర ప్రభుత్వం 1994లో ఉత్తమ కేవీకేగా ఎంపిక చేసింది. అప్పటి కేంద్ర వ్యవసాయ శాఖ మంత్రి చతురానందమిశ్రా చేతుల మీదుగా అవార్డును అందుకున్నాడు. అలాగే జిందాల్ అవార్డును కూడా పొందాడు. దీని ద్వారా వచ్చిన రూ.25 లక్షలను గ్రామంలో పాఠశాల ఏర్పాటుకు కేటాయించాడు. ఇవే కాకుం డా గ్రామంలో ఆదర్శ పాఠశాల ఏర్పాటుకు 8 ఎకరాల స్థలాన్ని ఉచితంగా అందజేసాడు.
కొన్నిరోజులుగా అనారోగ్యంతో బాధపడుతున్న అతడు 2018, ఏప్రిల్ 14 శనివారం ఉదయం సూర్యాపేట జిల్లా గరిడేపల్లి మండలం గడ్డిపల్లిలోని స్వగృహంలో తుదిశ్వాస విడిచారు. గోపాల్‌రెడ్డికి భార్య రత్నమాల, ఇద్దరు కుమార్తెలు లక్ష్మి, మీరా, కుమారుడు అజిత్‌రెడ్డి ఉన్నారు. అజిత్‌రెడ్డి పాండిచ్చేరిలోని అరవింద ఆశ్రమంలో స్వచ్ఛంద కార్యకర్తగా సేవలందిస్తున్నాడు.


title: దండమూడి భిక్షావతి

text:
దండమూడి భిక్షావతి తొలితరం మహిళా ఉద్యమనేత, సీపీఐ(ఎం) సీనియర్ నాయకురాలు. ఆమె తన భర్త డి.వి.సుబ్బారావు తో కలిసి కమ్యూనిస్టు ఉద్యమంలో కీలకపాత్ర పోషించింది.
ఆమె ఉయ్యూరు మండలం గండిగుండలో జన్మించింది. 13వ ఏటనే కాటూరులో జరిగిన రెండో ఆలిండియా మహిళా మహాసభకు వాలంటీర్‌గా సేవలందించింది. 17వ ఏట తన మేనమామ డివి సుబ్బారావు (డివిఎస్)ను వివాహం చేసుకుంది. 1949లో కమ్యూనిస్టు పార్టీపై నిషేధిం విధించిన తరువాత పార్టీ రహస్య కార్యక్రమాల నిర్వహణలో కీలకపాత్ర పోషించింది. 1952లో పార్టీ సభ్యత్వం పొందింది. 1960లో విజయవాడ మున్సిపాలిటీలో కౌన్సిలర్‌గా పోటీచేసింది. 1966లో డివిఎస్ చనిపోయిన సమయంలో వారి కుటుంబాన్ని పరామర్శించేందుకు వచ్చిన నంబూద్రిపాద్‌కు తన చేతికున్న గాజులు తీసి ఇచ్చి, శక్తి మేరకు డివిఎస్ ఆశయాల కోసం పనిచేస్తానని చెప్పి స్ఫూర్తిని నింపింది. 1999 వరకూ విజయవాడ నగర మహిళా సంఘంలో అనేక బాధ్యతలు నెరవేర్చింది.
భిక్షావతికి ముగ్గురు కుమారులు నారాయణప్రసాదు, భానుప్రసాదు, విజయా నంద్ ఉన్నారు. కుమార్తె శారద మహిళా ఉద్యమ నేతగా విశాఖలో పనిచేస్తూ అక్కడ జరిగిన రోడ్డు ప్రమాదంలో కొన్నేళ్ల కిందట మరణించింది. అల్లుడు సిహెచ్ నరసింగరావు పార్టీ రాష్ట్ర కార్యదర్శివర్గ సభ్యులుగా ఉన్నారు.
ఆమె 2018, మార్చి 30 శుక్రవారం ఉదయం కన్నుమూసింది. ఆమె భౌతికకాయానికి ఆమె మనుమరాలు సుమిత్ర స్వర్గపురిలో విద్యుత్ దహనవాటికలో అంతిమక్రియ నిర్వహించింది.


title: మామిడాల రాములు

text: మామిడాల రాములు వాషింగ్టన్ విశ్వవిద్యాలయంలో మెకానికల్ ఇంజనీరింగ్ ప్రొఫెసర్. ఏరోస్పేస్ విభాగంలో అనేక కార్యక్రమాలకు రూపకల్పన చేశాడు. అమెరికా రక్షణ విభాగానికి సలహాదారుగా వ్యవహరిస్తున్నాడు.


title: మామిడాల రాములు

text: రాములు నల్గొండ/వరంగల్ జిల్లా, జనగాం సమీపంలో ఉన్న తరిగొప్పుల గ్రామంలో జన్మించాడు. తాత ముత్తాలది రజక వృత్తి. ఈయన ఆ వృత్తిని ఎంచుకోకుండా చిన్నప్పటి నుంచి బాగా చదువుకున్నాడు. కొద్ది రోజులు బచ్చన్నపేటకు వెళ్ళి అక్కడ అక్క వరసయ్యే ఒక బంధువు ఇంట్లో ఉంటూ పనిచేసుకుంటూ కొద్ది రోజులు చదువుకున్నాడు. మళ్ళీ తండ్రి అనుమతితో స్వగ్రామానికి వచ్చి ఐదవ తరగతి దాకా స్థానిక పాఠశాలలో చదివాడు. ప్రతి తరగతిలోను మొదటి స్థానంలో నిలిచేవాడు. ఊరివాళ్ళ ప్రభావంతో తండ్రి తనను చదువు ఎక్కడ మానిపిస్తాడోనని ప్రాథమిక విద్య తర్వాత నర్మెట్ల అనే గ్రామం వెళ్ళాడు. హైస్కూలు చదువు కోసం జనగాం వచ్చి అక్కడ ప్రభుత్వ పాఠశాలలో ప్రవేశాలు పూర్తయిపోవడంతో "ఆంధ్రభాషా వర్ధిని ఉన్నత పాఠశాల" లో చేరాడు. కూలిపని చేసి అక్కడ ఫీజు కట్టేవాడు. పరీక్షల్లో మంచి మార్కులు వస్తుండటంతో గౌరిపెద్ది రామారావు అనే ఉపాధ్యాయుడు ఈయన ఫీజు చెల్లించేందుకు ముందుకు వచ్చాడు. ఆయన సలహాతో గణితం, సామాన్య శాస్త్రం తో పాటు సంస్కృతాన్ని కూడా అభ్యసించాడు. తర్వాత రామారావు సలహాతోనే ఆ ఊర్లోని సంపన్నుల పిల్లలకు ట్యూషన్లు చెప్పి తన ఖర్చుల కోసం డబ్బు సంపాదించుకున్నాడు. మరో స్నేహితుడి సాయంతో "హరిజన్ సేవక్ సంఘ్" వసతి గృహంలో స్థానం సంపాదించాడు.


title: మామిడాల రాములు

text: హెచ్. ఎస్. సి లో జిల్లాలోనే అత్యధిక మార్కులు సాధించిన విద్యార్థుల్లో ఒకడిగా నిలిచాడు రాములు. మొదట్లో ఎవరూ మార్గ నిర్దేశం చేసేవారు లేకపోవడంతో ఐటిఐ లో చేరాడు. అక్కడి ఉపాధ్యాయుడు ఈయన మార్కులు చూసి ఆశ్చర్యపోయి ఇంకా ఏదైనా మంచి కోర్సులో చేరమని అక్కడి నుంచి పంపించేశాడు. ఉన్నత విద్య కోసం హైదరాబాదుకు వెళ్ళాలని నిశ్చయించుకున్నాడు. ఏ పని చేయాలో పాలుపోక మౌలాలి రైల్వే క్వార్టర్ల నిర్మాణంలో పని చేస్తున్న తన పక్కఊరి వాళ్ళ సహాయంతో కూలి పనికి చేరాడు. పీయూసీలో సీటు, దారుషఫాలో ఉన్న సాంఘిక సంక్షేమ వసతి గృహంలో స్థానం సంపాదించాడు. ఉపకారవేతనం కూడా లభించింది. పీయూసీ కూడా మంచి మార్కులతో ఉత్తీర్ణుడయ్యాడు. ఇంజనీరింగ్ లో మొదటి జాబితాలో సీటు వచ్చింది. కానీ ఫీజు కట్టడానికి చేతిలో డబ్బుల్లేవు. బి. ఎస్. సి లో చేరాడు. హాస్టల్లోని విద్యార్థులు కొంతమంది ఇతని ప్రతిభను గమనించి ఇంజనీరింగ్ లో చేరడానికి కావలసిన డబ్బులు సమకూర్చి ఇచ్చారు. ట్యూషన్లు చెప్పుకుంటూ అప్పు తీర్చమని మార్గం చెప్పారు. దాంతో బి. ఎస్. సి నుంచి ఇంజనీరింగ్ కి మారాడు. ఇంజనీరింగ్ మొదటి సంవత్సరంలో కూడా తను చదువుకుంటున్న కాలేజీలోనే కూలీ పనులకు వెళ్ళేవాడు. ప్రొఫెసర్లు మందలించి మరిన్ని ట్యూషన్లు చెప్పుకోమని సలహా ఇచ్చారు. అలా నాలుగేళ్ళు కష్టపడి ఇంజనీరింగ్ ప్రథమశ్రేణిలో ఉత్తీర్ణుడయ్యాడు.


title: మామిడాల రాములు

text: కళాశాలలో ఉన్నపుడే జార్జ్ రెడ్డి, జంపాల తదితరులతో కలిసి విద్యార్థి విప్లవ సంస్థయైన పి. డి. ఎస్. యు లో చురుగ్గా పాల్గొన్నాడు. జార్జ్ రెడ్డి మరణించినపుడు రాములు జీవనాడి అనే పత్రికలో "నిప్పురవ్వ" పేరుతో రాసిన కవితలు మహాకవి శ్రీశ్రీ ప్రశంసలు పొందాయి. అదే సమయంలో రాములు ఉద్యమ చరిత్ర మీద పోలీసు విచారణ మొదలైంది. ఇంజనీరింగ్ ఆఖరి సంవత్సరం పూర్తి కాగానే ఏదో సంఘటన విషయంలో ఇతన్ని అరెస్టు చేయడానికి పోలీసులు ఇతను పని చేస్తున్న ఇనిస్టిట్యూట్ కు వచ్చారు. కానీ ఆ సంస్థ యజమాని మిత్రా ఆ పేరుతో అక్కడ ఎవరూ లేరని చెప్పడంతో గండం గడిచింది. అప్పటి ఎం. పి జి. వెంకటస్వామి పోలీసులకు సర్ది చెప్పడంతో కేసుల నుంచి బయటపడ్డాడు.


title: భారతదేశంలో అధికార హోదా లేని ముఖ్యమైన భాషలు

text:
భారతదేశంలోని కేంద్రం కానీ, రాష్ట్రాలు, కేంద్రపాలిత ప్రాంతాలు కానీ అధికారిక భాషలుగా గుర్తించని ముఖ్యమైన భాషల జాబితా ఇది. భారత్ లోని వివిధ ప్రాంతాల ప్రజలు అనేక భాషలు మాట్లాడుతారు. కనీసం 800 భాషలు, 2000 వరకు యాసలు గుర్తించబడ్డాయి. ఐతే వీటిలో హిందీ, ఇంగ్లీషు కేంద్ర ప్రభుత్వ అధికారిక భాషలుగానూ, మరో 22 భాషలు రాజ్యాంగపు ఎనిమిదవ షెడ్యూల్ ద్వారా గుర్తింపు పొందినవి గానూ ఉండగా, మరికొన్ని భాషలు కేవలం రాష్ట్రాలు, కేంద్రపాలిత ప్రాంతాల స్థాయిలో అధికారికంగా గుర్తించబడివున్నాయి. ఇవి కాక ముఖ్యమైన భాషలు మరెన్నో ఉన్నాయి. వాటిలో కొన్ని:
50 లక్షలకు పైగా ప్రజలు మాట్లాడుతున్నప్పటికీ అధికార హోదా లేని భాషలు ఇవి. వీటిని హిందీ లోని వివిధ రకాలుగా స్థానికులు భావిస్తారు.


text: కింది మూడు బీహారీ భాషలకు 50 లక్షల మంది కంటే ఎక్కువ మాట్లాడే వారు ఉన్నప్పటికీ అధికార హోదా లేదు. ఒకప్పుడు వీటిని హిందీ యొక్క వేరువేరు మాండలికాలుగా భావించారు. కానీ బెంగాలీ, అస్సామీ, ఒరియా లాగానే ఇవి కూడా ఇండిక్ భాషల నుండి వచ్చినవేనని ఇటీవల తెలిసింది.


text: రాజస్థాన్ రాష్ట్రంలో 50 లక్షల మందికి పైగా రాజస్థానీ మాట్లాడుతారు. ప్రాంతం నుండి ప్రాంతానికి రాజస్థానీ యాస మారుతూ ఉన్నప్పటికీ, ప్రజలు ఈ భాషలో సంభాషించ గలుగుతారు. చాలా మంది హిందీ కూడా మాట్లాడగలరు. రాజస్థానీ, హిందీ రెండూ ఒకతే అని చాలా మంది అనుకుంటారు. రాజస్థానీలోని ప్రధాన రకాలివి:భారత రాజ్యాంగం 18 ప్రాంతీయ భాషల జాబితాను గుర్తించింది.


text: పది లక్షల కంటే తక్కువ మంది మాట్లాడే భాషలు ఇవి:


title: బాలాపూర్ (రంగారెడ్డి జిల్లా)

text: బాలాపూర్,తెలంగాణ రాష్ట్రం, రంగారెడ్డి జిల్లా, బాలాపూర్ మండలానికి చెందిన గ్రామం


title: బాలాపూర్ (రంగారెడ్డి జిల్లా)

text: లోగడ బాలాపూర్  గ్రామం రంగారెడ్డి జిల్లా,సరూర్‌నగర్ రెవిన్యూ డివిజను పరిధిలోని సరూర్‌నగర్ మండలానికి చెందింది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా బాలాపూర్ గ్రామాన్ని (1+16) పదిహేడు గ్రామాలుతో నూతన మండల కేంధ్రంగా రంగారెడ్డి జిల్లా,కందుకూరు రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.


డిబ్రుఘర్-కన్యాకుమారి వివేక్ ఎక్స్‌ప్రెస్ భారతీయ రైల్వేలు నడుపుతున్న రైలు .ఈ రైలు ఈశాన్య భారతదేశములో గల అస్సాం లో గల దిబ్రుఘర్ నుండి భారత ద్వీపకల్పానికి దక్షిణ దిక్కున గల చిట్టచివరి ప్రదేశము తమిళనాడు రాష్ట్రంలోని గల కన్యాకుమారి వరుకు  ఈ   రైలు 4233 కిలో మీటర్ల దూరాన్ని 82 గంటల 30 నిమిషాలు తో ప్రయాణిస్తుంది. వివేక్ ఎక్స్‌ప్రెస్ మొత్తం 7 రాష్ట్రాల్లో  ప్రయాణిస్తోంది. వివేక్ ఎక్స్‌ప్రెస్  భారతదేశములోనే అత్యదిక దూరం మరియు అత్యదిక ప్రయాణసమయం కలిగిన రైలు. ఈ రైలు యొక్క సరాసరి వేగం 50.4 కి.మీ/గం. మొత్తం ఈ రైలు మొత్తం 57 స్టేషన్ల లో ఆగుతుంది.


title: డిబ్రుఘర్-కన్యాకుమారి వివేక్ ఎక్స్‌ప్రెస్

text: భారతీయ రైల్వే బడ్జెట్  2011-12లో ఈ రైలును అప్పటి రైల్వేశాఖ మంత్రి మమతా బెనర్జీ స్వామి వివేకనందా 150వ జయంతి సందర్బంగా ప్రకటించారు.


text: వివేక్ ఎక్స్‌ప్రెస్  ఈశాన్య భారతదేశములో గల అస్సాంలో గల దిబ్రుఘర్ నుండి భారత ద్వీపకల్పానికి దక్షిణ దిక్కున గల చిట్టచివరి ప్రదేశము తమిళనాడు రాష్ట్రంలోని గల కన్యాకుమారి వరుకు ఈ రైలు ప్రయాణిస్తుంది. ఈ రైలు అస్సాంలో మొదటి రోజు రాత్రి 10 గంటల 45 నిమిషాలకు  15906 నెంబరుతో బయలుదేరి అయిదవ రోజు ఉదయం 9 గంటల 50 నిమిషాలకు కన్యాకుమారి చేరుతుంది. తిరుగు ప్రయాణంలో 15905 నెంబరుతో రాత్రి 11 గంటలకు బయలుదేరి అయిదవ రోజు ఉదయం 07 గంటల 15 నిమిషాలకు దిబ్రుఘర్ చేరుకుంటుంది. ఈ రైలు అస్సాం, నాగాలాండ్, బీహార్, పశ్చిమ బెంగాల్, ఒడిషా, ఆంధ్ర ప్రదేశ్, తమిళనాడు, కేరళ రాష్ట్రాల గుండా  ప్రయాణిస్తుంది. ఈ రైలు ఈశాన్య, తూర్పు, దక్షిణ భారతదేశాల్లో ముఖ్యమయిన రైల్వేస్టేషన్లయిన దిమాపూర్, గౌహతి, న్యూ జలపాయిగురి జంక్షన్, సిలిగురి, మల్దా, దుర్గాపూర్, అసన్సోల్, భువనేశ్వర్, బరంపురం రైల్వేస్టేషను, విజయనగరం రైల్వే స్టేషను, విశాఖపట్నం రైల్వే స్టేషను, రాజమండ్రి, విజయవాడ జంక్షన్ రైల్వే స్టేషను, నెల్లురు, రేణిగుంట జంక్షన్ రైల్వేస్టేషన్, కాట్పాడి, సేలం జంక్షన్, ఈరోడ్ జంక్షన్, కోయంబత్తూరు జంక్షన్, పాలక్కడ్ జంక్షన్, ఎర్నాకులం, తిరువనంతపురం సెంట్రల్ రైల్వే స్టేషన్ ల మీదుగా ప్రయాణిస్తుంది.


text: క్లాసిక్ స్లీపర్, మూడవ క్లాసు,  రెండవ క్లాసు పెట్టెలు మరియు అరక్షిత పెట్టెలు అందుబాటులో కలవు.


title: హౌరా చెన్నై మెయిల్

text:
హౌరా చెన్నై మెయిల్ భారతీయ  రైల్వేలు నడుపుతున్న సూపర్ ఫాస్ట్ రైళ్ళలో ఒకటి.ఇది భారతదేశములో అతిపెద్ద మెట్రోపాలిటన్ నగరాలైన అయిన హౌరా మరియు చెన్నై లను కలుపుతు ప్రయాణించు రైలు.ఈ రైలు ప్రస్తుత నెంబర్లు 12839/40.
హౌరా చెన్నై మెయిల్  ను ఆగస్టు 15 ,1900 న ప్రారంభించారు.ఇది భారతీయ రైల్వేలు ప్రారంభించిన  అతి పురాతన రైలు సర్వీసుల్లో ఒకటి.ఈ రైలు  మొదట స్టీము లోకోమోటివ్ లను  ఉపయోగించేవారు.తరువాత డీజిల్ ఇంజన్ లను ఆ తరువాత విద్యుత్ ఇంజన్ లను ఉపయోగిస్తున్నారు.ఆగ్నేయ రైల్వే పరిధిలో డీజిల్ ఇంజన్ లను ఉపయోగించిన ప్రయాణికుల రైళ్ళలో ఇది  మొదటిది.1964-65 లో కోరమండల్ ఎక్స్‌ప్రెస్ తక్కువ హాల్టులతో ప్రారంభమయిన తరువాత మెయిల్ ఆదరణ తగ్గినప్పటికి ఇది హౌరా-చెన్నై ప్రధాన రైలు మార్గము లో నడిచే అత్యంత ప్రధాన రైళ్ళలో ఒకటి.ఇది హౌరా  చెన్నై ల మధ్య దూరాన్ని 28 గంటల సమయం లో 59 కీ.మి ల సరాసరివేగంతో ప్రయాణిస్తుంది.
హౌరా చెన్నై మెయిల్ పశ్చిమ బెంగాల్ ,ఒడిషా,ఆంధ్రప్రదేశ్ లో ముఖ్యమయిన రైల్వే స్టేషన్లయున ఖరగ్పూర్ జంక్షన్,బాలాసోర్,భుబనేశ్వర్,బరంపురం,విజయనగరం రైల్వే స్టేషను,విశాఖపట్నం రైల్వే స్టేషను,రాజమండ్రి,విజయవాడ జంక్షన్ రైల్వే స్టేషను,తెనాలి,ఒంగోలు,నెల్లూరు,గూడూరులు ల మీదుగా చెన్నై చేరుకుంటుంది.


title: చిత్రగుప్త (సంగీత దర్శకుడు)

text: చిత్రగుప్త ప్రఖ్యాత హిందీ సినిమా దర్శకుడు. ఇతడు 1940-50వ దశకాలలో ఎన్నో విజయవంతమైన సినిమాలకు సంగీత దర్శకత్వం వహించాడు. ఇతడు ప్రముఖ సంగీత దర్శకుల జంట ఆనంద్-మిలింద్‌ల తండ్రి.


title: చిత్రగుప్త (సంగీత దర్శకుడు)

text: ఇతడు బీహార్ రాష్ట్రానికి చెందిన గోపాల్‌గంజ్ జిల్లా కర్‌మైని గ్రామంలో 1917 నవంబర్ 16వ తేదీన జన్మించాడు. ఇతని పూర్తిపేరు చిత్రగుప్త శ్రీవాత్సవ. ఇతడు ఎకనామిక్స్‌లోను, జర్నలిజంలోను పాట్నా విశ్వవిద్యాలయం నుండి ఎం.ఏ. చదివాడు. స్వాతంత్ర్యోద్యమ సమయంలో ఇతడు జైలుకు వెళ్లాడు. అదే సమయంలో ఒకసారి జవహర్‌లాల్ నెహ్రూ దగ్గర "సారే జహాసే అచ్ఛా" అనే గేయాన్ని పాడాడు. ఇతడు ప్రఖ్యాత ఛాయాగ్రాహకుడు మదన్ సిన్హా ప్రోత్సాహంతో భాత్కండే మ్యూజిక్ యూనివర్సిటీ నుండి సంగీతంలో డిగ్రీ సంపాదించాడు.


title: చిత్రగుప్త (సంగీత దర్శకుడు)

text: ఇతడు తన స్నేహితుడు సర్వోత్తమ్ బాదామి సహకారంతో ఎస్. ఎన్. త్రిపాఠి వద్ద సహాయకునిగా చేరాడు. ఇతడు మొట్టమొదట స్వతంత్రంగా సంగీతం కూర్చిన సినిమా 1946లో విడుదలైన నాడియా నటించిన స్టంట్ సినిమా "లేడీ రాబిన్‌హుడ్". తరువాత ఇతడు త్రిపాఠీతో కలిసి పనిచేశాడు. అయితే త్రిపాఠీ ఇతడు నూతనరీతులలో చేసే ప్రయోగాలను అంగీకరించకపోవడంతో 1954లో అతని నుండి విడిపోయాడు. ఇతడికి బాగా పేరు తెచ్చిన సినిమా 1952లో వచ్చిన "సింద్‌బాద్ ది సైలర్". ఈ సినిమాకు మహేష్ భట్ తండ్రి నానాభాయ్ భట్ దర్శకత్వం వహించాడు. ఈ సినిమాలో మహమ్మద్ రఫీ, షంషాద్ బేగం పాడిన "ఆదాసే జూమ్‌తే హుయే" అన్న పాట బాగా హిట్ అయ్యింది. 1940-1950లలో ఇతడు ఎన్నో సినిమాలకు సంగీత దర్శకత్వం వహించాడు. వాటిలో ఫైటింగ్ హీరో, తూఫాన్ క్వీన్ వంటి స్టంట్ సినిమాలు, నాగపంచమి, శివరాత్రి, గణేశ్ వివాహ్ వంటి పౌరాణిక చిత్రాలు ఉన్నాయి. 1955లో విడుదలైన "శివభక్త" సినిమాతో ఇతడు అగ్రశ్రేణి సంగీత దర్శకుల కోవలోకి చేరిపోయాడు. ఈ సినిమాలో లతా మంగేష్కర్ మూడు పాటలు పాడింది. వీరిద్దరి కాంబినేషన్‌లో సుమారు 240 పాటలు వచ్చాయి. ఇతడు హిందీ సినిమాలలోనే కాక భోజ్‌పురి సినిమాలలో తిరుగులేని దర్శకుడిగా నిరూపించుకున్నాడు. 1970లలో సంగీత ప్రపంచంలో వచ్చిన మార్పులు ఇతడిని హిందీ చిత్రరంగం నుండి పక్కకు నెట్టాయి. 1985లో వచ్చిన "ఘర్‌ద్వార్" ఇతడు సంగీత దర్శకత్వం వహించిన ఆఖరి హిందీ సినిమా. ఇతడు మొత్తం 250 సినిమాలలో 1500 పైచిలుకు పాటలకు బాణీలు కట్టాడు.


title: చిత్రగుప్త (సంగీత దర్శకుడు)

text: ఇతడు కంపోజ్ చేసిన అనేక పాటలు హిట్ అయ్యాయి. కులదైవం సినిమాలోని "పదపదవే గాలి పటమా" అనే పాటకు ఇతడు భాభీ సినిమాలో బాణీ కూర్చిన "చల్‌చల్‌రే పతంగ్ మేరీ" అనే పాట మూలం. అలాగే అదే సినిమాలోని "పయనించే ఓ చిలుకా" పాటకు "చల్‌రే చల్ ఉడ్‌జారే పంచీ" అనే పాట ఆధారం.


title: చిత్రగుప్త (సంగీత దర్శకుడు)

text: ఇతడు 1991, జనవరి 14వ తేదీన తన 73వ యేట మరణించాడు.


title: కందుకూరి పురస్కారం - 2018

text: రంగస్థలంలో కొన్నేళ్లుగా మంచి ప్రతిభ కనబరుస్తూ నాటకరంగ అభివృద్ధికి కృషిచేసిన వారిని గుర్తిస్తూ ఆంధ్రప్రదేశ్ రాష్ట్ర ప్రభుత్వం ఆయా నాటకరంగ కళాకారులకు కందుకూరి వీరేశలింగం పేరు మీదుగా విశిష్ట పురస్కారం అందజేస్తుంది. 2018 సంవత్సరానికిగానూ రాష్ట్రస్థాయిలో ముగ్గురిని, జిల్లాస్థాయిలో జిల్లాకు ఐదుమంది కళాకారుల చొప్పున 13 జిల్లాలకు 65 మందిని ఆంధ్రప్రదేశ్ రాష్ట్ర ప్రభుత్వం ఎంపిక చేసింది. రాష్ట్రస్థాయి పురస్కారానికి రూ. లక్ష రూపాయల నగుదు బహుమతి, ప్రశంసాపత్రం... జిల్లాస్థాయి పురస్కారానికి రూ. 10వేల నగుదు బహుమతి, ప్రశంసాపత్రం అందజేయడం జరుగుతుంది. ఆంధ్రప్రదేశ్ రాష్ట్ర చలనచిత్ర టీవీ అభివృద్ధి సంస్థ ఛైర్మన్ అంబికా కృష్ణ, ఆంధ్రప్రదేశ్ నాటక అకాడమీ ఛైర్మన్ గుమ్మడి గోపాలకృష్ణలు తెలుగు నాటకరంగ దినోత్సవం (ఏప్రిల్ 16) రోజున విజయవాడలో పురస్కార గ్రహీతల జాబితాను విడుదల చేశారు.శ్రీకాకుళం జిల్లా:


title: కందుకూరి పురస్కారం - 2018

text: విజయనగరం జిల్లా:


title: కందుకూరి పురస్కారం - 2018

text: విశాఖపట్నం జిల్లా:


title: కందుకూరి పురస్కారం - 2018

text: తూర్పు గోదావరి జిల్లా:


title: కందుకూరి పురస్కారం - 2018

text: పశ్చిమగోదావరి జిల్లా:


title: కందుకూరి పురస్కారం - 2018

text: కృష్ణా జిల్లా:


title: కందుకూరి పురస్కారం - 2018

text: గుంటూరు జిల్లా: